റിയോ ഡി ജനീറോ: നൂറ്റിമുപ്പത് കോടി ഇന്ത്യക്കാരെ റിയോയില് പ്രതിനിധീകരിച്ച, പുസര്‍ല വെങ്കട്ട സിന്ധു എന്ന പി.വി സിന്ധു ഫൈനലില് പൊരുതിയെങ്കിലും സ്വര്‍ണ്ണമോഹം സഫലീകരിക്കാനായില്ല. ഇന്ത്യയുടെ അഭിമാനമായ പി.വി.സിന്ധു ഒളിമ്പിക് ബാഡ്മിന്റണ് വനിതാ സിംഗിള്‍സ് ഫൈനലില് ലോക ഒന്നാം നമ്പര്‍താരം സ്‌പെയിനിന്റെ കാരോലിന മാരിന്റെ മുന്നിലാണ് അടിയറവ് പറഞ്ഞത് . സ്‌കോര് :19- 21 , 21 -12 , 21 -15 .\nആദ്യ ഗെയിമില് തുടക്കത്തില് സിന്ധു പിറകിലായിരുന്നെങ്കിലും ഇഞ്ചോടിഞ്ച് പൊരുതി അവസാനനിമിഷം സിന്ധു ആദ്യ ഗെയിം സ്വന്തമാക്കി. 19 -21 ,.രണ്ടാമത്തെ ഗെയിം കരോലിനയ്ക്ക് അനുകൂലമായിരുന്നു. സിന്ധുവിന്റെ മേലുള്ള ആധിപത്യം അവര് സെറ്റിന്റെ അവസാനം വരെ തുടര്‍ന്നു .21 -12 .എന്നാല് മൂന്നാമത്തെ ഗെയിമില് സിന്ധു തിരിച്ചുവരാന് ശ്രമിച്ചെങ്കിലും ഒന്നാം നമ്പര് താരത്തിന്റെ അടവുകള്‍ക്കു മുന്നില് ആ ശ്രമം പാഴാവുകയായിരുന്നു.21- 15 . കളി ഒരു മണിക്കൂര് 20 മിനിറ്റ് നീണ്ടുനിന്നു .\nഒളിമ്പിക് ബാഡ്മിന്റണിന്റെ ഫൈനലില് മത്സരിച്ച ആദ്യ ഇന്ത്യന് താരമാണ് സിന്ധു. കഴിഞ്ഞ തവണ ലണ്ടനില് സൈന നേവാള് സെമിയില് തോറ്റ് വെങ്കലം നേടി .\nതുടര്‍ച്ചയായി രണ്ട് ലോക ചാമ്പ്യന്‍ഷിപ്പുകളില് വെങ്കലം നേടിയ ഏക ഇന്ത്യന് താരമാണ് സിന്ധു. ഒന്നാം നമ്പറുകാരിയായ കരോലിനും പത്താം നമ്പറുകാരിയായ സിന്ധുവും ഇതുവരെ വരെ ഏഴ് തവണ നേര്‍ക്കുനേര് വന്നപ്പോള് നാലു തവണയും കരോലീനയ്ക്കായിരുന്നു ജയം. എന്നാല്, തുടര്‍ച്ചയായ രണ്ട് ലോകകിരീടങ്ങള് നേടിയ കരോലിന മാരിനെ രണ്ട് തവണ അട്ടിമറിക്കാന് കഴിഞ്ഞതു സിന്ധുവിന് ആത്മവിശ്വാസം നല്‍കിയിരുന്നു .\nഇരുപത്തിയൊന്നുകാരിയായ സിന്ധുവിനേക്കാള് രണ്ട് വയസ്സ് കൂടുതലാണ് കരോലിന മാരിന്.\n1995 ജൂലായ്5ന് ഹൈദരാബാദിലാണ് സിന്ധുവിന്റെ ജനനം. വോളിബോള് കളിക്കാരായ പി.വി രമണയും പി. വിജയയുമാണ് മാതാപിതാക്കള്. പിതാവ് പി.വി രമണ വോളിബോളില് 2000ലെ അര്‍ജുന അവാര്‍ഡ് ജേതാവാണ് .മാതാപിതാക്കള് വോളിബോള് കളിക്കാരായിട്ടും സിന്ധു ബാഡ്മിന്റണ് ആണ് തിരഞ്ഞെടുത്തത് . മുന് ഇന്ത്യന് ബാഡ്മിന്റണ് താരം പുല്ലേല ഗോപിചന്ദിന്റെ ശിക്ഷണത്തിലാണ് സിന്ധു ബാഡ്മിന്റണില് ഉയരങ്ങള് കീഴടക്കിയത് . 2013 ല് അര്‍ജുന അവാര്‍ഡ് നേടിയ സിന്ധുവിനെ 2015 ല് രാജ്യം പത്മശ്രീ നല്‍കി ആദരിച്ചു.\nഇതോടെ ഇന്ത്യ മെഡല്‍പ്പട്ടികയില് 61-ാം സ്ഥാനത്തെത്തി. 35 സ്വര്‍ണ്ണമടക്കം 100 മെഡലുകള് തികച്ച അമേരിക്ക റിയോയില് കുതിപ്പ് തുടരുകയാണ് .\nമെഡലുകള് വാരിക്കൂട്ടി അമേരിക്ക മുന്നേറുന്നു; തൊട്ടു പിറകെ ബ്രിട്ടനും ചൈനയും\nഇന്ത്യന് താരങ്ങള് ഇന്ന് വിവിധ മത്സരങ്ങളില് മാറ്റുരയ്ക്കും\nഒളിമ്പിക്സ് ഹോക്കിയില് ശ്രീജേഷിന്‍െറ കുട്ടികള്‍ക്ക് തോല്‍വി


കഥ വായന - മെഹദ് മഖ്ബൂല്\nഇരുന്നെണീറ്റതിന് ശേഷവും ചില കസേരകള് നമ്മുടെ പിറകെ കൂടാറുണ്ട്. ആഢ്യത്വവും ഹുങ്കഹന്തയും ഉള്ളടക്കം ചെയ്ത ചില കാണാക്കസേരകള്. ഈ കറങ്ങും കസേരയുടെ പേബാധകൊണ്ടാവണം മുഖത്ത് ചിരി ചിന്താത്തത്, വായില് വാക്കുദിക്കാത്തത്. ബസില്, ട്രെയിനില്, വഴിനടത്തത്തിന്നിടയില് അരികെയുള്ളവര്‍ക്ക് മുഖം കൊടുക്കാത്തത്.\nമനുഷ്യന്റെ വ്യക്തിത്വത്തിലേക്ക് കുടിയേറിപ്പാര്‍ക്കുന്നു പലപ്പോഴും കസേരകള്. വികല വിചാരങ്ങളുടെ എന്തോ ഒന്നായി അതവനെ രൂപം ചെയ്യുന്നു. അങ്ങനെ ഇരിക്കാനുള്ള കേവലമൊരു ഇടം മാത്രമല്ല കസേര എന്നുവരുന്നു.\nസോക്രട്ടീസ്.കെ.വാലത്തിന്റെ കാണാക്കസേര എന്ന കഥ അകങ്ങളില് കുരുങ്ങിക്കിടക്കുന്നു ഇപ്പോഴും.\n'കസേര നിങ്ങളെ ഇനിയും ഉയരങ്ങളിലെത്തിക്കും ഘന്‍ശ്യാം. അഹംബോധത്തിന്റെ നൂറ്റൊന്നാം പടിക്കെട്ടില് നിന്ന് നിങ്ങള് കട്ടിമീശ തലോടി, കഷണ്ടിത്തലയാട്ടി, സ്വന്തം ജീവനക്കാരുടെ പുഴുത്ത ജീവിതത്തെ നോക്കി ചിരിക്കും'\nഅധികാരത്തിന്റെ പര്യായമാണ് കഥയിലെ കസേര. ആ കസേരക്കൊത്ത്, അത് പ്രകടനം ചെയ്യുന്ന പദവിക്കൊത്ത്, ആ പദവിയുടെ മിനുമിനുപ്പിനൊത്ത് എങ്ങനെ അതിലിരിക്കുന്നവന് പാകപ്പെടുന്നു, അവനില് പരുക്കത കയറിപ്പറ്റുന്നു എന്ന് കഥാകൃത്ത് അതിശയമെഴുതുന്നു.\nജോലിസ്ഥലത്ത് എന്തോ ഒരു കാര്യത്തില് സ്റ്റാഫിനോട് ചൂടാകുന്ന ഓഫീസര്. ഓഫീസറോടുള്ള പകയും ദേഷ്യവും അകം ചെയ്ത മനസുമായാണയാള് പിന്നീട് വീട്ടിലെത്തുന്നത്. അല്ല, ഇതെന്ത് പറ്റിയെന്ന് ഭാര്യ. നിന്റെ തല എന്നും പറഞ്ഞയാള് ഭാര്യയോട് കയര്‍ക്കുന്നു. കേട് വന്ന കളിപ്പാട്ടം ശരിയാക്കിത്തരുമോ എന്ന് കൊഞ്ചി അന്നേരമാണ് അമ്മയുടെ അടുത്ത് അവരുടെ മകനെത്തുന്നത്. ഭര്‍ത്താവിന്റെ ദേഷ്യം പറച്ചിലില് ക്രമംതെറ്റി നില്‍ക്കുന്ന അവര് ആ കളിപ്പാട്ടം വലിച്ചെറിയുന്നു. അടുത്തുള്ള പട്ടിക്കുട്ടിയെ ആഞ്ഞ് ചവിട്ടി മകനും തനിക്കുള്ള അധികാരത്തെ വെളിച്ചം കാട്ടുന്നു.\nരവീന്ദ്രനാഥ ടാഗോറും ഒരു കസേരക്കഥ പറയുന്നുണ്ട്. മകളുടെ വിവാഹം പ്രമാണിച്ച് തനിക്ക് ഏതാനും ദിവസത്തെ ലീവ് വേണമെന്ന് പറഞ്ഞ് ഹെഡ്ഓഫീസിലേക്ക് അപേക്ഷ അയക്കുന്ന ഈശാനന്റെ കഥ. ആവശ്യം വളരെ നിസ്സാരമെന്ന് പറഞ്ഞ് മേലധികാരി അവധി നിഷേധിക്കുന്നു. വേണേല് നവരാത്രി കാലത്ത് ഒരാഴ്ച അവധി തരാം.\nനിയമങ്ങള്, വ്യവസ്ഥകള് എല്ലാം മനുഷ്യന് വേണ്ടിയാണ്. അല്ലാതെ, അവക്ക് വേണ്ടിയല്ലല്ലോ മനുഷ്യന് എന്ന് അരിശം പറയുന്നു സോക്രട്ടീസ്.കെ.വാലത്ത് ഈ കഥയില്.\n'പാട്രിയോര്‍ക്കാ രാജാവിന്റെ കാലത്ത് കറങ്ങി ഭരിക്കുന്ന ഏര്‍പ്പാടില്ല. ഭരിച്ച് കറക്കലേ ഉണ്ടായിരുന്നുള്ളൂ'\nഒന്നും സ്ഥിരമല്ലാത്ത ലോകത്ത് കസേരകള്‍ക്ക് മാത്രമായിട്ടെന്ത് എന്ന പൊള്ളുന്ന ചോദ്യം ശേഷം ചെയ്താണ് കഥയൊടുങ്ങുന്നത്.\n'ഇന്നേക്ക് കൃത്യം 364 ദിവസവും, പതിനൊന്ന് മണിക്കൂറും മുപ്പത് മിനിറ്റും മൂന്ന് സെക്കന്റും തികയുന്ന നേരം, കടലോരത്തെ നിങ്ങളുടെ നെടുങ്കന് ഫ്‌ളാറ്റിന്റെ പതിനാറാം നിലയിലെ വര്‍ക് ഏരിയക്ക് പിന്നിലുള്ള കൈവരിയില്ലാത്ത ബാല്‍ക്കണിയില് വെച്ച് ഒരു കടന്നല്, ഒരു കുഞ്ഞ് കടന്നല് മൂളിക്കൊണ്ട് നിങ്ങളെ വട്ടം ചുറ്റി പറന്ന് പോകും. പിന്നോട്ടുള്ള ആയലില് ഒരിക്കലും താഴേക്ക് പോകാന് ആഗ്രഹിക്കാത്ത നിങ്ങള് ഒരു ദിവസത്തെ ഫ്‌ളാറ്റ് ജീവിതത്തിന്റെ അവശിഷ്ടങ്ങളൊക്കെയും നിറച്ചൊരു വെയ്സ്റ്റ് കിറ്റ് എന്നപോലെ അതിവേഗം താഴേക്ക് പോരുമ്പോള് ഒരു ആറുനില സ്ഥാപനത്തിന്റെയത്ര വ്യാപ്തിയുള്ള ശാപം ഇരമ്പിയാര്‍ക്കുന്ന കടന്നലുകളെന്നോണം നിങ്ങളെ വിടാതെ പൊതിഞ്ഞെന്ന് വരും.\nശേഷം........? നിങ്ങളുടെ കസേര അടുത്ത ഊഴക്കാരനെ കാത്ത് നിവര്‍ന്ന് തന്നെ ഇരിക്കും.....'


ഇന്ന് കോട്ടയം ജില്ലയില് ബി.ജെ.പിയും യു.ഡി.എഫും ആഹ്വാനം ചെയ്ത ഹര്‍ത്താല് ശാന്തം | VygaNews\nഇന്ന് കോട്ടയം ജില്ലയില് ബി.ജെ.പിയും യു.ഡി.എഫും ആഹ്വാനം ചെയ്ത ഹര്‍ത്താല് ശാന്തം\nകോട്ടയം: കെവിന്റെ കൊലയില് പ്രതിഷേധിച്ച് കോട്ടയം ജില്ലയില് യു.ഡി.എഫും ബി.ജെ.പിയും ആഹ്വാനം ചെയ്ത ഹര്‍ത്താല് ശാന്തമാണ്. ഇതുവരെ അനിഷ്ട സംഭ...\nകോട്ടയം: കെവിന്റെ കൊലയില് പ്രതിഷേധിച്ച് കോട്ടയം ജില്ലയില് യു.ഡി.എഫും ബി.ജെ.പിയും ആഹ്വാനം ചെയ്ത ഹര്‍ത്താല് ശാന്തമാണ്. ഇതുവരെ അനിഷ്ട സംഭവങ്ങള് ഒന്നും തന്നെ റിപ്പോര്‍ട്ട് ചെയ്തിട്ടില്ല. കട കമ്പോളങ്ങള് പൂര്‍ണ്ണമായി അടഞ്ഞു കിടക്കുകയാണ്. സ്വകാര്യ ബസ് ഒന്നും നിരത്തിലിറങ്ങിയിട്ടില്ല. ഹര്‍ത്താലിനെ തുടര്‍ന്ന് ജില്ലയുടെ വിവിധ മേഖലകളില് പൊലീസ് കര്‍ശന സുരക്ഷയും ഒരുക്കിയിട്ടുണ്ട്.\nഎന്നാല് കെ.എസ്.ആര്.ടി.സി ബസുകള് സര്‍വീസ് നടത്തുന്നുണ്ട്. മറ്റ് ജില്ലകളില് നിന്നും വരുന്ന ബസുകളാണ് ജില്ലയിലൂടെ ഓടുന്നത്. ഇവയ്ക്ക് പൊലീസ് സംരക്ഷണവും നല്‍കുന്നുണ്ട്. കോട്ടയം ഡിപ്പോയില് നിന്നും 17 സര്‍വീസുകള് ഓപ്പറേറ്റ് ചെയ്തതായി അധികൃതര് അറിയിച്ചു.\nഹര്‍ത്താല് കാരണം ഓട്ടോറിക്ഷകളും മറ്റ് ടാക്‌സി വാഹനങ്ങളും നിരത്തിലിറങ്ങിയില്ല. ജില്ലയില് ഹര്‍ത്താല് അനുകൂലികള് വിവിധ ഇടങ്ങളില് നടത്തിയ പ്രകടനം വാഹനങ്ങള് തടയാതെ സമാധാനപരമായിട്ടായിരുന്നു.\nVygaNews: ഇന്ന് കോട്ടയം ജില്ലയില് ബി.ജെ.പിയും യു.ഡി.എഫും ആഹ്വാനം ചെയ്ത ഹര്‍ത്താല് ശാന്തം


നോട്ടസാധുവാക്കലിന്റെ മൂന്നുവർഷം |3years of demonetisation\nNov 8, 2019, 12:03 AM IST\nകള്ളനോട്ടുകൾ തടയാനായി കൊണ്ടുവന്ന നോട്ടസാധുവാക്കലിനെ മറികടന്ന് കള്ളനോട്ടുകൾ വിപണിയിൽ കൂടി. 500 രൂപാ നോട്ടുകളുടെ വ്യാജന്റെ എണ്ണത്തിൽ മുൻവർഷത്തെ അപേക്ഷിച്ച് 121 ശതമാനമാണ് വർധന. 21,865 നോട്ടുകളാണ് കണ്ടെടുത്തത്. 2,000 രൂപാ നോട്ടുകളിൽ ഇത് 21.9 ശതമാനമാണ് (21,847 എണ്ണം).\n# കെ.വി. രാജേഷ്\n2016 നവംബർ എട്ട്. മറക്കാനിടയില്ല ആ ദിനം. ആയിരത്തിന്റെയും അഞ്ഞൂറിന്റെയും നോട്ടുകൾ അസാധുവാക്കിയത് അന്നായിരുന്നു. പ്രചാരത്തിലുണ്ടായിരുന്ന 86 ശതമാനം കറൻസികളാണ് അന്ന് അസാധുവായി മാറിയത്. മൂന്നുവർഷത്തിനിപ്പുറം അത് ഉദ്ദേശിച്ച ഫലം കണ്ടുവോ\nരാജ്യത്തെ സാമ്പത്തികവളർച്ച എട്ടു ശതമാനത്തിൽനിന്ന് ആറു ശതമാനത്തിൽ താഴെയെത്തി. ചരക്ക് - സേവന നികുതി കൂടി വന്നതോടെ അസംഘടിത മേഖലയൊന്നാകെ തളർന്നു. ചെറുകിട മേഖലയെ ഒന്നാകെ തകർന്നു. പണമൊഴുക്കും പണലഭ്യതയും കുറഞ്ഞത് വ്യവസായ മേഖലയെ മൊത്തത്തിൽ പ്രതിസന്ധിയിലാക്കി. വിപണിയിൽ പൂർണതോതിൽ പണമെത്തിക്കാൻ ആർ.ബി.ഐ.ക്ക് ആറുമാസത്തോളം വേണ്ടിവന്നു. നികുതിവെട്ടിപ്പ് പതിവുപോലെ തുടരുന്നു. നികുതി റിട്ടേണുകളുടെ എണ്ണം കൂടിയെങ്കിലും വരുമാനത്തിൽ വലിയ വർധനയുണ്ടായിട്ടില്ല. 2017 ഓഗസ്റ്റ് അഞ്ചിനുള്ള കണക്കുപ്രകാരം നികുതി റിട്ടേണുകളിൽ മുൻവർഷത്തെ അപേക്ഷിച്ച് 24.7 ശതമാനത്തിന്റെയും മുൻകൂർ നികുതി വരുമാനത്തിൽ 41.79 ശതമാനത്തിന്റെയും വർധന രേഖപ്പെടുത്തിയിരുന്നു. എന്നാൽ, പിന്നീട് സാമ്പത്തികപ്രവർത്തനങ്ങൾ കുറഞ്ഞത് വരുമാനത്തെ ബാധിച്ചു. ചരക്ക്-സേവന നികുതി വരുമാനം ഒരു ലക്ഷം കോടി രൂപയിൽ താഴെയാണ് ഇപ്പോഴും. കറൻസി രൂപത്തിൽ കള്ളപ്പണം ഉണ്ടായിരുന്നത് അഞ്ചു ശതമാനം മാത്രമായിരുന്നുവെന്ന് വിദഗ്ധർ പറയുന്നു. ബാക്കിയുള്ളവ റിയൽ എസ്റ്റേറ്റ് നിക്ഷേപം, സ്വർണം, അല്ലെങ്കിൽ മറ്റ് ആസ്തികളിലുള്ള നിക്ഷേപങ്ങളുടെ രൂപത്തിലാണ്. അവ അതേപടി ഇപ്പോഴും നിലനിൽക്കുന്നു. നോട്ടസാധുവാക്കലിനുശേഷം അഴിമതിയും തീവ്രവാദവും കുറഞ്ഞതിനും തെളിവുകളില്ല.\nകോവിഡിനെതുടര്‍ന്നുള്ള സാമ്പത്തിക പ്രതിസന്ധിരൂക്ഷമായ സമയത്താണ് പിണറായി വിജയന് ..\nനോട്ട് നിരോധനം തകര്‍ത്ത സമ്പദ്‌വ്യവസ്ഥയെ ന്യായ് പദ്ധതി പുനരുജ്ജീവിപ്പിക്കും-രാഹുല്\nപ്രത്യക്ഷ നികുതി വരുമാനത്തില് 17.6ശതമാനം ഇടിവ്: ധനക്കമ്മി 9.14 ലക്ഷംകോടിയായി


ജീവന്‍രക്ഷാ ഉപകരണങ്ങള് വീട്ടിലുണ്ടോ? എങ്കില് വൈദ്യുതി സൗജന്യമായി നല്‍കുമെന്ന് കെ.എസ്.ഇ.ബി\nHomeKeralaജീവന്‍രക്ഷാ ഉപകരണങ്ങള് വീട്ടിലുണ്ടോ? എങ്കില് വൈദ്യുതി സൗജന്യമായി നല്‍കുമെന്ന് കെ.എസ്.ഇ.ബി\nതിരുവനന്തപുരം: വീടുകളിലെ ജീവന്‍രക്ഷാ ഉപകരണങ്ങള്‍ക്ക് വൈദ്യുതി സൗജന്യമായി നല്‍കാനൊരുങ്ങി കെ.എസ്.ഇ.ബി. വൈദ്യുതിയില് പ്രവര്‍ത്തിക്കുന്ന എയര് ബെഡ്, സക്ഷന് ഉപകരണം, ഓക്‌സിജന് കോണ്‍സണ്‍ട്രേറ്റര് തുടങ്ങിയ ജീവന് രക്ഷാ ഉപകരണങ്ങള്‍ക്കുള്ള വൈദ്യുതിയാണ് കെ എസ് ഇ ബി സൗജന്യമായി നല്‍കുന്നത്. ഗാര്‍ഹിക ഉപഭോക്താക്കള്‍ക്കാണ് ഈ ആനുകൂല്യത്തിന് അര്‍ഹത.\nആനുകൂല്യത്തിനായി വെള്ള പേപ്പറില് എഴുതിയ അപേക്ഷ സെക്ഷന് ഓഫീസിലെ അസിസ്റ്റന്റ് എന്‍ജിനിയര്‍ക്ക് നല്‍കണം. അപേക്ഷയോടൊപ്പം പ്രസ്തുത രോഗി ഉപയോഗിക്കുന്ന ഉപകരണം (വൈദ്യുതിയില് പ്രവര്‍ത്തിക്കുന്ന എയര് ബെഡ്, സക്ഷന് ഉപകരണം, ഓക്‌സിജന് കോണ്‍സണ്‍ട്രേറ്റര് മുതലായവ) അദ്ദേഹത്തിന്റെ ജീവന് നിലനിര്‍ത്തുന്നതിന് അത്യന്താപേക്ഷിതമാണ് എന്ന് ഒരു ഗവണ്മെന്റ് ഡോക്ടര് സാക്ഷ്യപ്പെടുത്തിയ സര്‍ട്ടിഫിക്കറ്റ് വേണം. 200 രൂപ വിലവരുന്ന മുദ്രപത്രത്തില് നിര്‍ദ്ദിഷ്ട മാതൃകയിലുള്ള സത്യവാങ്മൂലവും സമര്‍പ്പിക്കണം.\nജീവന് രക്ഷാ ഉപകരണങ്ങള്‍ക്കു വേണ്ട മുഴുവന് വൈദ്യുതിയും സൗജന്യമായി ലഭിക്കും. ജീവന് രക്ഷാ ഉപകരണങ്ങള്‍ക്കു പ്രതിമാസം വേണ്ട വൈദ്യുതി എത്രയാണെന്ന് പ്രസ്തുത ഉപകരണങ്ങളുടെ വാട്ടേജ്, ഉപയോഗിക്കുന്ന മണിക്കൂറുകള് എന്നിവ അടിസ്ഥാനമാക്കി അസിസ്റ്റന്റ് എന്‍ജിനീയര് കണക്കാക്കും. ആറ് മാസത്തേക്കായിരിക്കും ഇളവ് അനുവദിക്കുന്നത്. അതിനുശേഷം, ജീവന് രക്ഷാ സംവിധാനം തുടര്‍ന്നും ആവശ്യമാണെന്ന അസിസ്റ്റന്റ് എന്‍ജിനീയറുടെ സര്‍ട്ടിഫിക്കറ്റിന്മേല് ഇളവ് തുടരാവുന്നതാണ്.


ചൂടോടെ ഒരു ഇഡ്ഡലി എടുക്കട്ടേ...\nBy : 24 Web Desk March 30, 2016 comments\nപാശ്ചാത്യര് അവര്‍ക്ക് പ്രിയപ്പെട്ട ഭക്ഷണങ്ങള്‍ക്കായി ഓരോ ദിനം മാറ്റി വെക്കാറുണ്ട്. തക്കാളി ദിനം, ആപ്പിള് ദിനം ഇങ്ങനെ പോകുന്നു അവ. എന്നാല് ഇതാ ഇപ്പോള് ഇഡ്ഡലിക്കുമൊരു ദിനം. കഴിഞ്ഞ വര്‍ഷം മുതലാണ് ഇഡ്ഡലിക്ക വേണ്ടിയും ആഘോഷം ആരംഭിച്ചത്. തമിഴ്‌നാട് മുന് ചീഫ് സെക്രട്ടറി ഹരിഭാസ്‌കര് കഴിഞ്ഞ വര്‍ഷമാണ് മാര്‍ച്ച് 30 ഇഡ്ഡലി ദിനമെന്ന് പ്രഖ്യാപിച്ചത്.\nഇന്ന് ലോക നാളികേര ദിനം…\nലോകത്ത് കൊവിഡ് ബാധിതരുടെ എണ്ണം ഒരു കോടി അൻപത്തിയൊൻപത് ലക്ഷം പിന്നിട്ടു\nലോകത്ത് ഏറ്റവും കുറഞ്ഞ കൊവിഡ് മരണ നിരക്കുള്ള രാജ്യങ്ങളുടെ പട്ടികയിൽ ഇന്ത്യയും ഉൾപ്പെടുമെന്ന് കേന്ദ്ര സർക്കാർ\nലോകത്ത് കൊവിഡ് ബാധിച്ച് മരിച്ചവരുടെ എണ്ണം ആറുലക്ഷം കടന്നു\nലോകത്ത് കൊവിഡ് മരണം ആറുലക്ഷത്തിലേക്ക് ; രോഗബാധിതരുടെ എണ്ണം 1.41 കോടി കവിഞ്ഞു\nലോകത്ത് കൊവിഡ് മരണ സംഖ്യ 5,14,298 ആയി


ന്യൂദല്‍ഹി: ജിഷ്ണു പ്രണോയ് കേസ് അന്വേഷിക്കില്ലെന്ന് സിബിഐ. സുപ്രീം കോടതിയിലാണ് സിബിഐ നിലപാട് അറിയിച്ചത്. ജിഷ്ണു പ്രണോയ് കേസ് അന്തര്‍സംസ്ഥാന കേസല്ല. അതിനാല് സിബിഐ അന്വേഷിക്കേണ്ട സാഹചര്യമില്ലെന്നുമാണ് വിശദീകരണം.കേസ് കേരള പോലീസ് അന്വഷിച്ചാല് മതിയെന്ന് സിബിഐ കോടതിയെ അറിയിച്ചു.\nഎന്നാല് സി.ബി.ഐയുടെ നിലാപാടിനെ കോടതിരൂക്ഷമായ ഭാഷയില് വിമര്‍ശിച്ചു. അന്വേഷണം സംബന്ധിച്ച് സംസ്ഥാന സര്‍ക്കാരിന്റെ വിജ്ഞാപനം വന്ന് നാലുമാസം സിബിഐ എന്തുചെയ്യുകയായിരുന്നു എന്ന് കോടതി ചോദിച്ചു.\nഇത്തരം നിലാപാടുകളോട് യോജിക്കാനാവില്ല. സര്‍ക്കാര് ആവശ്യപ്പെട്ടാല് ഇടപെടേണ്ടി വരുമെന്ന മുന്നറിയിപ്പും സുപ്രീംകോടതി നല്‍കി.\nകേസിലെ കുറിച്ച് കൂടുതല് അറിയില്ലെന്ന് സിബിഐ അഭിഭാഷകന് പറഞ്ഞതിനെയും കോടതി വിമര്‍ശിച്ചു. ആരാണ് താങ്കളോട് ഹാജരാകാന് ആവശ്യപ്പെട്ടതെന്ന് ചോദിച്ച കോടതി അന്വേഷിക്കാനാവില്ലെന്ന നിലപാട് രേഖാമൂലം അറിയിക്കണമെന്നും ആവശ്യപ്പെട്ടു.\nജിഷ്ണുവിന്റെ മരണവുമായി ബന്ധപ്പെട്ട കേസില് പ്രതികളുടെ ജാമ്യം റദ്ദാക്കണമെന്നാവശ്യപ്പെട്ടുകൊണ്ട് സംസ്ഥാന സര്‍ക്കാര് നല്‍കിയ ഹര്‍ജിയും കേസില് സി.ബി.ഐ അന്വേഷണം ആവശ്യപ്പെട്ട് ജിഷ്ണുവിന്റെ അമ്മ നല്‍കിയ ഹര്‍ജിയുമാണ് സുപ്രീം കോടതി ഇന്ന് പരിഗണിച്ചത്.\nജിഷ്ണുവിന്റെ അമ്മയാണ് സിബിഐ അന്വേഷണം ആവശ്യപ്പെട്ട് സുപ്രീംകോടതിയെ സമീപിച്ചത്. സിബിഐ നിലപാട് അറിയിച്ചില്ലെങ്കില് സ്വന്തം നിലയില് ഉത്തരവിറക്കുമെന്ന് ജസ്റ്റിസുമാരായ എന്‍വി രമണ, അമിതാവ റോയ് എന്നിവര് അടങ്ങിയ ബെഞ്ച് കഴിഞ്ഞതവണ വ്യക്തിമാക്കിയിരുന്നു.\nഅന്വേഷണം കൈമാറിക്കൊണ്ടുള്ള വിജ്ഞാപനം ലഭിച്ചില്ലെന്നാണ് കഴിഞ്ഞതവണ കേസ് പരിഗണിച്ചപ്പോള് സിബിഐ കോടതിയെ അറിയിച്ചിരുന്നത്. എന്നാല് ജൂണ് 15ന് വിജ്ഞാപനം ഇറക്കിയിരുന്നെന്നും ഇത് സിബിഐ അഭിഭാഷകന് രേഖാമൂലം നല്‍കിയിരുന്നെന്നും സംസ്ഥാന സര്‍ക്കാര് വ്യക്തമാക്കിയിരുന്നു.\nനവംബര് മൂന്നിന് കേസ് പരിഗണിക്കവെയാണ് അന്വേഷണം കൈമാറിക്കൊണ്ടുള്ള വിജ്ഞാപനം സംസ്ഥാന സര്‍ക്കാര് കൈമാറിയിട്ടില്ലെന്ന് സി.ബി.ഐ അഭിഭാഷകന് സുപ്രിം കോടതിയെ അറിയിച്ചത്. എന്നാല് സി.ബി.ഐയുടെ വാദം തെറ്റാണെന്ന് പിന്നീട് തെളിഞ്ഞിരുന്നു.


'ഇത് അഭിമാന നിമിഷം'; ഗോവിന്ദ് വസന്ത ഇനി മണിരത്‌നം സിനിമയില് | DoolNews\n'ഇത് അഭിമാന നിമിഷം'; ഗോവിന്ദ് വസന്ത ഇനി മണിരത്‌നം സിനിമയില്\nചെന്നൈ: 96 എന്ന സിനിമയിലെ ഗാനത്തിലൂടെ മുഴുവന് പ്രേക്ഷകരുടെയും ഹൃദയം കവര്‍ന്ന സംഗീത സംവിധായകനാണ് ഗോവിന്ദ് വസന്ത. തൈക്കുടം ബ്രിഡ്ജിലൂടെ സംഗീത ലോകത്ത് വ്യക്തി മുദ്ര പതിപ്പിച്ച ഗോവിന്ദിന്റെ ഏറ്റവും വലിയ ഹിറ്റാണ് 96.\nഇപ്പോഴിതാ മറ്റൊരു സ്വപ്‌ന തുല്യമായ ഓഫര് ഗോവിന്ദിന് വന്നിരിക്കുകയാണ്. മണിരത്‌നത്തിന്റെ നിര്‍മ്മാണത്തില് ഒരുങ്ങുന്ന പുതിയ ചിത്രത്തിന് സംഗീത സംവിധാനം നിര്‍വഹിക്കാനുള്ള ഓഫറാണ് ഇപ്പോള് ഗോവിന്ദിന് വന്നിരിക്കുന്നത്.\nAlso Read വമ്പന് റിലീസിനൊരുങ്ങി ഒടിയന്; ഒരേ ദിവസം റിലീസ് ചെയ്യുന്നത് ആറിലധികം രാജ്യങ്ങളില്\nഇന്‍സ്റ്റഗ്രാമിലൂടെ ഗോവിന്ദ് തന്നെയാണ് മണിരത്‌നവുമായുള്ള പുതിയ സിനിമയെ കുറിച്ച് ആരാധകരെ അറിയിച്ചത്. “വേലുനായകന്, ആനന്ദന് എന്നിവരുടെ ജീവിതം നമ്മുടെ മുന്നില് കൊണ്ടുവരാന് ശ്രമിച്ചയാള്‍ക്കൊപ്പം. മണിരത്‌നത്തിന്റെ നിര്‍മ്മാണത്തിലും തിരക്കഥയിലും ഒരുങ്ങുന്ന ഈ ചിത്രത്തില് ഭാഗമാവാന് കഴിഞ്ഞത് തന്നെ അംഗീകാരമാണെന്നും ഗോവിന്ദ് പറഞ്ഞു.\nധന ശേഖരന് ആണ് ചിത്രം സംവിധാനം ചെയ്യുന്നത്. എന്നാല് ചിത്രത്തിലെ താരങ്ങളെയും മറ്റും പുറത്തുവിട്ടിട്ടില്ല. അതേസമയം 96 തെലുങ്കിലേക്ക് റിമേക്ക് ചെയ്യാന് ഒരുങ്ങുകയാണ് അണിയറ പ്രവര്‍ത്തകര്. ഇതിന്റെയും സംഗീതം ഗോവിന്ദ് തന്നെയായിരിക്കും.


വെയില് മങ്ങിയാല് തളരും; ഈ ‘സോളാര് കുട്ടികള്’ • Suprabhaatham\nവെയില് മങ്ങിയാല് തളരും; ഈ ‘സോളാര് കുട്ടികള്’\nMay 9, 2016 | 11:13 am IST\nഇസ്‌ലാമാബാദ്: വൈദ്യശാസ്ത്രം പോലും തോറ്റിരിക്കുകയാണ് പാകിസ്താനിലെ ഈ ‘സോളാര് കുട്ടികള്‍ക്ക് ‘ മുന്നില്. പകല് സാധാരണ കുട്ടികളെ പോലെ തുള്ളിച്ചാടി നടക്കുന്ന ഇവര് സൂര്യന് അസ്തമിച്ചാല് പക്ഷാഘാതം ബാധിച്ചവരെപോലെ തളരും. പിറ്റേന്ന് പുലരുന്നതോടെ പൂര്‍വസ്ഥിതിയിലാകുകയും ചെയ്യും.\nതെക്ക് പടിഞ്ഞാറന് ബലൂചിസ്ഥാനിലെ ക്വറ്റയിലാണ് അപൂര്‍വ ബാലന്‍മാരുള്ളത്. ഗ്രാമീണനായ മുഹമ്മദ് ഹാഷിമിന്റെ മക്കളായ 13 കാരന് ഷുഹൈബ് അഹ്്മദിനും ഒന്‍പതു വയസുകാരന് അബ്ദുല് റഷീദിനുമാണ് അപൂര്‍വ രോഗം ബാധിച്ചിരിക്കുന്നത്.\nരാത്രിയില് ചലിക്കാനോ സംസാരിക്കാനോ കഴിയാത്ത ഇവരെ സോളാര് കുട്ടികളെന്നാണ് വൈദ്യശാസ്ത്രം വിളിക്കുന്നത്. പാകിസ്താന് ഇന്‍സ്റ്റിറ്റ്യൂട്ട് ഓഫ് മെഡിക്കല് സയന്‍സിലെ ഡോക്ടര്‍മാര് കുട്ടികളെ വിദഗ്ധ പരിശോധന നടത്തിവരികയാണ്. എപ്പോഴും ഡോക്ടര്‍മാരുടെ നിരീക്ഷണത്തിലാണിവര്.


വര്‍ക്കേഴ്സ് ഫോറം: സൗദി അറേബ്യയിലെ സ്വദേശിവല്‍ക്കരണവും കേരളത്തിന്റെ സമ്പദ്ഘടനയും\nസൗദി അറേബ്യയിലെ സ്വദേശിവല്‍ക്കരണവും കേരളത്തിന്റെ സമ്പദ്ഘടനയും\nസൗദി അറേബ്യയില് സ്വദേശിവല്‍ക്കരണത്തിന്റെ ഭാഗമായി ""നിതാഖാത്ത്"" സമ്പ്രദായം കര്‍ശനമാക്കാനുള്ള നടപടികള് ഗള്‍ഫ് മലയാളികളിലാകെ അരക്ഷിതത്വവും ഭീതിയും പടര്‍ത്തിയിരിക്കുകയാണ്. സൗദി ഭരണകൂടത്തിന്റെ കണക്കനുസരിച്ച് നിതാഖാത്ത് വ്യവസ്ഥകള് നടപ്പില് വരുന്നതോടെ 20 ലക്ഷം വിദേശികള് ആ രാജ്യത്തുനിന്ന് പുറത്തുപോകേണ്ടി വരും. അതില് വലിയൊരു ശതമാനം മലയാളികള് ആയിരിക്കുമെന്ന കാര്യത്തില് സംശയമില്ല. ഔദ്യോഗിക കണക്കനുസരിച്ച് തന്നെ 8 ലക്ഷം മലയാളികള് സൗദി അറേബ്യയില് പണിയെടുക്കുന്നുണ്ട്. നിതാഖാത്ത് വ്യവസ്ഥയനുസരിച്ച് പത്തില് താഴെ തൊഴിലാളികള് പണിയെടുക്കുന്ന സ്ഥാപനങ്ങളില് ഒരു സ്വദേശി നിര്‍ബന്ധമാണ്. അങ്ങനെയാകുമ്പോള് മലയാളികളായ വിദേശ തൊഴിലാളികളെയാണ് ഇത് ഏറ്റവുമധികം ബാധിക്കുക. മലയാളികളില് ഭൂരിപക്ഷവും സൗദിയില് ചെറുകിട സ്ഥാപനങ്ങള് നടത്തുന്നവരും അത്തരം സ്ഥാപനങ്ങളില് പണിയെടുക്കുന്നവരുമാണ്.\nസൗദി അറേബ്യ ലോകത്തിലെ ഏറ്റവും രൂക്ഷമായ തൊഴിലില്ലായ്മ നിലനില്‍ക്കുന്ന രാജ്യമാണ്. ആഗോള എണ്ണ കുത്തകകളുടെ താല്‍പര്യമനുസരിച്ച് ഭരണം നടത്തുന്ന സൗദി രാജകുടുംബത്തിന്റെ സ്വേച്ഛാധിപത്യ വ്യവസ്ഥക്കെതിരെ വിദ്യാര്‍ഥികളുടെയും യുവാക്കളുടെയും രോഷവും പ്രതിഷേധവും സ്ഫോടനാത്മകമായൊരു അവസ്ഥയിലേക്ക് പരിണമിച്ചുകൊണ്ടിരിക്കുകയാണ്. പെട്രോ ഡോളര് സമ്പദ്ഘടനയുടെ സമൃദ്ധിയില് ജനങ്ങളെയും സ്വന്തം നാടിനെയും മറന്നുജീവിക്കുന്ന സുഖലോലുപരായ രാജകുടുംബാംഗങ്ങള്‍ക്കും ഭരണവര്‍ഗങ്ങള്‍ക്കും എതിരായ വികാരം സൗദിയിലുടനീളം വളര്‍ന്നുവരുന്നുണ്ട്. നാടിന്റെ വിഭവങ്ങള് അമേരിക്കന് ബഹുരാഷ്ട്ര കുത്തകകള്‍ക്കും നിര്‍മാണ കമ്പനികള്‍ക്കും അടിയറ വയ്ക്കുന്നതിനെതിരായി പല തലങ്ങളില് സ്വദേശികളുടെ പ്രക്ഷോഭജനകമായ കൂട്ടായ്മകള് കഴിഞ്ഞ കുറേ വര്‍ഷങ്ങളായി രൂപംപ്രാപിച്ചു വരുന്നതായി സൂചനകളുണ്ടായിരുന്നു. സോഷ്യല് നെറ്റ്വര്‍ക്കുകളില് സൗദി അറേബ്യയുടെ ദാരിദ്ര്യത്തെയും തൊഴിലില്ലായ്മയെയും അനാവരണംചെയ്യുന്ന വാര്‍ത്തകളും ചിത്രങ്ങളും പോസ്റ്റ് ചെയ്യപ്പെടുന്നുണ്ട്. സോഷ്യല് മീഡിയയിലൂടെ ഭരണകൂടത്തിനെതിരെ ജനങ്ങളെ തിരിച്ചുവിടുന്നുവെന്ന കുറ്റംചുമത്തി സമീപകാലത്ത് സൗദി ഇന്റലിജന്‍സ് വിഭാഗം നിരവധി ചെറുപ്പക്കാരെ അറസ്റ്റുചെയ്ത് ശിക്ഷാവിധികള്‍ക്ക് വിധേയമാക്കിയിരുന്നു. സൗദി അറേബ്യയിലെ ജനങ്ങളെയാകെ പട്ടിണിയിലേക്കും തൊഴില്‍രാഹിത്യത്തിലേക്കും തള്ളിവിടുന്ന അഴിമതിക്കാര്‍ക്കെതിരെ കിങ് ഖാലിദ് സര്‍വകലാശാലയിലെ വിദ്യാര്‍ഥികള് നടത്തിയ പ്രക്ഷോഭം അടിച്ചമര്‍ത്തപ്പെടുകയാണുണ്ടായത്. അന്‍പതോളം പെണ്‍കുട്ടികള് ഈ പ്രക്ഷോഭത്തില് മരണമടഞ്ഞതായി അന്താരാഷ്ട്ര മാധ്യമങ്ങള് റിപ്പോര്‍ട്ട് ചെയ്തിരുന്നു. ടുണീഷ്യയിലെയും ഈജിപ്തിലെയും ജനകീയ മുന്നേറ്റങ്ങളെപ്പോലെ സൗദിയിലും അറബ്വസന്തം പൊട്ടിപ്പുറപ്പെട്ടതായി പല രാഷ്ട്രീയ നിരീക്ഷകരും ചൂണ്ടിക്കാട്ടിയിരുന്നു. കിങ് ഖാലിദ് സര്‍വകലാശാല സംഭവത്തിന് ശേഷം തായ്ബ, മെയ്നിങ്, താബൂക്ക് സര്‍വകലാശാലകളിലും സമരം പടര്‍ന്നിരുന്നു. അതിഭീകരമായി ഈ മുന്നേറ്റങ്ങളെയെല്ലാം സൗദി ഭരണകൂടം അടിച്ചമര്‍ത്തുകയായിരുന്നു. വ്യവസ്ഥിതിയില് വിശ്വാസം നഷ്ടപ്പെട്ട യുവാക്കളുടെയും സ്ത്രീകളുടെയും തൊഴിലാളികളുടെയും അടക്കിപ്പിടിച്ച അമര്‍ഷം സ്ഫോടാനാത്മകമായി വളര്‍ന്നുവന്നതിന്റെ പ്രതിഫലനങ്ങളാണിതെല്ലാം.\nസൗദി അറേബ്യയില് നിതാഖാത്ത് സമ്പ്രദായം കര്‍ശനമാകുന്നതിന്റെ ആഭ്യന്തരമായ രാഷ്ട്രീയ പശ്ചാത്തലം സൂചിപ്പിക്കാനാണ് അവിടെ വളര്‍ന്നുവരുന്ന ജനകീയ മുന്നേറ്റങ്ങളെക്കുറിച്ച് ആമുഖമായി വിശദീകരിച്ചത്. അതിന്റെ വിശദാംശങ്ങളിലേക്ക് ഈ ലേഖനത്തില് കടക്കുന്നില്ല. തീര്‍ച്ചയായും സ്വദേശികളായ സൗദി പൗരന്മാരില് വലിയൊരു വിഭാഗം തൊഴില് മേഖലകളില്‍നിന്നു നിരന്തരമായി പുറന്തള്ളപ്പെടുന്ന സാഹചര്യം സൗദി അറേബ്യയിലുണ്ട്. ഇത് വംശീയമായ ചേരിതിരിവുകള്‍ക്കും സംഘര്‍ഷങ്ങള്‍ക്കും വരെ കാരണവുമായി തീരുന്നുണ്ട്. ഏതൊരു രാജ്യത്തിന്റെയും പ്രാഥമികമായ ചുമതലയാണ് അവിടുത്തെ പൗരന്മാരുടെ ക്ഷേമവും തൊഴിലെടുത്ത് ജീവിക്കുവാനുള്ള അവസരവും ഉറപ്പ് വരുത്തുകയെന്നത്. സൗദി അറേബ്യയില് വളര്‍ന്നുവരുന്ന ജനകീയ വികാരങ്ങളുടെ കൂടി സമ്മര്‍ദത്തിലാണ് നിതാഖാത്ത് സമ്പ്രദായം നടപ്പിലാക്കുവാന് അവിടുത്തെ ഭരണാധികാരികള് നിര്‍ബന്ധിതമായത്. സ്വന്തം രാജ്യത്തെ പൗരന്മാര്‍ക്ക് തൊഴില് നല്‍കാനും അവരെ സംരക്ഷിക്കുവാനുമായി സൗദി സര്‍ക്കാര് എടുത്തിരിക്കുന്ന നടപടികളില് അസ്വാഭാവികമായി ഒന്നുംതന്നെയില്ല. സ്വദേശിവല്‍ക്കരണത്തിന്റെ പേരില് അവരെ കുറ്റപ്പെടുത്തുവാന് അന്താരാഷ്ട്ര തത്വങ്ങളോ വ്യവസ്ഥകളോ നമ്മെ അനുവദിക്കുന്നുമില്ല. സൗദിയില് സ്വദേശിവല്‍ക്കരണ നടപടികള് തുടങ്ങിയതോടെ ലക്ഷക്കണക്കിന് മലയാളികള് അരക്ഷിതത്വത്തിലായി കഴിഞ്ഞിരിക്കുകയാണെന്നാണ് അവിടെനിന്നുള്ള വാര്‍ത്തകളും വിവരങ്ങളും വ്യക്തമാക്കുന്നത്. പത്തില് താഴെ തൊഴിലാളികള് പണിയെടുക്കുന്ന സ്ഥാപനങ്ങളില് ഒരു സ്വദേശി എന്ന വ്യവസ്ഥ നടപ്പാക്കാനുള്ള കാലാവധി നീട്ടിക്കൊടുത്തിരുന്നു. ആ നീട്ടിക്കൊടുത്ത അവധിദിനം മാര്‍ച്ച് 27ന് അവസാനിച്ചതോടെയാണ് നടപടികള് കര്‍ശനമാക്കിയത്. ഇക്കാര്യങ്ങളെല്ലാം നേരത്തെ അറിവുണ്ടായിട്ടും കേന്ദ്രസര്‍ക്കാറും കേരള സര്‍ക്കാറും യാതൊരുവിധ സുരക്ഷാനടപടികളും സ്വീകരിച്ചില്ലെന്ന് മാത്രമല്ല, ഇപ്പോഴും കുറ്റകരമായ അനാസ്ഥ കാണിക്കുകയാണ്. സൗദി സര്‍ക്കാര് ആ രാജ്യത്തെ പൗരന്മാര്‍ക്ക് വേണ്ടി സ്വദേശിവല്‍ക്കരണം നടപ്പാക്കുന്നതുപോലെ ഇന്ത്യാഗവണ്‍മെന്റും സ്വന്തം രാജ്യത്തെ പൗരന്മാരെ സംരക്ഷിക്കാനുള്ള നടപടികള് സ്വീകരിക്കാനുള്ള ബാധ്യത കാണിക്കുന്നില്ല. കേന്ദ്ര-സംസ്ഥാന മന്ത്രിമാര് തങ്ങള്‍ക്ക് അങ്ങനെയൊരു ഉത്തരവാദിത്വമുണ്ടെന്ന കാര്യംപോലും മറന്ന മട്ടിലാണ് സംസാരിക്കുന്നത്. ഗള്‍ഫ് മലയാളികളുടെ ക്ലേശപൂര്‍ണമായ അവസ്ഥക്കെതിരെ നാട്ടില് വലിയ പ്രതിഷേധമുയര്‍ന്നതോടെ മന്ത്രിമാരും യുഡിഎഫ് നേതാക്കളും അത്ര വലിയ പ്രശ്നമൊന്നും സൗദിയിലെ മലയാളികള്‍ക്കില്ലെന്ന് വരുത്തി തങ്ങളുടെ കുറ്റകരമായ അനാസ്ഥക്ക് ന്യായീകരണം ചമയ്ക്കുകയാണ്. ഭൂപരിഷ്കരണ നടപടി കഴിഞ്ഞാല് കേരളസമൂഹത്തെ പുരോഗതിയിലേക്ക് നയിച്ച ഏറ്റവും പ്രധാനപ്പെട്ട മുന്നേറ്റം ഗള്‍ഫ് രാജ്യങ്ങളിലേക്കുള്ള കുടിയേറ്റമായിരുന്നു. വികസിത മുതലാളിത്ത രാജ്യങ്ങള്‍ക്കും മുന് സോഷ്യലിസ്റ്റ് രാജ്യങ്ങള്‍ക്കും മാത്രം അവകാശപ്പെടാന് കഴിയുന്ന ജീവിത ഗുണനിലവാരം മലയാളിക്ക് കൈവരിക്കുവാന് കഴിഞ്ഞത് ഭൂപരിഷ്കരണവും സാമൂഹ്യസുരക്ഷാപദ്ധതികളും അതിലേക്ക് നയിച്ച അവകാശസമരങ്ങളുമെന്നപോലെ ഗള്‍ഫ് കുടിയേറ്റവുമാണെന്ന കാര്യത്തില് ആര്‍ക്കും എതിരഭിപ്രായമുണ്ടാവേണ്ട ആവശ്യമില്ല. പൗരാണികകാലം മുതല് അറബ് ലോകവുമായി സാമൂഹികവും സാംസ്കാരികവുമായി ബന്ധം പുലര്‍ത്തുന്നവരാണ് കേരള ജനത. വിശേഷിച്ച് മലബാറും അതിന്റെ തലസ്ഥാനമായ കോഴിക്കോടും ചിരപുരാതനമായ വാണിജ്യബന്ധമാണ് അറബ് ലോകവുമായി പുലര്‍ത്തിപ്പോന്നത്. എന്നും മലയാളിസമൂഹം അറബ്ലോകത്തെ സംഭവവികാസങ്ങളില് അതീവ ജാഗ്രത പുലര്‍ത്തുന്നവരാണ്.\nമധ്യപൂര്‍വേഷ്യയിലെ പേര്‍ഷ്യന് ഗള്‍ഫ് രാജ്യങ്ങളിലെ രാഷ്ട്രീയ സ്ഥിതിയും സമ്പദ്ഘടനയും ഈ കൊച്ചു കേരളവും തമ്മില് അഭേദ്യമായ ബന്ധമാണുള്ളത്. മനുഷ്യന്റെ സാമൂഹ്യവികാസ ചരിത്രത്തില് അറിവിന്റെയും ശാസ്ത്രത്തിന്റെയും മഹാസംഭാവനകളിലൂടെ ലോകഗതിയെ പ്രകാശമാനമാക്കിയത് അറബ് ജനതയായിരുന്നു. മധ്യധരണ്യാഴിയുടെയും അറബിക്കടലിന്റെയും തീരങ്ങളോട് ചേര്‍ന്നുകിടക്കുന്ന ഏഷ്യയുടെയും ആഫ്രിക്കയുടെയും യൂറോപ്പിന്റെയും സംഗമഭൂമിയാണ് മധ്യപൗരസ്ത്യദേശം. അതിന്റെ ദര്‍ശനവും വിജ്ഞാനവും സമ്പത്തും കവര്‍ന്നെടുത്താണ് യൂറോപ്പ് ലോകാധിപത്യത്തിലേക്ക് ഉയര്‍ന്നത്. പശ്ചിമേഷ്യയും മധ്യേഷ്യയും ആഫ്രിക്കയും ഉള്‍പ്പെടുന്ന മധ്യപൂര്‍വദേശത്ത് എണ്ണ കണ്ടെത്തിയതോടെയാണ് ഈ പ്രദേശം സാമ്രാജ്യത്വ കിടമത്സരങ്ങളുടെയും അധിനിവേശ തന്ത്രങ്ങളുടെയും പരീക്ഷണഭൂമിയായത്. ഇരുപതാം നൂറ്റാണ്ടിന്റെ ആദ്യത്തില് ബഹറൈന്, കുവൈത്ത്, ഖത്തര്, സൗദി അറേബ്യ തുടങ്ങിയ രാജ്യങ്ങളില് എണ്ണയും മറ്റു ധാതുക്കളും ഖനനം ചെയ്യാനുള്ള അവകാശം സ്റ്റാന്‍ഡേര്‍ഡ് ഓയില് കൈവശപ്പെടുത്തി. ലോകസമ്പദ്ഘടനയുടെ ജീവരക്തമായ എണ്ണയാണ് അറബ് ലോകത്തിന്റെ സൗഭാഗ്യവും ദുരന്തവുമെന്നതാണ് വൈരുധ്യാത്മകമായൊരു സത്യം. 1970ല് ഗള്‍ഫ് രാജ്യങ്ങളില് ശക്തി പ്രാപിച്ച പെട്രോഡോളര് സമ്പദ്ഘടനയാണ് മലയാളികളുടെ വന്‍തോതിലുള്ള ഈ രാജ്യങ്ങളിലേക്കുള്ള കുടിയേറ്റത്തിന് വഴിവച്ചത്.\n1950 കളില് മധ്യകേരളത്തില്‍നിന്നുള്ള അഭ്യസ്തവിദ്യരായ ഒരു വിഭാഗം യൂറോപ്പ്, അമേരിക്ക തുടങ്ങിയ രാജ്യങ്ങളിലേക്ക് കുടിയേറുകയുണ്ടായി. അതിനുമുമ്പ് മലയാളികള് സിലോണിലേക്കും മലേഷ്യയിലേക്കും കുടിയേറ്റം നടത്തിയിട്ടുണ്ട്. മുമ്പുണ്ടായിരുന്ന എല്ലാ കുടിയേറ്റങ്ങളില്‍നിന്നും സവിശേഷ പ്രാധാന്യമുള്ളതായിരുന്നു ഗള്‍ഫ് കുടിയേറ്റം. സാര്‍വദേശീയ തലത്തിലുണ്ടായ ചില മാറ്റങ്ങള് കേരളത്തില്‍നിന്നുള്ള പ്രവാസി കുടിയേറ്റത്തിന് സവിശേഷ മാനം നല്‍കി. ഒപെക് സംഘടനയുടെ രൂപീകരണവും അസ്തിത്വവും എണ്ണയുടെ വില മൂന്നിരട്ടിയിലധികമായി കൂടുന്നതിന് സാഹചര്യമൊരുക്കി. ഈ എണ്ണ വരുമാനം അറബ് നാടുകളില് വമ്പിച്ച വികസന സാധ്യതയ്ക്കാണ് വഴിതുറന്നത്. ഈയൊരു സാധ്യതയാണ് വന്‍തോതിലുള്ള ഗള്‍ഫ് കുടിയേറ്റത്തിന് മലയാളികള്‍ക്ക് അവസരമൊരുക്കിയത്. 1981 ആകുമ്പോഴേക്കും കേരളത്തിലെ തൊഴില്‍സേനയുടെ5ശതമാനം ഗള്‍ഫ് നാടുകളിലെത്തപ്പെട്ടു. ഇത് രണ്ടായിരമാകുമ്പോഴേക്കും 10 ശതമാനത്തിലധികമായി. കേരള സമ്പദ്ഘടനയുടെ ജീവരക്തമായി പ്രവര്‍ത്തിക്കുന്നത് ഇന്ന് ഗള്‍ഫ് വരുമാനമാണ്. മലയാളിയുടെ ജീവിതനിലവാരത്തില് വന്ന മാറ്റങ്ങള്‍ക്ക് പിറകില് ഗള്‍ഫ് പണം നിര്‍ണായകമായ പങ്കാണ് വഹിച്ചിട്ടുള്ളത്. മലയാളിയുടെ പാര്‍പ്പിട സ്വപ്നങ്ങളില് മണിസൗധങ്ങള് തീര്‍ക്കുന്നത് ഗള്‍ഫുകാരന്റെ ചോരനീരാക്കി സമ്പാദിച്ചു കൊണ്ടുവരുന്ന പണമാണ്. ദുര്‍ഭിക്ഷതയുടെ കരാളദിനങ്ങളില്‍നിന്ന് മലയാളി മെച്ചപ്പെട്ട ജീവിത സൗകര്യങ്ങളുടെ നാളുകളിലേക്ക് നീങ്ങിയത് ഗള്‍ഫുകാരന്റെ കൈപിടിച്ചാണ്. ഗള്‍ഫ് മലയാളിയുടെ സഹനത്തിന്റെയും ത്യാഗത്തിന്റെയും ഗണിക്കപ്പെടാത്ത ജീവിതത്തിന് മുകളിലാണ് നമ്മള് വര്‍ണങ്ങളുടെ മായക്കാഴ്ചകള് സൃഷ്ടിച്ചത്. ഗള്‍ഫ് പണത്തിന്റെ ബലത്തിലാണ് മലയാളി ഗന്ധങ്ങളുടെ വസന്തം ഒരുക്കി നാശത്തിന്റെയും ജീര്‍ണതയുടെയും ആഗോളവല്‍ക്കരണകാലത്തെ അതിജീവിക്കുവാന് ശ്രമിക്കുന്നതും.\nആഗോള സാമ്പത്തിക പ്രതിസന്ധിയുടെ ഫലമായി വന്‍തോതിലുള്ള തൊഴില്‍നഷ്ടമാണ് ഗള്‍ഫ് രാജ്യങ്ങളിലുണ്ടാക്കിയത്. ഇതിന്റെ ഫലമായി വലിയൊരു വിഭാഗം പ്രവാസികള്‍ക്ക് നാട്ടിലേക്ക് തിരിച്ചുപോരേണ്ടി വന്നു. ജോലി നഷ്ടപ്പെടാത്ത പലര്‍ക്കും വലിയതോതിലുള്ള വേതന വെട്ടിക്കുറവിനെയാണ് നേരിടേണ്ടിവന്നത്. ഈ പ്രതികൂല സാഹചര്യങ്ങള്‍ക്കകത്തും ഗള്‍ഫ് പണത്തിന്റെ കേരളത്തിലേക്കുള്ള ഒഴുക്കിന് വലിയ തടസ്സമൊന്നും ഉണ്ടായിട്ടില്ലെന്നാണ് ഏറ്റവും ഒടുവിലത്തെ റിപ്പോര്‍ട്ടുകള് കാണിക്കുന്നത്. പ്രതികൂലാവസ്ഥ വ്യാപിക്കുമ്പോഴും ഗള്‍ഫ് വരുമാനം മന്ദീഭവിച്ചില്ലെന്നത് നമ്മുടെ സമ്പദ്ഘടനയെ സംബന്ധിച്ചെടുത്തോളം അങ്ങേയറ്റം ശുഭോദര്‍ക്കമായ കാര്യമാണ്. 2012ല് കേരളത്തിലെ വാണിജ്യ ബാങ്കുകളിലെ മൊത്തം നിക്ഷേപം 2,20,489 കോടി രൂപയായിരുന്നു. ഇതില് 62,708 കോടി പ്രവാസി മലയാളികളുടേതാണ്. കഴിഞ്ഞ വര്‍ഷം ഇത് 45,937 കോടിയായിരുന്നു. ഈ കണക്കുകള് ആവര്‍ത്തിച്ചു വ്യക്തമാകുന്നത് കേരള സമ്പദ്ഘടനക്ക് പ്രവാസികള് നല്‍കുന്ന വിലപിടിച്ച സേവനത്തെയാണ്. പൊതു ഖജനാവിലേക്കുള്ള വിദേശ നാണ്യശേഖരത്തെ വര്‍ധിപ്പിക്കുന്ന പ്രവാസികളോട് കേന്ദ്ര-സംസ്ഥാന സര്‍ക്കാറുകളുടെ സമീപനം അങ്ങേയറ്റം നിരാശാജനകമാണ്. അവര്‍ക്കുവേണ്ടി സമഗ്രമായൊരു കുടിയേറ്റ നിയമം, ഗള്‍ഫ് സെക്ടറില് കൂടുതല് വിമാനങ്ങളും കുറഞ്ഞ യാത്രാനിരക്കും പുനരധിവാസം, അവര് അയയ്ക്കുന്ന പണം പ്രത്യുല്‍പാദനപരമായ മേഖലകളിലേക്ക് സമാഹരിച്ച് ഉപയോഗിക്കുന്ന സംരംഭങ്ങള്, പ്രവാസികളുടെ നാട്ടിലെ കുടുംബങ്ങളുടെ ക്ഷേമം ഉറപ്പാക്കാനുള്ള പദ്ധതികള് തുടങ്ങി എത്രയോ കാര്യങ്ങള് പ്രഖ്യാപനങ്ങളായി അവശേഷിക്കുകയാണ്. രാജ്യത്തിന് വിദേശനാണ്യം നേടിത്തരുന്നവരെ അര്‍ഹമായ രീതിയില് പരിഗണിക്കുന്നില്ലെന്നത് പോകട്ടെ അത്യന്തം നിന്ദ്യമായ അവഗണനകളാണ് സര്‍ക്കാര് അവരോട് കാണിച്ചുകൊണ്ടിരിക്കുന്നത്. ഒരു നീതീകരണവുമില്ലാതെ വിമാന ടിക്കറ്റ് ചാര്‍ജുകള് കുത്തനെ ഉയര്‍ത്തി പ്രവാസികളെ കൊള്ളയടിക്കുകയാണ്. ഗള്‍ഫുകാരന് കടുത്ത ചൂടിലും തണുപ്പിലും കഷ്ടപ്പെട്ടു സമ്പാദിക്കുന്ന പണമെല്ലാം ബഹുരാഷ്ട്ര കുത്തകകള് അവരുടെ ചരക്കുവിപണിയിലൂടെ ആഗോള ഫൈനാന്‍സ് മൂലധനത്തിന്റെ സമാഹരണ പ്രക്രിയയിലേക്ക് ഉദ്ഗ്രഥിച്ചെടുക്കുകയാണ്. ഗള്‍ഫ് പണത്തിന്റെ കുത്തിയൊഴുക്ക് മറ്റു ഘടകങ്ങളോടൊപ്പം കേരളത്തെ ഒരു ഉപഭോഗ സമൂഹമായി പരിവര്‍ത്തനപ്പെടുത്തിയിരിക്കുകയാണ്. കേരളത്തിന്റെ വളര്‍ച്ചക്കും പുരോഗതിക്കും പ്രധാന സംഭാവന നല്‍കിയ അറബ് നാടുകളില് പണിയെടുക്കുന്നവരുടെ അമൂല്യമായ സേവനങ്ങളെ ഭരണാധികാരികള് വിലമതിക്കുന്നില്ല. മൊത്തം ആഭ്യന്തര ഉല്‍പാദനത്തിന്റെ മൂന്നിലൊന്ന് വരുന്ന കേരളത്തിന്റെ വ്യാപാരകമ്മി നികത്തപ്പെടുന്നത് ഗള്‍ഫ് പണം കൊണ്ടാണ്. എന്നിട്ടും കെ എം മാണി അവതരിപ്പിച്ച 2013-14 വര്‍ഷത്തേക്കുള്ള ബജറ്റില് പ്രവാസിക്ഷേമത്തിനായി ഒരു പദ്ധതിയുമുണ്ടായില്ല. ഗള്‍ഫ് നാടുകളില് ജീവിക്കുന്നവരെയും അവിടെനിന്നെത്തുന്ന പണത്തെ ആശ്രയിച്ച് ജീവിക്കുന്നവരെയും ഒഴിച്ചുനിര്‍ത്തിക്കൊണ്ടൊരു കേരളീയ വികസനചിന്തയും സാധ്യമല്ല. കേരളത്തിന്റെ സമ്പദ്ഘടനയെയും മലയാളിയുടെ ജീവിതത്തെയും നിര്‍ണയിക്കുന്ന പ്രവാസികളുടെ കാര്യത്തില് സര്‍ക്കാര് പുലര്‍ത്തുന്ന നിസ്സംഗതയും നിരുത്തരവാദിത്വവും തികഞ്ഞ രാജ്യദ്രോഹ നടപടിയായിട്ട് മാത്രമേ കാണാന് കഴിയൂ. ഇന്ത്യക്കാരായ ലക്ഷക്കണക്കിന് ആളുകളുടെ ജീവിതം വഴിമുട്ടുന്ന അവസ്ഥയാണ് സൗദിയിലെ സ്വദേശിവല്‍ക്കരണം സൃഷ്ടിക്കുക എന്ന കാര്യം നേരത്തെ തന്നെ അറിയാമായിരുന്നിട്ടും ഗൗരവപൂര്‍വം പരിഗണിക്കുവാനോ ആവശ്യമായ സുരക്ഷാനടപടികള് സ്വീകരിക്കുവാനോ തയ്യാറാകാതിരുന്ന ഭരണാധികാരികളെ രാജ്യദ്രോഹികളെന്നല്ലാതെ എന്താണ് വിളിക്കുക. സ്വന്തം രാജ്യത്തെ പൗരന്മാരോടും കൂറും ബാധ്യതയും പുലര്‍ത്താത്തവര് രാജ്യദ്രോഹികളല്ലാതെ മറ്റെന്താണ്. അറിഞ്ഞോ അറിയാതെയോ നിയമങ്ങള് ലംഘിച്ച് കെണിയില്‍പ്പെടുന്ന നിരവധി പേരുണ്ട് ഗള്‍ഫ് രാജ്യങ്ങളില്. വ്യക്തികളും ഏജന്‍സികളും നല്‍കുന്ന വിസയില് അറബ് നാടുകളിലെത്തി തൊഴിലില്ലാതെ ബുദ്ധിമുട്ടുന്ന എത്രയോ പേരുണ്ട്. പ്രലോഭനങ്ങളിലും കപട വാഗ്ദാനങ്ങളിലും കുടുങ്ങി വിദേശരാജ്യത്തിലെത്തപ്പെട്ടവരെ നാട്ടിലെത്തിക്കുവാന് ഇന്ത്യന് എംബസികള് ശ്രദ്ധിക്കാറില്ല. സ്പോണ്‍സര്‍മാരുടെ തട്ടിപ്പിനും ക്രൂരതക്കുമിരയായി നരകിക്കുന്ന സ്വന്തം നാട്ടുകാരായ പൗരന്മാരെ സംരക്ഷിക്കുവാനുള ബാധ്യത നയതന്ത്രപരമായൊരു ഉത്തരവാദിത്വമായി കാണാത്തവരാണ് ഇന്ത്യന് എംബസികളിലേയും കോണ്‍സുലേറ്റുകളിലെയും ഉദ്യോഗസ്ഥര്. സര്‍ക്കാര് ഗള്‍ഫില് തൊഴിലെടുക്കുന്നവരുടെ പ്രശ്നങ്ങള് പരിഹരിക്കുന്നതിന് എംബസികള് ശ്രദ്ധ ചെലുത്തുന്നുണ്ടോയെന്ന് പരിശോധിക്കുന്നുമില്ല. തൊഴില്‍പരമായ പ്രശ്നങ്ങളില് ഇടപെടാന് സര്‍ക്കാര് എംബസികള്‍ക്ക് പ്രത്യേക നിര്‍ദേശം നല്‍കിയിട്ടുണ്ടെന്ന് മന്ത്രിമാര് പ്രസ്താവന ഇറക്കുന്നതല്ലാതെ ഇപ്പോഴും എംബസികളിലും കോണ്‍സുലേറ്റുകളിലും പ്രവാസികള്‍ക്ക്പ്രാപ്യമല്ലാത്ത അവസ്ഥയാണ് തുടരുന്നത്. പ്രഖ്യാപനങ്ങളല്ലാതെ തങ്ങളുടെ പ്രശ്നത്തില് ഇടപെടാന് ഒരു ഗവണ്‍മെന്റുണ്ടെന്ന ആശ്വാസം പോലുമില്ലാത്ത ആശങ്കകളാണ് പ്രവാസികളെ ഭരിക്കുന്നത്. കരളുരുകി കഴിയേണ്ട ഗതികേടിലാണവര്. ഇടതുപക്ഷ സര്‍ക്കാറുകളുടെ ഇടപെടലുകളുടെ ഫലമായി സാമൂഹ്യസേവന മേഖലകളില് കേരളം ഏറെ മുന്നോട്ടുപോയി. പൊതുവിദ്യാഭ്യാസത്തിലും ഉന്നത വിദ്യാഭ്യാസത്തിലും ഉയര്‍ച്ചയുണ്ടായപ്പോഴും കാര്‍ഷിക വ്യവസായമേഖലകള് മുരടിച്ചുപോയത് മൂലം കേരളത്തില് കാര്യമായ തൊഴിലവസരങ്ങള് സൃഷ്ടിക്കപ്പെട്ടില്ല. ആഗോളവല്‍ക്കരണം ഈ അവസ്ഥയെ കൂടുതല് തീക്ഷ്ണമാക്കി. അറബ് നാടുകളില് പുതുതായി ഉയര്‍ന്നുവന്ന തൊഴിലവസരങ്ങള് പ്രയോജനപ്പെടുത്തിക്കൊണ്ടാണ് മലയാളി സമൂഹം ഈ പ്രതികൂല സാഹചര്യങ്ങളെ അതിജീവിച്ചത്.\n20 ലക്ഷത്തോളം മലയാളികള് അറബ് നാടുകളില് ജോലി ചെയ്ത് ഉപജീവനം കഴിക്കുന്നുണ്ട്. സിഡിഎസ് പഠനമനുസരിച്ച് 2004ല് 18.4 ലക്ഷം പേര് ഗള്‍ഫ് രാജ്യങ്ങളില് ജോലി ചെയ്യുന്നതായി കണക്കാക്കുന്നു. 1999ല് ഇത് 13.6 ലക്ഷം പേരായിരുന്നു. അഞ്ചുവര്‍ഷംകൊണ്ട് 35 ശതമാനം വര്‍ധനവാണ് ഉണ്ടായത്. കേരളത്തില് 100 വീടുകളെടുത്താല് 27 ലധികം പേര് ഗള്‍ഫ് മലയാളികളാണ്. ഓരോ വര്‍ഷവും ഏതാണ്ട്9ലക്ഷം പേര് വിവിധ കാരണങ്ങളാല് മടങ്ങിവരുന്നുണ്ട്. മൊത്തം ഗള്‍ഫ് വരുമാനം കേരളത്തിന്റെ ആഭ്യന്തര ഉല്‍പാദന മൂല്യത്തിന്റെ നാലില് ഒന്നോളം വരും. ഇത് കേരളത്തിനുള്ള കേന്ദ്ര ബജറ്റ് വിഹിതത്തേക്കാളും7ഇരട്ടിയാണ്. സമ്പദ്ഘടനയില് ഗള്‍ഫ് മലയാളിയുടെ അധ്വാനത്തിന്റെ വിലയായി എത്തുന്ന ഡ്രാഫ്ടുകളുടെ മൂല്യം എത്ര വലുതാണെന്നാണ് ഈ വസ്തുതകളെല്ലാം ചൂണ്ടിക്കാട്ടുന്നത്. സൗദി അറേബ്യയിലെ സ്വദേശിവല്‍ക്കരണം മലയാളിയുടെ ഗള്‍ഫ് സ്വപ്നങ്ങളില് കരിനിഴല് വീഴ്ത്തുന്നതും കേരളീയ സമ്പദ്ഘടനക്ക് വലിയ ആഘാതമേല്‍പിക്കുന്നതാണെന്ന കാര്യത്തില് സംശയമില്ല. അതിനെ മറികടക്കുവാനാവശ്യമായ നയതന്ത്രപരമായ ഇടപെടലുകളും ദീര്‍ഘവീക്ഷണത്തോടെയുള്ള പുനരധിവാസ പദ്ധതികളുമാണ് സര്‍ക്കാറിന്റെ ഭാഗത്തുനിന്നുണ്ടാവേണ്ടത്.\nകേന്ദ്രത്തിന് കത്തെഴുതി ഉത്തരവാദിത്തത്തില് നിന്ന് ഒഴിഞ്ഞുനില്‍ക്കുന്ന മുഖ്യമന്ത്രിയും സൗദിയിലെ സംഭവവികാസങ്ങളെ ലഘൂകരിച്ചവതരിപ്പിച്ച് കണ്ണടച്ചിരുട്ടാക്കുന്ന കേന്ദ്രമന്ത്രിമാരും കേരളത്തിന്റെ സമ്പദ്ഘടനക്കും ജനജീവിതത്തിനും നേരെ ഉയര്‍ന്നുവരുന്ന ഭീഷണികളെ നേരിടാന് വിസമ്മതിക്കുകയാണ്. നിരുത്തരവാദപരമായ ഇത്തരം നിലപാടുകള് ഉപേക്ഷിച്ച് ഗള്‍ഫ് മലയാളിയെ സംരക്ഷിക്കുവാനുള്ള ആത്മാര്‍ഥമായ നടപടികള് സര്‍ക്കാര് ആരംഭിക്കണം. സൗദിയിലാരംഭിച്ച നിതാഖാത്ത് സമ്പ്രദായം ഗള്‍ഫ് രാജ്യങ്ങളിലാകെ ത്വരിതഗതിയിലാവുന്ന സ്വദേശിവല്‍ക്കരണത്തിന്റെ സൂചനയാണ്. സൗദിക്ക് പിറകെ കുവൈത്ത് തൊഴില് മന്ത്രാലയവും സ്വദേശികള്‍ക്ക് സംവരണമേര്‍പ്പെടുത്തുവാനുള്ള നയപ്രഖ്യാപനം നടത്തിയിരിക്കുകയാണ്.


പൗരത്വ ഭേദഗതി അനുകൂല പരിപാടിയില് യുവതിക്ക് നേരെയുണ്ടായ അതിക്രമം:...\n24 Jan, 2020 at 05:57 AM\nപൗരത്വ ഭേദഗതി നിയമത്തെ അനുകൂലിച്ച് നടത്തിയ പരിപാടിയില് പ്രതിഷേധിച്ച യുവതിക്ക് നേരെയുണ്ടായ അതിക്രമത്തില് 29 സംഘപരിവാര്-ബി.ജെ.പി പ്രവര്‍ത്തകര്‍ക്കെതിരെ എറണാകുളം നോര്‍ത്ത് പൊലീസ് കേസെടുത്തു. കലൂര് പാവക്കുളം ശിവക്ഷേത്രം ഹാളില് നടന്ന പൗരത്വ ഭേദഗതി നിയമ അനുകൂല പരിപാടിക്കെതിരെ ക്ഷേത്രത്തിന് സമീപമുള്ള ഹോസ്റ്റലിലെ താമസക്കാരിയായ യുവതി പ്രതികരിക്കുകയായിരുന്നു. തുടര്‍ന്ന് യുവതിയെ കൈയ്യേറ്റം ചെയ്യുകയും കൊലവിളി നടത്തുകയും ചെയ്തു. ഈ സംഭവത്തിലാണ് ഇന്ന് എറണാകുളം പൊലീസ് 29 പേര്‍ക്കെതിരെ കേസെടുത്തിരിക്കുന്നത്.\nയുവതിയുടെ മൊഴിയുടെയും സോഷ്യല് മീഡിയ വീഡിയോകളുടെയും അടിസ്ഥാനത്തിലാണ് പൊലീസ് നടപടിയെടുത്തിരിക്കുന്നത്. ഇന്നലെ അതിക്രമത്തിനിരയായ യുവതിക്കു നേരെ കേസെടുത്തതില് വ്യാപക വിമര്‍ശനമുയര്‍ന്നിരുന്നു. ഹിന്ദു ഐക്യവേദിയുടെ പരാതിയിലാണ് അതിക്രമത്തിനിരയായ ആതിര എന്ന യുവതിയെ പൊലീസ് അറസ്റ്റ് ചെയ്തത്. യോഗം തടസ്സപ്പെടുത്തിയെന്നും അസഭ്യം പറഞ്ഞുവെന്നും ആരോപിച്ചായിരുന്നു ഹിന്ദു ഐക്യവേദിയുടെ പരാതി.\nപൗരത്വ നിയമത്തെ അനുകൂലിച്ച് ക്ഷേത്രത്തില് നടത്തിയ മാതൃസംഗമം പരിപാടിക്കിടെയായിരുന്നു യുവതിയുടെ പ്രതിഷേധം. യുവതിയെ പരിപാടിയില് പങ്കെടുത്ത സ്ത്രീകള് വേദിയില് നിന്നും പുറത്താക്കുന്നതും അധിക്ഷേപിക്കുന്നതും വീഡിയാേയില് വ്യക്തമായിരുന്നു.


ഇന്‍ഡൊനീഷ്യന് ഓപ്പണ് ബാഡ്മിന്റണ് ഫൈനലില് സിന്ധുവിന് തോല്‍വി l KAIRALINEWSONLINE.COM |\nഇന്‍ഡൊനീഷ്യന് ഓപ്പണ് ബാഡ്മിന്റണ് ഫൈനലില് സിന്ധുവിന് തോല്‍വി – Kairalinewsonline.com\nവെബ് ഡസ്ക്5months ago akane yamaguchi Comments\nഇന്‍ഡൊനീഷ്യന് ഓപ്പണ് ബാഡ്മിന്റണ് ഫൈനലില് പി.വി സിന്ധുവിന് തോല്‍വി. ജപ്പാന്റെ അകേന യമഗൂച്ചി നേരിട്ടുള്ള ഗെയിമുകള്‍ക്ക് സിന്ധുവിനെ പരാജയപ്പെടുത്തി. 21-15, 21-16 ന് സിന്ധുവിനെ കീഴടക്കിയാണ് യമഗുച്ചിയുടെ കിരീട നേട്ടം. ശക്തമായി തിരിച്ചടിച്ച ജാപ്പനീസ് താരം തുടര്‍ച്ചയായ ഒന്‍പതു പോയിന്റുകള് സ്വന്തമാക്കി ആദ്യ ഗെയിം പിടിച്ചെടുത്തു.\nരണ്ടാം ഗെയിമില് 11-8ന് കളി നിയന്ത്രിച്ചു തുടങ്ങിയ യമഗുച്ചി പിന്നീടു മല്‍സരത്തില് സിന്ധുവിന് അവസരങ്ങള് നല്‍കിയില്ലെന്നുവേണം പറയാന് . ഒരു ഘട്ടത്തില് പോലും നാലാം സീഡുകാരിയായ യമാഗൂച്ചിയെ പരീക്ഷിക്കാന് സിന്ധുവിന് കഴിഞ്ഞില്ല. സെമിഫൈനല് വരെ മികച്ച ഫോമിലായിരുന്ന അഞ്ചാം സീഡായ സിന്ധു ഫൈനലില് നിറംമങ്ങുകയായിരുന്നു. 51 മിനിറ്റിനുള്ളില് മത്സരം അവസാനിച്ചു.\n2019ലെ സിന്ധുവിന്റെ ആദ്യ ഫൈനല് പോരാട്ടമായിരുന്നു ഇന്തൊനീഷ്യന് ഓപ്പണിലേത്. മാര്‍ച്ചില് ഇന്ത്യ ഓപ്പണിലും ഏപ്രിലില് സിംഗപ്പൂര് ഓപ്പണിലും സിന്ധു സെമിയില് പുറത്തായിരുന്നു. ഈ മാസം തന്നെ നടക്കുന്ന ജപ്പാന് ഓപ്പണിലും, ഓഗസ്റ്റില് തായ്‌ലന്‍ഡ് ഓപ്പണിലും സിന്ധു മല്‍സരിക്കും.\n« ചോദ്യങ്ങള്‍ക്ക് തത്സമയം മറുപടിയുമായി മുഖ്യമന്ത്രി\nനിസാന് ഡിജിറ്റല് ഹബ്; സര്‍ക്കാറില് പൂര്‍ണ വിശ്വാസം മറിച്ചുള്ള വാര്‍ത്തകള് വസ്തുതാ വിരുദ്ധം: കമ്പനി അധികൃതര് »


തൃശൂര്: പള്ളിയുടെ അവകാശത്തെച്ചൊല്ലിയുള്ള തര്‍ക്കം കൈയ്യാങ്കളിയിലേത്തിയപ്പോള് ഭദ്രാസനാധിപനടക്കം പതിനഞ്ചോളം പേര്‍ക്ക് പരിക്കേറ്റു. തൃശ്ശൂര് മാന്നാമംഗലം സെന്റ് മേരീസ് പള്ളിയിലാണ് ഓര്‍ത്തഡോക്‌സ് യാക്കോബായ വിഭാഗങ്ങള് തമ്മില് സംഘര്‍ഷം നടന്നത്. ഓര്‍ത്തഡോക്‌സ് തൃശ്ശൂര് ഭദ്രാസനാധിപന് യൂഹനാന് മാര് മിലിത്തിയോസിന് ഉള്‍പ്പെടെ നിരവധി പേര്‍ക്ക് പരിക്കേറ്റിട്ടുണ്ട്. സംഭവത്തില് ഓര്‍ത്തഡോക്‌സ് തൃശൂര് ഭദ്രാസനാധിപനെ ഒന്നാം പ്രതിയാക്കി പൊലീസ് കേസെടുത്തു.\nഇന്നലെ അര്‍ദ്ധരാത്രിയിലുണ്ടായ സംഘര്‍ഷത്തെത്തുടര്‍ന്ന് 120ഓളം പേര്‍ക്കെതിരെയാണ് പൊലീസ് ഇതുവരെ കേസെടുത്തിരിക്കുന്നത്. വൈദികര് അടക്കം മുപ്പതിലേറെ ഓര്‍ത്തഡോക്‌സ് വിഭാഗക്കാര് അറസ്റ്റിലായി. പള്ളിയില് നിന്ന് ഇറങ്ങുന്ന യാക്കോബായ വിഭാഗക്കാരെ പൊലീസ് അറസ്റ്റ് ചെയ്ത് നീക്കുകയാണ്. ഇരു വിഭാഗങ്ങള് തമ്മില് കല്ലേറ് ആരംഭിച്ചതോടെ പ്രതിഷേധക്കാരെ പൊലീസ് അറസ്റ്റ് ചെയ്ത് നീക്കുകയായിരുന്നു. പരിക്കേറ്റ പതിനഞ്ചോളം പേരെ ആശുപത്രിയിലേക്ക് മാറ്റി. പള്ളിത്തര്‍ക്കത്തില് മുപ്പതോളം ഓര്‍ത്തഡോക്‌സ് വിഭാഗക്കാര് അറസ്റ്റിലായി. പള്ളിയില് നിന്ന് പുറത്തിറങ്ങുന്ന യാക്കോബായ വിഭാത്തിലുള്ളവരെയും അറസ്റ്റ് ചെയ്ത് നീക്കി.\n120 പേര്‍ക്കെതിരെയാണ് ഇതുവരെ കേസെടുത്തത്. ജാമ്യമില്ലാ വകുപ്പ് പ്രകാരമാണ് ഇവര്‍ക്കെതിരെ കേസെടുത്തിരിക്കുന്നത്. വധശ്രമം, കലാപ ശ്രമം എന്നീ വകുപ്പുകളാണ് ചുമത്തിയിരിക്കുന്നത്. നിരവധി വൈദികരും കേസില് ഉള്‍പ്പെട്ടിട്ടുണ്ട്.\nരാത്രി 12 മണിയോടെ ഓര്‍ത്തഡോക്‌സ് വിഭാഗം ഗേറ്റ് തകര്‍ത്ത് പള്ളിയിലേക്ക് കടക്കാന് ശ്രമിച്ചതോടെയാണ് സംഘര്‍ഷമുണ്ടായത്. ഇരു വിഭാഗങ്ങളും തമ്മില് കല്ലേറുണ്ടായി. പരിക്കേറ്റവരെ കുന്നംകുളത്തെ വിവിധ ആശുപത്രികളില് പ്രവേശിപ്പിച്ചിരിക്കുകയാണ്. സമരപ്പന്തല് പൊലീസ് പൂര്‍ണ്ണമായും ഒഴിപ്പിച്ചു.\nപാത്രിയാര്‍ക്കിസ് വിഭാഗത്തിന് കീഴിലുള്ള പള്ളിയില് ആരാധന നടത്താന് അനുവദിക്കണമെന്നാവശ്യപ്പെട്ടാണ് ഓര്‍ത്തഡോക്‌സ് വിഭാഗം സമരം ചെയ്തത്. തങ്ങള്‍ക്കനുകൂലമായ കോടതി വിധി ചൂണ്ടിക്കാട്ടിയായിരുന്നു സമരം. എന്നാല് ഓര്‍ത്തഡോക്‌സ് വിഭാഗത്തെ പള്ളിയില് കയറാന് അനുവദിക്കാതെ യാക്കോബായ വിഭാഗവും പള്ളിയ്ക്കകത്ത് നിലയുറപ്പിക്കുകയായിരുന്നു. സമരപ്പന്തല് ഒഴിപ്പിച്ചെങ്കിലും സംഘര്‍ഷ സാധ്യത കണക്കിലെടുത്ത് സ്ഥലത്ത് പൊലീസ് ക്യാംപ് ചെയ്യുന്നുണ്ട്.\nയാക്കോബായ സഭാംഗങ്ങള് പള്ളിക്ക് അകത്തും ഓര്‍ത്തഡോക്‌സ് സഭാംഗങ്ങള് പുറത്തും പ്രാര്‍ത്ഥന നടത്തുകയായിരുന്നു. മറുവിഭാഗം അപ്രതീക്ഷിതമായി കല്ലെറിയുകയായിരുന്നെന്ന് ഇരുവിഭാഗങ്ങളും ആരോപിച്ചു. സംഘര്‍ഷാവസ്ഥ നിലവിലുണ്ടായിട്ടും സ്ഥലത്ത് പൊലീസ് ക്യാംപ് ചെയ്തിരുന്നില്ല. സംഘര്‍ഷമുണ്ടായി 15 മിനിറ്റിനുശേഷമാണ് പൊലീസ് എത്തിയത്. പള്ളിക്ക് മുന്നിലുണ്ടായിരുന്ന ഓര്‍ത്തഡോക്‌സ് സഭാംഗങ്ങളെ പൊലീസ് അറസ്റ്റ് ചെയ്ത് നീക്കി. പ്രാര്‍ത്ഥന നടത്തിയിരുന്ന പന്തല് അഴിച്ചുമാറ്റി.\nസുപ്രീം കോടതി വിധി അനുസരിച്ച് പള്ളിയില് കയറി പ്രാര്‍ത്ഥന നടത്തണമെന്നാവശ്യപ്പെട്ട് ബുധനാഴ്ച്ച രാവിലെയോടെയാണ് യൂഹാനോന് മാര് മിലിത്തിയോസിന്റെ നേതൃത്വത്തില് ഓര്‍ത്തഡോക്‌സ് വിഭാഗം പ്രാര്‍ത്ഥനായജ്ഞം ആരംഭിച്ചത്. യാക്കോബായ വിഭാഗം പള്ളിയുടെ പ്രധാനഗേറ്റ് അകത്ത് നിന്നും പൂട്ടി പ്രാര്‍ത്ഥന തുടരുകയായിരുന്നു. എസിപി വി കെ രാജുവിന്റെ നേതൃത്വത്തില് പൊലീസ് സംഘം സ്ഥലത്ത് ക്യാംപ് ചെയ്യുന്നുണ്ട്.


കുട്ടിയുടെ മുന്നില് ശാരീരിക ബന്ധത്തില് ഏര്‍പ്പെട്ട വനിതാ പൊലീസ് കോണ്‍സ്റ്റബിളിനെയും ഉദ്യോഗസ്ഥനെയും പിരിച്ചുവിട്ടു | woman police constable and officer dismissed for sexual inter core infront of child – News18 Malayalam\nകുട്ടിയുടെ മുന്നില് ശാരീരിക ബന്ധത്തില് ഏര്‍പ്പെട്ട വനിതാ പൊലീസ് കോണ്‍സ്റ്റബിളിനെയും ഉദ്യോഗസ്ഥനെയും പിരിച്ചുവിട്ടു\nനീന്തല്‍കുളത്തില് വെച്ച് ഇരുവരും തമ്മിലുള്ള സ്വകാര്യ ദൃശ്യങ്ങള് മൊബൈലില് പകര്‍ത്തുകയായിരുന്നു.\nRPS officer Hira Lal Saini (ANI)\nജയ്പുര്: മകന് മുന്നില് ശരീരിക ബന്ധത്തില് ഏര്‍പ്പെട്ട കേസില് ജയ്പൂര് കമ്മീഷണേറ്റിലെ വനിതാ കോണ്‍സ്റ്റബിളിനെയും സര്‍ക്കിള് ഓഫീസറെയും പിരിച്ചുവിട്ടു. ജയ്പുര് പോലീസ് കമ്മിഷണറേറ്റിലെ വനിതാ കോണ്‍സ്റ്റബിളിനെയും അജ്മേര് ബെവാറിലെ സര്‍ക്കിള് ഓഫീസര് ഹീരലാല് സൈനിയെയുമാണ് സര്‍വീസില് നിന്ന് പിരിച്ചുവിട്ടു.\nഇരുവരെയും നേരത്തെ സസ്‌പെന്‍ഡ് ചെയ്തിരുന്നു. പോക്‌സോ കേസ് പ്രകാരം ഇരുവരെയും അറസ്റ്റ് ചെയ്തിരുന്നു. സംഭവത്തിന്റെ വിഡിയോ സമൂഹമാധ്യമങ്ങളില് പ്രചരിച്ചതിന് പിന്നാലെയാണ് നടപടി.\nജൂലൈ പത്തിനായിരുന്നു സംഭവം. യുവതിയുടെ പിറന്നാള് ആഘോഷിക്കുന്നതിനായി അജ്മീറിലെ റിസോര്‍ട്ടില് എത്തിയതായിരുന്നു ഇരുവരും.\nAlso Read-റിസോര്‍ട്ടില് കുഞ്ഞിന്റെ മുന്നില് ലൈംഗിക ബന്ധം; വനിതാ പൊലീസ് കോണ്‍സ്റ്റബിളും ഓഫീസറും അറസ്റ്റില്; വീഡിയോ വൈറല്\nആഘോഷത്തിനിടെ നീന്തല്‍കുളത്തില് വെച്ച് ഇരുവരും തമ്മിലുള്ള സ്വകാര്യ ദൃശ്യങ്ങള് മൊബൈലില് പകര്‍ത്തുകയായിരുന്നു.\nമൊബൈലില് പകര്‍ത്തിയ ദൃശ്യം വാട്സാപ്പ് സ്റ്റാറ്റസ് ആവുകയും തുടര്‍ന്ന് സമൂഹമാധ്യമങ്ങളില് വൈറലാവുകയും ചെയ്തു. ദൃശ്യം കണ്ട വനിതാ കോണ്‍സ്റ്റബിളിന്റെ ഭര്‍ത്താവാണ് പൊലീസില് പരാതി നല്‍കിയത്. ആറു വയസുള്ള മകന് മുന്നിലെ ലൈംഗിക ബന്ധത്തിന് പോക്സോ നിയമപ്രകാരം ഇവര്‍ക്കെതിരെ കേസെടുത്തിട്ടുണ്ട്.\nFirst published: October 02, 2021, 17:01 IST\nJaipurpocso casepolice officers


അത്തപൂവിളി ഉയര്‍ന്നു, നാട് ഇനി ഓണത്തിരക്കിലേക്ക് | Onam Celebrations Pookkalam Flower Market Pulikkali Onam 2019\nഅത്തപൂവിളി ഉയര്‍ന്നു, നാട് ഇനി ഓണത്തിരക്കിലേക്ക്\nSep 2, 2019, 10:08 AM IST\nവാടാമല്ലി, അരളി, ചെണ്ടുമല്ലി എന്നിവയാണ് തമിഴ്‌നാട്ടില്‍നിന്ന് കൂടുതലായി എത്തുന്നത്. എല്ലാ പൂക്കളും ചേര്‍ത്ത കിറ്റിന് 50 രൂപയാണ് ഈടാക്കുന്നത്. വാങ്ങാനെത്തുന്നവരും കൂടുതലായും കിറ്റാണ് തിരഞ്ഞെടുക്കുന്നത്.\nതെക്കേഗോപുരനടയിൽ പൂക്കൾ ക്രമീകരിക്കുന്ന കച്ചവടക്കാർ\nതൃശ്ശൂര്: മലയാളിക്ക് ഇനി ഓണനാളുകള്. തിങ്കളാഴ്ച മുതല് നാട് പൂക്കളസമൃദ്ധിയിലേക്ക്. ഓണത്തുമ്പിയും ഓണത്തപ്പനും ഊഞ്ഞാലാട്ടവും പുലിക്കളിയും സദ്യവട്ടവുമായി വീണ്ടുമൊരു ഓണക്കാലംകൂടി വിരുന്നെത്തുകയാണ്. ഇലക്കുമ്പിള് കൈയിലൊതുക്കി പുലര്‍കാലം മുതല് കുട്ടികള് തുമ്പയും ചെത്തിയും മുക്കുറ്റിയും തേടിയിറങ്ങിയിരുന്നകാലം മലയാളികളില് ഗൃഹാതുരസ്മരണകളുണര്‍ത്തുന്നു.\nവിലയില് താരം വെള്ളജമന്തി\nമഴക്കാലമാണെങ്കിലും മുറ്റത്ത് പൂക്കളത്തിന്റെ നിറച്ചാര്‍ത്തുണര്‍ത്താന് പൂവിപണിയും ഒരുങ്ങിക്കഴിഞ്ഞു. കൂടുതല് ആവശ്യക്കാരെത്തുന്നത് വെള്ളജമന്തിക്കാണെന്ന് കച്ചവടക്കാര് പറയുന്നു. കിലോയ്ക്ക് 300 രൂപയാണ് വെള്ളജമന്തിക്ക്.\nവാടാമല്ലി, അരളി, ചെണ്ടുമല്ലി എന്നിവയാണ് തമിഴ്‌നാട്ടില്‍നിന്ന് കൂടുതലായി എത്തുന്നത്. എല്ലാ പൂക്കളും ചേര്‍ത്ത കിറ്റിന് 50 രൂപയാണ് ഈടാക്കുന്നത്. വാങ്ങാനെത്തുന്നവരും കൂടുതലായും കിറ്റാണ് തിരഞ്ഞെടുക്കുന്നത്. ചെണ്ടുമല്ലി 80 രൂപ മുതലും വാടാമല്ലി 100 രൂപ മുതലും ലഭ്യമാണ്. അരളി കിലോയ്ക്ക് 240 രൂപയാണ്.\nമഴക്കാലം പൂവിപണിയെ സാരമായി ബാധിച്ചിട്ടുണ്ട്. പരീക്ഷണാടിസ്ഥാനത്തില് നാട്ടില് കൃഷിചെയ്ത പൂക്കളുടെ വിളവെടുപ്പും തുടങ്ങിയിട്ടുണ്ട്. മതിലകം ബ്ലോക്കിലാണ് ഏറ്റവും കൂടുതല് പേര് കൃഷിയിറക്കിയത്. കയ്പമംഗലം, എടത്തിരുത്തി, പെരിഞ്ഞനം, എറിയാട്, ശ്രീനാരായണപുരം ഭാഗത്തും കര്‍ഷകര് പൂകൃഷി നടത്തിയിട്ടുണ്ട്.\nതമിഴ്‌നാട്ടില്‍നിന്നെത്തുന്ന പൂക്കള്‍ക്ക് വില കുറവാണെന്നത് നാട്ടിലെ കര്‍ഷകരെ പ്രതിസന്ധിയിലാക്കുന്നുണ്ട്.\nവടക്കുന്നാഥന്റെ തെക്കേഗോപുരനടയില് സായാഹ്ന സൗഹൃദ കൂട്ടായ്മ അത്തപ്പൂക്കളം തയ്യാറാക്കും. ആദ്യപടിയായുള്ള സ്‌കെച്ച് തയ്യാറാക്കല് ആര്‍ട്ടിസ്റ്റ് ആനന്ദന് നിര്‍വഹിച്ചു. പൂക്കളത്തിലേക്കുള്ള ആദ്യപുഷ്പം അര്‍പ്പിക്കല് തിങ്കളാഴ്ച പുലര്‍ച്ചെ മൂന്ന് മണിക്ക് കല്യാണ് സില്‍ക്‌സ് എം.ഡി. ടി.എസ്. പട്ടാഭിരാമന് നിര്‍വഹിക്കും. ജില്ലാ ടൂറിസം പ്രൊമോഷന് കൗണ്‍സിലിന്റെ അംഗീകാരത്തോടെ നടത്തുന്ന അത്തപ്പൂക്കളം ജില്ലാതല ഓണാഘോഷങ്ങളുടെ കൊടിയേറ്റച്ചടങ്ങാണ്. തിങ്കളാഴ്ച പത്തിന് കൊടിയേറ്റം ടി.എന്. പ്രതാപന് എം.പി.യും അത്തപ്പൂക്കള സമര്‍പ്പണം മേയര് അജിത വിജയനും നിര്‍വഹിക്കും. വൈകീട്ട് അഞ്ചിന് ദീപച്ചാര്‍ത്ത് നടക്കും.\nപുലിക്കളിക്ക് ഇത്തവണ ആറ് സംഘങ്ങള്\nപുലിക്കളിക്ക് ഇത്തവണ രജിസ്റ്റര് ചെയ്തത് ആറ് സംഘങ്ങള്. വിയ്യൂര് സെന്റര് പുലിക്കളി സമിതി, വിയ്യൂര് ദേശം, അയ്യന്തോള് ദേശം, തൃക്കുമാരംകുടം, കോട്ടപ്പുറം സെന്റര്, കോട്ടപ്പുറം ദേശം എന്നീ സമിതികളാണുള്ളത്.\nസെപ്റ്റംബര് 14-ന് ആണ് പുലിക്കളി. ഒരു സംഘത്തിന് ഒന്നര ലക്ഷം രൂപ ചെലവിനത്തില് കോര്‍പ്പറേഷന് നല്‍കും. ഇതില് 75,000 മുന്‍കൂറായി നല്‍കും.\nആദ്യ മൂന്ന് സ്ഥാനക്കാര്‍ക്ക് 40,000, 30,000, 25,000 എന്നീ ക്രമത്തില് സമ്മാനത്തുക നല്‍കും.\nContent Highlights : Onam Celebrations Pookkalam Flower Market Pulikkali Onam 2019


Hoax Bomb call Taj Mahal shut, tourists evacuated ബോംബ് ഭീഷണി: താജ്‌മഹൽ അടച്ചു, സഞ്ചാരികളെ ഒഴിപ്പിച്ചു\n112 എന്ന എമർജൻസി നമ്പറിലേക്കാണ് ഫോൺകോൾ വന്നത്. താജ്‌മഹലിനുള്ളിൽ ബോംബ് വച്ചിട്ടുണ്ടെന്ന സന്ദേശമാണ് രാവിലെ ഒൻപതോടെ ലഭിച്ചതെന്ന് പൊലീസ് പറയുന്നു\nUpdated: March 4, 2021 2:50:15 pm\nആഗ്ര: ബോംബ് ഭീഷണിയെ തുടർന്ന് താജ്‌മഹൽ അടച്ചു. സഞ്ചാരികളെയെല്ലാം പൊലീസ് ഒഴിപ്പിച്ചു. താജ്‌മഹലിൽ ബോംബ് വച്ചിട്ടുണ്ടെന്ന ഭീഷണി സന്ദേശം ലഭിച്ചതിനെ തുടർന്നാണ് ഉത്തർപ്രദേശ് പൊലീസിന്റെ നടപടി. മേഖലയിൽ അതീവ ജാഗ്രതാ നിർദേശം പുറപ്പെടുവിച്ചു.\nഇന്നു രാവിലെയാണ് താജ്‌മഹലിൽ ബോംബ് വച്ചിട്ടുണ്ടെന്ന അജ്ഞാത ഫോൺ സന്ദേശം ലഭിച്ചത്. താജ്‌മഹലിലെ സുരക്ഷാ വിഭാഗത്തിനാണ് ഫോൺ സന്ദേശം കിട്ടിയത്. ഉടൻ തന്നെ പൊലീസ് നടപടി സ്വീകരിച്ചു. സിഐഎസ്എഫും ആഗ്ര പൊലീസും സംയുക്തമായി പരിശോധന ആരംഭിച്ചിട്ടുണ്ട്. ഫോൺ സന്ദേശത്തെ കേന്ദ്രീകരിച്ചാണ് പ്രധാനമായും അന്വേഷണം നടക്കുന്നത്.\nRead Also: പെട്രോൾ പമ്പുകളിൽ നിന്ന് മോദിയുടെ ചിത്രം നീക്കാനുള്ള നിർദേശം എന്തുകൊണ്ട്?\n112 എന്ന എമർജൻസി നമ്പറിലേക്കാണ് ഫോൺകോൾ വന്നത്. താജ്‌മഹലിനുള്ളിൽ ബോംബ് വച്ചിട്ടുണ്ടെന്ന സന്ദേശമാണ് രാവിലെ ഒൻപതോടെ ലഭിച്ചതെന്ന് പൊലീസ് പറയുന്നു. പൊലീസ് എത്തി താജ്‌മഹലിൽ പരിശോധന നടത്തി. സംശയകരമായി ഒന്നും പരിശോധനയിൽ കണ്ടെത്തിയില്ല. ഉത്തർപ്രദേശിലെ ഫിറോസ്‌ബാദിൽ നിന്നാണ് അജ്ഞാത സന്ദേശം ലഭിച്ചതെന്നാണ് സിഐഎസ്എഫ് ഉദ്യോഗസ്ഥൻ പറയുന്നത്.\nകോവിഡ് പ്രതിസന്ധിയെ തുടർന്ന് മാർച്ച് 17 ന് അടച്ചിട്ട താജ്‌മഹൽ വീണ്ടും സഞ്ചാരികൾക്കായി തുറന്നു നൽകിയത് സെപ്റ്റംബറിലാണ്. കോവിഡ് മാനദണ്ഡങ്ങൾ പാലിച്ചാണ് ഇപ്പോൾ സഞ്ചാരികൾക്ക് പ്രവേശനം അനുവദിക്കുന്നത്. വർഷത്തിൽ 70 മുതൽ 80 ലക്ഷം വരെ സഞ്ചാരികളാണ് താജ്‌മഹലിലെത്തുന്നതെന്നാണ് കണക്കുകൾ.\nWeb Title: Hoax bomb call taj mahal shut tourists evacuated


ഓൺലൈനിൽ അല്ല, ലിജോ ജോസിന്റെ ചുരുളി എത്തുന്നത് വെർച്വൽ റിയാലിറ്റി പ്ലാറ്റ്ഫോമിൽ; കാത്തിരിക്കുന്നത് ദൃ - Samakalika Malayalam\nഓൺലൈനിൽ അല്ല, ലിജോ ജോസിന്റെ ചുരുളി എത്തുന്നത് വെർച്വൽ റിയാലിറ്റി പ്ലാറ്റ്ഫോമിൽ; കാത്തിരിക്കുന്നത് ദൃശ്യവിസ്മയം\nBy സമകാലിക മലയാളം ഡെസ് | Published: 26th July 2020 01:11 PM |\nLast Updated: 26th July 2020 01:11 PM | A+A A- |\nമലയാളികളുടെ ഇഷ്ട സംവിധായകനാണ് ലിജോ ജോസ് പെല്ലിശ്ശേരി. അവതരണത്തിലും ഉള്ളടക്കത്തിലുമുള്ള വ്യത്യസ്തതയാണ് ലിജോയെ ആരാധകരുടെ പ്രിയങ്കരനാക്കിയത്. അടുത്തിടെ തന്റെ പുതിയ ചിത്രം ചുരുളിയുടെ ട്രെയിലർ പുറത്തുവന്നിരുന്നു. അതോടെ ചിത്രം ഓൺലൈൻ റിലീസിന് ഒരുങ്ങുന്നതായി അഭ്യൂഹങ്ങൾ പരന്നു. എന്നാൽ തന്റെ ചിത്രം ഓൺലൈൻ പ്ലാറ്റ്ഫോമിൽ എത്തില്ലെന്ന് വ്യക്തമാക്കിക്കൊണ്ട് രംഗത്തെത്തിയിരിക്കുകയാണ് ലിജി ജോസ്. ഒരു പടികൂടി കടന്നാണ് അദ്ദേഹത്തിന്റെ ആലോചന പോകുന്നത്. വെർച്വൽ റിയാലിറ്റി പ്ലാറ്റ്ഫോമുകളിലൂടെ താൻ ഉദ്ദേശിക്കുന്ന രീതിയിലുള്ള സിനിമ അനുഭവം പ്രേക്ഷകരിലെത്തിക്കാനാണ് തീരുമാനം. ഫേയ്സ്ബുക്കിൽ പങ്കുവെച്ച കുറിപ്പിലാണ് അദ്ദേഹം നിലപാട് വ്യക്തമാക്കിയത്.\nസിനിമകൾ ഓൺലൈനിലേക്ക് മാത്രമായി ചുരുങ്ങുന്നതിലെ അതൃപ്തിയും ലിജോ ജോസ് മറച്ചുവെച്ചില്ല. ക്രിസ്റ്റഫര് നോളന്‍റെ 'ടെനെറ്റ്' ഓണ്‍ലൈന് ആയി റിലീസ് ചെയ്‍തേക്കുമെന്ന കിംവദന്തി പോലും വ്യക്തിപരമായി തന്നെ വിഷമിച്ചു എന്നാണ് അദ്ദേഹം പറഞ്ഞത്. തീയേറ്ററുകളില് ആഘോഷിക്കപ്പെടേണ്ടിയിരുന്ന ചലച്ചിത്ര മേളകൾ ഓൺലൈനിൽ നടത്തുന്നത് പേരിനുവേണ്ടി മാത്രമായിമാറിയെന്നും കുറിച്ചു.\nഎന്‍റെ പുതിയ ചിത്രം 'ചുരുളി'യും തീയേറ്ററുകളില് നിന്നു കണ്ടാല് മാത്രം പൂര്‍ണ്ണമായും അനുഭവിക്കാനാവുന്ന ഒന്നാണ്. ഫിലിം ഫെസ്റ്റിവലുകളില് പ്രീമിയര് ചെയ്യാനിരുന്നതാണ്. പക്ഷേ ഈ സാഹചര്യത്തില് അത് സാധിക്കാതെ വന്നിരിക്കുന്നു. ഓണ്‍ലൈന് റിലീസ്, ചലിക്കുന്ന സിനിമാ കൊട്ടകകള്, 20 പേര്‍ക്കു മാത്രം ഇരുന്നു കാണാവുന്ന മോഡുലാര് തീയേറ്ററുകള്... പോംവഴിയായി അങ്ങനെ പലതും ആലോചിച്ചു. പക്ഷേ സാമൂഹിക അകലം പാലിക്കലിന് ഏറെ പ്രാധാന്യമുള്ള ഈ സമയത്ത് നിയമപരമായി ഏറെ തടസ്സങ്ങളുള്ള അത്തരം കാഴ്‍ചകള്‍ക്ക് സാധ്യതയില്ല എന്നതാണ് വസ്‍തുത. നേരെമറിച്ച് ഓണ്‍ലൈന് റിലീസ് എന്നത് സിനിമ എന്ന കലയോട് നീതി പുലര്‍ത്തും എന്നും ഞാന് വിശ്വസിക്കുന്നില്ല- ലിജോ ജോസ് പറഞ്ഞു.\nതുടർന്നാണ് വി ആര് പ്ലാറ്റ്ഫോം വഴിയുള്ള റിലീസിനെക്കുറിച്ച് അദ്ദേഹം ആലോചിക്കുന്നത്. എച്ചിടിസി, സോണി, ഒക്കുലസ് തുടങ്ങി ഈ മേഖലയിലെ പ്രമുഖ കമ്പനികളില് ഏതിലെങ്കിലും വഴി ചിത്രം പ്രേക്ഷകരിലേക്ക് എത്തിക്കാനുള്ള ചര്‍ച്ചകളുടെ അന്തിമ ഘട്ടത്തിലാണ് താനെന്നും ലിജോ പറയുന്നു. ഇതിനായി ആവശ്യമുള്ള ഉപകരണങ്ങളെക്കുറിച്ചും അദ്ദേഹം പോസ്റ്റിൽ പറയുന്നു. പലർക്കും വിലകൂടിയ ഈ ഉപകരണങ്ങൾ വാങ്ങിക്കാൻ സാധിക്കാതെ വരുമെന്നും അതിനാൽ ക്വാളിറ്റിയുള്ള ഉപകരണങ്ങളിലൂടെ സിനിമ കാണിക്കുന്നതിനായി പ്രത്യേക സംവിധാനം ഒരുക്കാനും അദ്ദേഹം ആലോചിക്കുന്നുണ്ട്. പഴയ സിനിമാ ലൈബ്രറികള് പോലെ വിആര് ഉപകരണങ്ങളുടെ ഒരു വിതരണശൃംഖലയാണ് ഉദ്ദേശിക്കുന്നതെന്നും ഇതു സംബന്ധിച്ച കൂടുതല് വിവരങ്ങള് പിന്നാലെ അറിയിക്കുമെന്നും ലിജോ ജോസ് പെല്ലിശ്ശേരി വ്യക്തമാക്കി.\nചെമ്പൻ വിനോദ്, വിനയ് ഫോർട്ട്. സൗബിൻ. ജോജു ജോർജ് തുടങ്ങിയ വലിയ താരനിരയെ അണിനിരത്തിയാണ് ചുരുളി ഒരുക്കിയിരിക്കുന്നത്. ചിത്രത്തിന്റെ ട്രെയിലറിന് ആരാധകർ ഏറ്റെടുത്തിരുന്നു.\nചുരുളി ലിജോ ജോസ് പെല്ലിശ്ശേരി release വെർച്വൽ റിയാലിറ്റി


ഒഡീഷയിലെ ഏറ്റവും മികച്ച ടൂറിസ്റ്റ് കേന്ദ്രങ്ങൾ ഗോത്രവർഗ, ബുദ്ധ, തുണിത്തരങ്ങൾ\nഒറീസ്സ ടൂറിസ്റ്റ് ഡെസ്റ്റിനേഷൻ\nഒഡീഷ ടൂറിസ്റ്റ് കേന്ദ്രങ്ങൾ\nവളരെ പ്രാധാന്യമുള്ള ടൂറിസം കേന്ദ്രമാണ് ഒഡീഷ. തടാകങ്ങൾ മുതൽ തടാകങ്ങൾ വരെ, ആദിവാസി ഗ്രാമങ്ങൾ, പുരാതന ക്ഷേത്രങ്ങളിലേക്കുള്ള ബുദ്ധ സ്മാരകങ്ങൾ, ദേശീയ ഉദ്യാനങ്ങൾ, വന്യജീവി സങ്കേതങ്ങൾ, വെള്ളച്ചാട്ടങ്ങൾ, ഹിൽസ്റ്റേഷനുകൾ എന്നിവ.\nഒറീസ്സ ഗോത്രവർഗ്ഗ ലക്ഷ്യങ്ങൾ\nപൊതുവിവരം: സന്ദർശനത്തിന് അനുയോജ്യമായ സമയം: ഒക്ടോബർ മുതൽ മാർച്ച് വരെയുള്ള ആദിവാസി വിനോദ സഞ്ചാരം നല്ലതാണ്. തിരഞ്ഞെടുത്ത ഗതാഗത മോഡ്: ടൊയോട്ട ഇന്നോവ / ടവേര / സ്കോർപ്പിയോ / ടെമ്പോ ട്രാവർ ഗ്രൂപ്പിന്റെ വലുപ്പം അനുസരിച്ചാണ്. ആദിവാസി പ്രദേശങ്ങളിൽ ഹോട്ടൽ സൗകര്യങ്ങൾ ഞങ്ങൾ നടത്തുന്നു. എല്ലായ്പ്പോഴും മികച്ച മുറികൾ / ഹോട്ടലുകൾ നൽകാൻ നിങ്ങൾക്ക് കഴിയും, അങ്ങനെ നിങ്ങൾക്ക് പരമാവധി സുഖം ലഭിക്കും.\nഒറീസ്സ ബുദ്ധമത കേന്ദ്രങ്ങൾ\nഒരിക്കൽ ഒഡീഷയിലെ ജജ്പുർ ജില്ലയിൽ ബ്രഹ്മണി, ബിരുപ നദീതടങ്ങളിലെ ഒരു മഹാവീര അഥവാ വലിയ ബുദ്ധ വിഹാര സ്ഥലമാണ് രത്നഗിരി. പശുപഗിരി സർവ്വകലാശാലയുടെ ഭാഗമായിരുന്നു. കൂടാതെ ലളിത്ഗിരിയും ഉദയഗിരിയും. ആറാം നൂറ്റാണ്ടിലെ ആദ്യ പകുതിയിൽ ഗുപ്ത രാജാവായ നരസിംഹ ബാലാഡിത്യയുടെ ഭരണത്തെക്കാൾ പിന്നീട് രത്നഗിരി സ്ഥാപിതമായത്, പൊ.യു.മു. പന്ത്രണ്ടാം നൂറ്റാണ്ട് വരെ നിലനിന്നു.\nഒഡീഷ ടെക്സ്റ്റൈൽ ടൂർസ്\nസാൻഡ് പെബിൾസ് ടെക്സ്റ്റൈൽ ടൂർസ് ഇത് നിങ്ങളെ കാണിക്കും അതിലും കൂടുതൽ. ഗോൾഡൻ ത്രികോണമുള്ള ഒഡീഷ വസ്ത്രവ്യാപനം നിങ്ങൾ ആസ്വദിക്കേണ്ട ഒരു യാത്രാമാർഗമാണ്. സാഗര്പാലി, ബുള്ളപ്പള്ളി, ബരാപ്പള്ളി ടെക്സ്റ്റില് ഗ്രാമം, അട്ടബര ടെക്സ്റ്റില് വില്ലേജ്, പെയര്പോളിര് പ്രോജക്ട്സ്, തുസ്സാര് സിൽക്ക് വില്ലേജ്, ഫതിപ്പുർ പോലുള്ള വിനോദസഞ്ചാരപദ്ധതികളാണ് ഭിക്ഷാടനം ചെയ്യുന്നത്. ഭുവനേശ്വർ, നൂപടത്ന, മനപ്പിബന്ധ എന്നീ പേരുകളിലും ഇത് അറിയപ്പെടുന്നു.


വിവാഹം കഴിഞ്ഞതിന് ശേഷം അങ്ങനെ തീരുമാനിച്ചു, എന്നാൽ സംഭവിച്ചത് ഇങ്ങനെ, തുറന്ന് പറഞ്ഞ് ലെന - Skylark Pictures\nജയരാജിന്റെ സംവിധാനമികവിൽ പുറത്തിറങ്ങിയ സ്നേഹം എന്ന ചിത്രത്തിലൂടെ മലയാള സിനിമാ ലോകത്തിലേക്കെത്തിയ താരമാണ് ലെന. നിരവധി ചിത്രങ്ങളിൽ അഭിനയിച്ച താരം ചില സാഹചര്യങ്ങളിൽ സിനിമയിൽ നിന്നും വിട്ടു നിന്നിട്ടുണ്ട്. ഇപ്പോളിതാ അഭിനയ രംഗത്ത് നിന്നും കുറെ നാൾ മാറി നിന്നതിനെ കുറിച്ചും അതെ പോലെ തന്നെ തിരികെ വന്നതിനെ കുറിച്ചും ഒരു മാധ്യമത്തിന് നൽകിയ പ്രത്യേക അഭിമുഖത്തില് തുറന്ന് പറയുകയാണ് ലെന.\nആ സമയത്ത് അങ്ങനെ തോന്നി എന്നാൽ സിനിമ തന്നെ തിരിച്ചു വിളിക്കുകയായിരുന്നു താരം വ്യക്തമാക്കി. പല പ്രാവിശ്യം സിനിമയില് നിന്ന് ഇടവേള എടുത്തിട്ടുണ്ട്. പക്ഷെ ഡിഗ്രി കഴിഞ്ഞ സമയത്ത് സുരേഷ് ഗോപിയുടെ രണ്ടാം ഭാവം സിനിമ ചെയ്ത കഴിഞ്ഞ ശേഷം ഇനി സീരിയസായ ജോലി നോക്കണമെന്ന് ആലോചിച്ചു. അഭിനയം ഒന്നും ഒരു ജോലിയായിട്ട് പറയാന് പറ്റില്ലെന്നായിരുന്നു ആലോചിച്ചത്. ഡിഗ്രിക്ക് സൈക്കോളജി ആയിരുന്നു ചെയ്തത്.\nമുബൈയിൽ ക്ലിനിക്കല് സൈക്കോളജിയില് മാസ്റ്റേഴ്‌സ് ഡിഗ്രി എടുക്കാന് പോയിരുന്ന സമയത്ത് സിനിമയില് നിന്നും ഇടവേള എടുക്കേണ്ടി വന്നു. പിന്നെ തിരിച്ച് സിനിമയിലേക്ക് തന്നെ വന്നു.2004ല് വിവാഹം കഴിച്ച സമയത്ത് ഇനി സിനിമയില് അഭിനയിക്കില്ലെന്ന് പറഞ്ഞ് ഏതാണ്ട് ഒരു വര്‍ഷം മാറി നിന്നു. പിന്നെ പറ്റുന്നില്ല, തിരിച്ചെത്തി. ഇതോടെ സിനിമയില് സജീവമായി.2018ല് മൊട്ടയൊക്കെ അടിച്ച് തീര്‍ത്ഥാടനം പോയി. അത് തീര്‍ത്ഥാടനമായിരുന്നില്ല, ഒരു യാത്ര, തിരിച്ചുവരുമോ എന്നറിയാത്ത ഒരു യാത്ര. അങ്ങനെ പോയി തിരിച്ച് ഇവിടെ തന്നെയെത്തി.- ലെന പറഞ്ഞു.\nRelated Topics:lenaLena actress


നാലു പകലും മൂന്നു രാത്രിയും നീളുന്ന സെക്സ് ഐലന്‍ഡ് പാര്‍ട്ടി; നടപടിയെടുക്കുമെന്ന് അധികൃതര് നാലു പകലും മൂന്നു രാത്രിയും നീളുന്ന സെക്സ് ഐലന്‍ഡ് പാര്‍ട്ടി; നടപടിയെടുക്കുമെന്ന് അധികൃതര്\nനാലു പകലും മൂന്നു രാത്രിയും നീളുന്ന സെക്....\nPublished on October 11, 2017 at 1:10 pm\nനാലു പകലും മൂന്നു രാത്രിയും നീളുന്ന സെക്സ് ഐലന്‍ഡ് പാര്‍ട്ടി; നടപടിയെടുക്കുമെന്ന് അധികൃതര്\nകഴിഞ്ഞ ഏതാനും ദിവസങ്ങളായി സോഷ്യല് മീഡിയയില് തകര്‍ത്തോടുകയാണ് ഒരു സ്വകാര്യ ഹോളിഡേ കമ്പനിയുടെ വെബ്സൈറ്റില് പ്രത്യക്ഷപ്പെട്ട പരസ്യം. ഗുഡ് ഗേള്‍സ് കമ്പനിയുടെ സെക്സ് ഐലന്‍ഡ് എക്സ്പീരിയന്‍സ് എന്ന പരിപാടിയുടെ പരസ്യത്തിനാണ് ഇത്ര സ്വീകാര്യത ലഭിച്ചിരിക്കുന്നത്.\nനാലു പകലും മൂന്നു രാത്രിയും നീളുന്ന സെക്സ് ഐലന്‍ഡ് പാര്‍ട്ടിയാണിത്. പാര്‍ട്ടിക്കെത്തുന്ന 30 അതിഥികളെ ആഘോഷത്തില് കാത്തിരിക്കുന്നത് 60 സുന്ദരികളാണ്. ലൈംഗികവിനോദങ്ങള്‍ക്കൊപ്പം ആവശ്യത്തിന് മയക്കുമരുന്നും ലഭിക്കും.\nമൂന്നരലക്ഷം രൂപ കൊടുത്താല്, വേശ്യാവൃത്തി നിയമവിരുദ്ധമല്ലാത്ത കൊളംബിയയിലെ സ്വകാര്യ ദ്വീപില് നടക്കുന്ന ഈ ആഘോഷത്തില് പങ്കെടുക്കാമെന്നും പരസ്യത്തില് പറയുന്നു. സ്വകാര്യ ഹോളിഡേ കമ്പനിയുടെ വെബ്സൈറ്റില് പ്രത്യക്ഷപ്പെട്ട ഈ പരസ്യം കഴിഞ്ഞ ഏതാനും ദിവസങ്ങളായി സമൂഹമാധ്യമങ്ങളില് വൈറലാണ്.\nഗുഡ് ഗേള്‍സ് കമ്പനിയുടെ സെക്സ് ഐലന്‍ഡ് എക്സ്പീരിയന്‍സ് എന്ന പരിപാടി, കൊളംബിയയുടെ വടക്കേതീരമായ കാര്‍ത്തഗെനയില് നവംബര് 24 മുതല് 27 വരെയാണ് നടത്താന് പോകുന്നത്.\nലൈവ് സെക്സ് ഷോ, ആഡംബരനൗകയിലെ പാര്‍ട്ടി, അനിയന്ത്രിതമായ അളവില് മദ്യവും ഭക്ഷണം എന്നിവയാണ് പരിപാടിയുടെ ആകര്‍ഷണമായി കമ്പനി വിശേഷിപ്പിക്കുന്നത്. വിമാനത്താവളത്തില് നിന്ന് അതിഥികളെ സ്വീകരിച്ച് ദ്വീപിലേക്ക് എത്തിക്കുമെന്നും പരസ്യത്തില് അറിയിച്ചിട്ടുണ്ട്.\nഎന്നാല് ഇതിനെതിരെ കടുത്ത പ്രതിഷേധവുമായി കൊളംബിയയിലെ രാഷ്ട്രീയക്കാര് രംഗത്തുവന്നതോടെ, നടപടിയെടുക്കുമെന്ന് അധികൃതരും വ്യക്തമാക്കി. പരസ്യം കണ്ട് ടിക്കറ്റ് ബുക്ക് ചെയ്ത് പരിപാടിക്കെത്തുന്നവരെ രാജ്യത്ത് പ്രവേശിപ്പിക്കില്ലെന്നാണ് ആഹ്വാനം ചെയ്തിരിക്കുന്നത്.


sbi collect 300 crore: തൊട്ടതിനെല്ലാം ചാർജ്; പാവങ്ങളെ പിഴിഞ്ഞ് എസ്ബിഐ നേടിയത് 300 കോടി രൂപ - sbi collects rs 300 crore from zero balance accounts in5years | Samayam Malayalam\nAswathi V | Samayam Malayalam | Updated: 12 Apr 2021, 12:53:48 PM\nസീറോ ബാലൻസ് അക്കൗണ്ടുകളിൽ നിന്ന് നാല് തവണയിൽ കൂടുതൽ നടത്തുന്ന ഓരോ പിൻവലിക്കലിനും 17.70 രൂപയാണ് എസ്ബിഐ ഈടാക്കുന്നത്. ഇത് നീതിയുക്തമല്ലെന്നും ഐഐടി ബോംബെ പറഞ്ഞു.\nകൊച്ചി: എസ്‌ബി‌ഐ ഉൾപ്പെടെയുള്ള രാജ്യത്തെ മുൻനിര ബാങ്കുകൾ പാവങ്ങളെ പിഴിഞ്ഞ് കോടികൾ സമ്പാദിക്കുന്നതായി റിപ്പോർട്ട്. സീറോ ബാലൻസ് അഥവാ ബേസിക് സേവിങ്സ് ബാങ്ക് (ബി‌എസ്‌ബിഡി) അക്കൗണ്ടുകൾക്ക് നൽകുന്ന ചില സേവനങ്ങൾക്ക് ഉയർന്ന നിരക്കാണ് എസ്ബിഐ ഈടാക്കുന്നതെന്ന് ഐഐടി ബോംബെ നടത്തിയ പഠനത്തിൽ കണ്ടെത്തി. സീറോ ബാലൻസ് അക്കൗണ്ടുകളിൽ നിന്ന് നാല് തവണയിൽ കൂടുതൽ നടത്തുന്ന ഓരോ പിൻവലിക്കലിനും 17.70 രൂപയാണ് എസ്ബിഐ ഈടാക്കുന്നത്. ഇത് നീതിയുക്തമല്ലെന്നും ഐഐടി ബോംബെ പറഞ്ഞു.\nഅഞ്ച് വർഷംകൊണ്ട് നേടിയത് 300 കോടി രൂപ\nപാവപ്പെട്ടവരിൽനിന്ന് അനധികൃതമായാണ് എസ്ബിഐ സേവന നിരക്കുകൾ ഈടാക്കുന്നത്. 2015 മുതൽ 2020 വരെയുള്ള അഞ്ച് വർഷ കാലയളവിൽ 12 കോടി ബി‌എസ്‌ബി‌ഡി‌എ ഉടമകളിൽ നിന്ന് 300 കോടി രൂപയാണ് ബാങ്ക് ഈടാക്കിയത്. ഇതിൽ 2018-19 കാലയളവിൽ മാത്രം 72 കോടി രൂപയും 2019-20 കാലയളവിൽ 158 കോടി രൂപയുമാണ് അനധികൃതമായി പിരിച്ചെടുത്തതെന്ന് ഐഐടി ബോംബെ പ്രൊഫസർ ആശിഷ് ദാസ് നടത്തിയ പഠനത്തിൽ വ്യക്തമാക്കി.\nആർബിഐ നിർദ്ദേശങ്ങൾ പാലിച്ചിട്ടില്ല\nനെഫ്റ്റ്, ഐ‌എം‌പി‌എസ് പോലുള്ള ഡിജിറ്റൽ ഇടപാടുകൾക്ക് പോലും 17.70 രൂപ വരെയുള്ള ഉയർന്ന നിരക്കാണ് ഈടാക്കുന്നത്. ഇത് റിസർവ് ബാങ്ക് മാനദണ്ഡങ്ങളുടെ ലംഘനമാണെന്ന് പഠനം വിമർശിച്ചു. കൂടാതെ ഒരു വശത്ത് രാജ്യം ഡിജിറ്റൽ പേയ്‌മെന്റ് സംവിധാനങ്ങളെ ശക്തമായി പ്രോത്സാഹിപ്പിക്കുമ്പോള് മറുവശത്ത് എസ്‌ബി‌ഐ ആളുകളെ നിരുത്സാഹപ്പെടുത്തുകയായിരുന്നു. ഓരോ ഡിജിറ്റൽ ഇടപാടിനും ഉപഭോക്താക്കളിൽനിന്ന് ബാങ്ക് 17.70 രൂപയാണ് ഈടാക്കുന്നതെന്നും പഠനം വ്യക്തമാക്കി.\nഎസ്ബിഐ മാത്രമല്ല പിഎൻബിയും\nഎസ്ബിഐയെ കൂടാതെ രാജ്യത്തെ രണ്ടാമത്തെ വലിയ പൊതുമേഖലാ ബാങ്കായ പഞ്ചാബ് നാഷണൽ ബാങ്കും (പി‌എൻ‌ബി) ഉപഭോക്താക്കളിൽനിന്ന് അധിക ചാർജുകൾ ഈടാക്കിയിട്ടുണ്ട്. 2015 മുതൽ 2020 വരെയുള്ള കാലയളവിൽ 9.9 കോടി രൂപയോളമാണ് പിഎൻബി സമാഹരിച്ചത്. ബിഎസ്ബിഡി അക്കൗണ്ടുകളിൽ നിന്ന് മാത്രം 3.9 കോടിയോളം ബാങ്ക് നേടിയിട്ടുണ്ട്.\nആറ് വർഷത്തെ പോരാട്ടം; അവാർഡുകൾ വാരിക്കൂട്ടി ഏരിയലിന്റെ പരസ്യം ആര്‍ട്ടിക്കിള് ഷോ\nഎസ്ബിഐ zero balance account State Bank of India Charges state bank of india sbi zero balance account SBI Online Payment sbi collect 300 crore SBI Punjab National Bank IIT Bombay\nWeb Title : sbi collects rs 300 crore from zero balance accounts in5years


കാരുണ്യ പ്ലസ് KN-302 ലോട്ടറി ഫലം പ്രഖ്യാപിച്ചു; ഒന്നാം സമ്മാനം 70 ലക്ഷം രൂപ | Kerala Lottery Karunya Plus KN-302 6-02-2020 Result Today\nകാരുണ്യ പ്ലസ് KN-302 ലോട്ടറി ഫലം പ്രഖ്യാപിച്ചു; ഒന്നാം സമ്മാനം 70 ലക്ഷം രൂപ\nThiruvananthapuram, First Published 6, Feb 2020, 3:50 PM IST\nഎല്ലാ വ്യാഴാഴ്ചയും നറുക്കെടുക്കുന്ന കരുണ്യ പ്ലസ് ലോട്ടറി ടിക്കറ്റിന്റെ വില 30 രൂപയാണ്. 70 ലക്ഷം രൂപയാണ് ഒന്നാം സമ്മാനം.\nതിരുവനന്തപുരം: കേരള സംസ്ഥാന ഭാഗ്യക്കുറി വകുപ്പിന്റെ കാരുണ്യ പ്ലസ് KN-302 ലോട്ടറിയുടെ നറുക്കെടുപ്പ് ഫലം പ്രഖ്യാപിച്ചു. ഉച്ച കഴിഞ്ഞ് മൂന്ന് മണിയോടെയാണ് നറുക്കെടുപ്പ് നടന്നത്. ഭാഗ്യക്കുറി വകുപ്പിന്റെ ഔദ്യോഗിക വെബ്‌സൈറ്റുകളായ https://www.keralalotteryresult.net/, http://www.keralalotteries.com/ എന്നിവയില് ഫലം ലഭ്യമാകും.\nഎല്ലാ വ്യാഴാഴ്ചയും നറുക്കെടുക്കുന്ന കരുണ്യ പ്ലസ് ലോട്ടറി ടിക്കറ്റിന്റെ വില 30 രൂപയാണ്. 70 ലക്ഷം രൂപയാണ് ഒന്നാം സമ്മാനം. രണ്ടാം സമ്മാനം5ലക്ഷം രൂപയും സമാശ്വാസ സമ്മാനമായി 8000 രൂപയും നൽകും.\nസമ്മാനാര്‍ഹമായ ടിക്കറ്റുകളുടെ വിശദ വിവരങ്ങള്\nഒന്നാം സമ്മാനം(Rs :7,000,000/-)\nസമാശ്വാസ സമ്മാനം(Rs. 8,000/-)\nPA 584995, PB 584995, PC 584995, PD 584995, PE 584995, PG 584995, PH 584995, PJ 584995, PK 584995, PL 584995, PM 584995\nരണ്ടാം സമ്മാനം(Rs :500,000/-)\nPA 828164, PB 729598 ,PC 833464, PD 547624 ,PE 864856 ,PF 587355 ,PG 834306 ,PH 341664 ,PJ 198632 ,PK 655208 ,PL 291999, PM 183457\nഏഴാം സമ്മാനം(Rs. 100/- )\nRead More: അക്ഷയ AK-431 ലോട്ടറി ഫലം പ്രഖ്യാപിച്ചു; ഒന്നാം സമ്മാനം 60 ലക്ഷം\nസ്ത്രീ ശക്തി SS-195 ലോട്ടറി ഫലം പ്രഖ്യാപിച്ചു; ഒന്നാം സമ്മാനം 70 ലക്ഷം രൂപ\nവിൻ വിൻ W-550 ലോട്ടറി ഫലം പ്രഖ്യാപിച്ചു; ഒന്നാം സമ്മാനം 65 ലക്ഷം രൂപ\nകാരുണ്യ KR-433 ലോട്ടറി ഫലം പ്രഖ്യാപിച്ചു; ഒന്നാം സമ്മാനം ഒരു കോടി\nകാരുണ്യ പ്ലസ് KN-302\nകാരുണ്യ KR-436 ലോട്ടറി ഫലം പ്രഖ്യാപിച്ചു; ഒന്നും രണ്ടും സമ്മാനം തൃശ്ശൂര് ജില്ലയില് നിന്നെടുത്ത ടിക്കറ്റിന്\nകാരുണ്യ KR-436 ലോട്ടറി ഫലം പ്രഖ്യാപിച്ചു; ഒന്നാം സമ്മാനം ഒരു കോടി\nനിര്‍മല് NR-161 ലോട്ടറി ഫലം പ്രഖ്യാപിച്ചു; ഒന്നാം സമ്മാനം 60 ലക്ഷം രൂപ\nകാരുണ്യ പ്ലസ് കെ എൻ-304 ലോട്ടറി ഫലം പ്രഖ്യാപിച്ചു; ഒന്നാം സമ്മാനം 70 ലക്ഷം\nപ്രവാസികള്‍ക്ക് സന്തോഷ വാര്‍ത്ത; സൗദിയിൽ വിദേശികളുടെ സ്‌പോൺസർഷിപ്പ് മാറ്റം ലളിതമാക്കാൻ നീക്കം


‘അയാള് ഒരു വര്‍ഗീയവാദിയാണ്’; ബിജെപിക്ക് വോട്ട് നല്‍കരുതെന്ന് മുസ്ലിം വോട്ടര്‍മാരോട് ആവശ്യപ്പെട്ട മമതയ്ക്ക് കുരുക്ക് – Kerala News Hunt\nകൊല്‍ക്കത്ത: ന്യൂനപക്ഷ വോട്ടുകള് വിഭജിക്കരുതെന്ന് ആവശ്യപ്പെട്ട് പശ്ചിമബംഗാള് മുഖ്യമന്ത്രി മമത ബാനര്‍ജിക്കെതിരെ തെരഞ്ഞെടുപ്പ് കമ്മീഷന്റെ നോട്ടീസ്. ഏപ്രില്3ന് നടത്തിയ പ്രസ്താവനയുടെ പേരിലാണ് നോട്ടീസ്. മുസ്ലിം വോട്ടര്‍മാര് ബി.ജെ.പിക്കെതിരെ ഒരുമിച്ച് നില്‍ക്കണമെന്നായിരുന്നു മമതയുടെ പ്രസ്താവന.\nവോട്ടുകള് വിഭജിക്കരുതെന്ന് മുസ്ളിം സമുദായത്തോട് അഭ്യര്‍ത്ഥിക്കുകയായിരുന്നു ഹൂഗ്ലിയിലെ പ്രചാരണത്തിനിടെ മമത ചെയ്തത്. അടുത്ത 48 മണിക്കൂറിനുള്ളില് നോട്ടീസിന് വിശദീകരണം നല്‍കണമെന്നാണ് കമ്മീഷന് ആവശ്യപ്പെട്ടിരിക്കുന്നത്.\n‘ഞാന് എന്റെ ന്യൂനപക്ഷ സഹോദരങ്ങളോട് കൈകൂപ്പി അഭ്യര്‍ത്ഥിക്കുന്നു, ബി.ജെ.പിയില് നിന്ന് പണം വാങ്ങിയ പിശാച് വ്യക്തിയുടെ വാക്കുകള് കേട്ട് ന്യൂനപക്ഷ വോട്ടുകള് വിഭജിക്കരുത്. അയാള് നിരവധി വര്‍ഗീയ പ്രസ്താവനകള് നടത്തുകയും ഹിന്ദുവും മുസ്‌ലിങ്ങളും തമ്മില് ഏറ്റുമുട്ടലിന് തുടക്കമിടുകയും ചെയ്യുന്നു,’ എന്നായിരുന്നു മമത പറഞ്ഞത്.\nഅയാള് ബി.ജെ.പിയുടെ അപ്പോസ്തലന്മാരില് ഒരാളാണ്, ഒരു ബി.ജെ.പി സഖാവ്. ന്യൂനപക്ഷ വോട്ടുകള് വിഭജിക്കാന് ബിജെപി നല്‍കിയ പണവുമായി അയാള് കറങ്ങിനടക്കുകയാണെന്നും ന്യൂനപക്ഷ സമുദായം അതില് വീണുപോകരുതെന്നുമായിരുന്നു മമത പറഞ്ഞത്.\nചലച്ചിത്ര ലോകത്ത് നീതിയില്ല,ഫിലിം സര്‍ട്ടിഫിക്കേഷന് അപ്പലേറ്റ് ട്രൈബ്യൂണല് നിര്‍ത്തലാക്കി കേന്ദ്ര സര്‍ക്കാര്\nഇന്ത്യന് സിനിമ സെന്‍സറിംഗുമായി ബന്ധപ്പെട്ട തീരുമാനങ്ങളും, നടപടികളും ചോദ്യം ചെയ്യുവാനായി ചലച്ചിത്രകാരമാര്‍ക്ക് സമീപിക്കാവുന്ന അപ്പലേറ്റ് ട്രൈബ്യൂണലായ ഫിലിം സര്‍ട്ടിഫിക്കേഷന് അപ്പലേറ്റ് ട്രൈബ്യൂണല് നിര്‍ത്തലാക്കി കേന്ദ്ര സര്‍ക്കാര്. പുതിയ ഓര്‍ഡിനന്‍സിലൂടെയാണ് സര്‍ക്കാര് ഉത്തരവ് പുറത്തിറക്കിയത്.1983ലാണ് അപ്പലേറ്റ് ട്രൈബ്യൂണല് സ്ഥാപിതമായത്. ഇനി ഇത്തരം സെന്‍സറിംഗ് പരാതികള് ഹൈക്കോടതിയില് ചോദ്യം ചെയ്യേണ്ടതായി വരും.1952ലെ സിനിമാറ്റോ ഗ്രാഫ് ആക്‌ട്5ഡി വകുപ്പ് പ്രകാരം നിലവില് വന്ന അതോറിറ്റിയാണ് ഇത്. സി.ബി.എഫ്.സി പ്രദര്‍ശന അനുമതി നിഷേധിച്ച […]\nമുഖ്യമന്ത്രിയേക്കാള് അഞ്ചിരട്ടി ആസ്തി മകന്; നിതീഷ് കുമാര് സ്വത്ത് വെളിപ്പെടുത്തി, സമ്ബന്നന് മറ്റൊരാള്


സൗദിയുടെ നിർദേശ പ്രകാരം ഒപെക്- ഇതര രാജ്യങ്ങള് അടിയന്തരമായി സംഗമിക്കുന്നു .\nവിശപ്പടക്കാൻ വേറിട്ട മാതൃകയുമായി ഇറ്റാലിയൻ ജനത\nകൊറോണ പ്രതിരോധ പ്രവർത്തനം : 25...\nമക്കയിലും മദീനയിലും അനിശ്ചിതകാല സമ്പൂർണ കർഫ്യു...\nകുവൈറ്റ് മലയാളികളായ മംഗലത്ത് അജോമോന് എബ്രഹം,...\nപത്രത്തിൽ കണ്ട ഫോറത്തിൽ പൊലീസ് വേരിഫിക്കേഷൻ കോളം കാണുന്നില്ല ; അത്യാവശ്യ സാധനങ്ങൾ, മരുന്നുകൾ എന്നിവ വാങ്ങാൻ പോകുന്നവർക്കെല്ലാം ഡിക്ലറേഷൻ ഫോറം നൽകാൻ പൊലീസ് സംവിധാനം ഉണ്ടോ? മാധ്യമ പ്രവർത്തകന്റെ കുറിപ്പും ഉന്നത പൊലീസ് ഉദ്യോഗസ്ഥർ നൽകിയ വിശദീകരണവും ഇങ്ങനെ\nപച്ചക്കറിയും പലവൃഞ്ജനങ്ങളും വാങ്ങാൻ പോയ ആളെ ഡിക്ലറേഷൻ ഫോറം നൽകിയിട്ടും പൊലീസ് തടഞ്ഞു. ഡിക്ലറേഷൻ ഫോം പൊലീസ് സ്‌റ്റേഷനിൽ പോയി ഒപ്പിട്ടു വാങ്ങണമെന്ന് പറഞ്ഞാണ് പൊലീസ് വാഹനം അടക്കം തടഞ്ഞത്. എന്നാൽ അന്വേഷണത്തിൽ ഇത്തരത്തിൽ പൊലീസ് വേരിഫിക്കേഷൻ വേണ്ട എന്നാണ് മനസ്സിലാകുന്നത്. പൊലീസ് മേധാവി തന്നെ ഇക്കാര്യത്തിൽ വ്യക്തത വരുത്തിയിട്ടുണ്ട്.\nമാധ്യമ പ്രവർത്തകന്റെ കുറിപ്പും അതിന് ഉന്നത പൊലീസ് ഉദ്യോഗസ്ഥർ നൽകിയ വിശദീകരണവും ചുവടെ:\nഇന്ന് രാവിലെ പുതുപ്പള്ളിയിൽ കുറച്ചു ഭക്ഷ്യസാധനങ്ങൾ വാങ്ങാൻ പോയി. പത്രത്തിൽ കണ്ട ഡിക്ലറേഷൻ എഴുതി കൈവശം വച്ചിരിന്നു. പുതുപ്പള്ളി കവലയിൽ പൊലീസുകാർ വാഹനത്തിൽ വരുന്നവരോട് കാര്യങ്ങൾ പറയുന്നുണ്ടായിരുന്നു. ഞാൻ ഡിക്ലറേഷൻ ഫോറം പൂരിപ്പിച്ചത് അതിലൊരാളുടെ കയ്യിൽ കൊടുത്തു.\nകൃത്യമായി കാര്യം എഴുതിയെങ്കിലും, പേര്… എവിടെ താമസം… എന്തിന് പോണു… തുടങ്ങിയ ചോദ്യങ്ങൾ… പിന്നെയാണ് ഡയലോഗ്… “മനോരമയിൽ പറഞ്ഞതു പോലെയൊന്നുമല്ല കാര്യം. നിങ്ങൾ എഴുതി ഫോറം ഒന്നും പോരാ. സ്റ്റേഷനിൽ നിന്നുള്ളത് വേണം…” പൊലീസ് ഏമാനായി. തർക്കിക്കാൻ പോയില്ല. അടുത്ത തവണ വാങ്ങിക്കോളാം എന്ന് പറഞ്ഞു. എൻ്റെ സംശയങ്ങൾ ഇതാണ്…\nഅത്യാവശ്യ സാധനങ്ങൾ, മരുന്നുകൾ എന്നിവ വാങ്ങാൻ പോകുന്നവർക്കെല്ലാം ഡിക്ലറേഷൻ ഫോറം നൽകാൻ പൊലീസ് സംവിധാനം ഉണ്ടോ?\nപത്രത്തിൽ കണ്ട ഫോറത്തിൽ പൊലീസ് വേരിഫിക്കേഷൻ കോളം കാണുന്നില്ല.\nഇക്കാര്യത്തിൽ ഒരു വ്യക്തത വരുത്തിയാൽ നന്ന്… പിന്നെ, മനോരമയിൽ മാത്രമല്ല, കേരള കൗമുദി, മാതൃഭൂമി എന്നീ പത്രങ്ങളിലും ഈ വാർത്തയുണ്ട്…\nപൊലീസ് നൽകുന്ന വിശദീകരണം:\nപോലീസ് വേരിഫിക്കേഷൻ കോളം ആവശ്യമില്ല. സ്വയം പ്രസ്താവന മാത്രം മതി. ഫോറം പോലീസ് നൽകില്ല. യാത്രക്കാരൻ പ്രിന്റ് എടുത്ത് പൂരിപ്പിച്ചോ വെള്ളപ്പേപ്പറിൽ മാതൃകയിൽ തയ്യാറാക്കിയോ കയ്യിൽ കരുതണം.\nകുവൈറ്റ് മലയാളികളായ മംഗലത്ത് അജോമോന് എബ്രഹം, അജിമോന് എബ്രഹം എന്നിവരുടെ പിതാവ് എ...\nവിനോദ വിജ്ഞാന പരിപാടികള് സംഘടിപ്പിച്ച് സര്‍ക്കാരും സന്നദ്ധ സംഘടനകളും\nകോവിഡ് : മുഖ്യമന്ത്രിയുടെ ദുരിതാശ്വാസ നിധിയിലേക്ക് വ്യാഴാഴ്ച സം...\nചില ഇടങ്ങളിൽ വീടുകൾ അണുവിമുക്തമാക്കാൻ എന്ന പേരിൽ ചിലർ ലോറിയിൽ വെള്ളവുമായി നടക്കുന്...\n1,07,928 ഐസോലേഷന് കിടക്കകള്‍ക്കുള്ള സംവിധാനം ഒരുക്കി പൊതുമരാമത്ത് ...\nകൊറോണ പ്രതിരോധ പ്രവര്‍ത്തനങ്ങള്‍ക്ക് കേന്ദ്രവിഹിതം: കേരളത്തിന് 157 കോടി ലഭിക്കും\nകര്‍ണ്ണാടകം രാജ്യതാല്‍പര്യം ഉയര്‍ത്തിപ്പിടിക്കണം: രോഗികളുമായി എത്തുന്ന ആബുംലന്‍സുക...\nആറളത്ത് കടുത്ത പനിയെ തുടർന്ന് മരിച്ച പെൺകുട്ടിക്ക് കൊറോണയില്ല\nകാസര്‍ഗോഡ് രണ്ട് മാധ്യമപ്രവര്‍ത്തകരുടെ അടുത്ത ബന്ധുക്കള്‍ക്ക് ...


ടെസ്‌ലയെ കണ്ണുമടച്ച് വിശ്വസിക്കാമോ? ഈ വീഡിയോ നൽകും ഉത്തരം - Malayalam DriveSpark\n4 min ago ഒഖിനാവ പ്രെയിസ് പ്രോ; ഒറ്റ ചാര്‍ജില് 110 കിലോമീറ്റര് സഞ്ചരിക്കാം\n43 min ago ഹീറോ എക്‌സ്ട്രീം 160R; കൂടുതൽ അടുത്തറിയാൻ വോക്ക് എറൗണ്ട് വീഡിയോ\nടെസ്‌ലയെ കണ്ണുമടച്ച് വിശ്വസിക്കാമോ? ഈ വീഡിയോ നൽകും ഉത്തരം\nPublished: Wednesday, December 26, 2018, 12:51 [IST]\nഇലക്ട്രിക് വാഹനങ്ങൾക്കും അവയുടെ നവീകരണങ്ങൾക്കും പ്രസിദ്ധമായ കാർ കമ്പനിയാണ് ടെസ്‌ല. നിർമ്മാണത്തിൽ ഒത്തിരി സവിശേഷതകൾ ഉണ്ടെങ്കിലും ടെസ്‌ലയുടെ ഓട്ടോപൈലറ്റ് സംവിധാനമാണ് വാഹനപ്രേമികൾക്കിടയിൽ ഏറെ ചർച്ചാവിഷയം.\nഈ സംവിധാനം വാഹനത്തെ ചലിക്കുന്നതിനും ഒരേ ലെയിനിൽ പോവുന്നതിനും ബ്രേക്കിങ്ങിനുമെല്ലാം സഹായകമാണ്. ടെസ്‌ലയുടെ ഓട്ടോപൈലറ്റ് സംവിധാനം എത്രത്തോളം ഫലപ്രദവും കൃത്യവുമാണെന്ന് താഴെ നൽകുന്ന വീഡിയോ വ്യക്തമാക്കുന്നു.\nടെസ്‌ലയുടെ മോഡൽ എസ് ആണിവിടെ ചോദ്യചിഹ്നമായിരിക്കുന്നത്. ഉപഭോക്താക്കൾക്കിടയിൽ ഏറ്റവും കൂടുതൽ വിറ്റഴിക്കപ്പെടുന്ന വാഹനമാണ് ടെസ്‌ല മോഡൽ എസ്. കാർ വളരെ അച്ചടക്കം പാലിച്ച് നീങ്ങുന്നതാണ് വീഡിയോയിലെ ആദ്യഭാഗത്തിൽ നമുക്ക് കാണാൻ സാധിക്കുന്നത്.\nറോഡിലെ ലെയിനിൽ വളരെ ചിട്ടയോടെയാണ് കാർ പോവുന്നത്. മുമ്പിൽ പോവുന്ന കാർ നിർത്തുമ്പോൾ അത് തിരിച്ചറിഞ്ഞ് ഓട്ടോപൈലറ്റ് സംവിധാനം കാർ നിർത്തുന്നുമുണ്ട്. ഇത് ടെസ്‌ലയുടെ ഓട്ടോപൈലറ്റ് സംവിധാനം ഓൺ ആയിരിക്കുമ്പോഴാണ് നടക്കുന്നത്. ഇതൊരു സാധാരണ രീതിയാണെന്ന് പറയാം.\nഅടുത്തത്, സമാനസംഭവം വ്യത്യസ്ത രീതിയിൽ ആവിഷ്ക്കരിക്കുകയാണ്. അതായത് മുമ്പിൽ പോവുന്ന കാർ പെട്ടെന്ന് വേറൊരു കാറിനെ മറികടന്ന് പോവുന്നു. പക്ഷേ ഇത്തവണ ടെസ്‌ലയുടെ ഓട്ടോപൈലറ്റ് സംവിധാനം പരാജയപ്പെടുന്നു. നേരെ നിർത്തിയിട്ടിരിക്കുന്ന കാർ ഡമ്മിയിലേക്ക് ഇടിക്കുന്നു.\nഇത്തവണ റോഡിലെ സാഹചര്യങ്ങൾ മനസ്സിലാക്കുന്നതിൽ ടെസ്‌ല മോഡൽ എസ് പരാജയപ്പെടുകയാണ്. പരിശോധന ഓട്ടത്തിൽ ഉപയോഗിച്ച ഡമ്മിയിൽ ഇടിച്ചത് കൊണ്ട് അപകടങ്ങൾ ഒന്നും ഉണ്ടായില്ല.\nഈ സംഭവം നമ്മളെ ടെസ്‌ലയുടെ ഓട്ടോപൈലറ്റ് സംവിധാനത്തെ കുറിച്ച് ആഴത്തിൽ ചിന്തിക്കാൻ പ്രേരിപ്പിക്കുന്നു.\nഇതിന് കമ്പനി നൽകുന്ന വിശദീകരണം ഓട്ടോപൈലറ്റ് സംവിധാനം പൂർണമായും ഡ്രൈവിങ്ങ് ഏറ്റെടുക്കുന്നില്ല, പകരം ഡ്രൈവർക്ക് നിർദേശങ്ങൾ നൽകുകയും ഡ്രൈവിങ്ങ് അസിസ്റ്റുമാണ് ചെയ്യുന്നത്. അത് കൊണ്ട് ഡ്രൈവ് ചെയ്യുമ്പോൾ പൂർണശ്രദ്ധ ഡ്രൈവിങ്ങിൽ ചെലുത്തണമെന്നാണ് കമ്പനി പറയുന്നത്.\nഓട്ടോപൈലറ്റ് സംവിധാനം ഡ്രൈവിങ്ങിന്റെ കാഠിന്യം കുറയ്ക്കുകയാണ് ചെയ്യുന്നത്. പക്ഷേ ഡ്രൈവറുടെ ചുമതലയിൽ നിന്നും ഒരിക്കലും പിൻവാങ്ങാൻ പറയുന്നില്ല. ടെസ്‌ലയുടെ ഓട്ടോപൈലറ്റ് സംവിധാനത്തെ കുറിച്ചുള്ള തെറ്റിധാരണ മാറ്റുകയാണ് ഈ വീഡിയോ ചെയ്യുന്നത്.\nമറ്റൊരു ചോദ്യം ഈ വീഡിയോ ചോദിക്കുന്നതെന്തെന്നാൽ നമ്മുടെ സമൂഹം ഓട്ടോ ഡ്രൈവിങ്ങ് ഉൾക്കൊള്ളാനുള്ള പ്രാപ്തിയിലെത്തിയോ എന്നാണ്. ഇപ്പോഴേക്ക് ഇല്ല എന്നാണ് ഉത്തരം. ഇന്ത്യ പോലൊരു രാജ്യത്ത് അടിസ്ഥാന റോഡ് സംവിധാനങ്ങൾ, ട്രാഫിക് ചിഹ്നങ്ങൾ എന്നിവ കൃത്യതയിലാകുന്ന വരെ ഇതിന് കാത്തിരിക്കേണ്ടി വരും.\nടെസ്‌ലയുടെ മോഡൽ മൂന്ന് വകഭേദങ്ങളിൽ ലഭ്യമാണ്. 75D വകഭേദം 79,200 ഡോളറിനും, 100D 97,200 ഡോളറിനും, P100D 136,200 ഡോളറിനുമാണ് വിപണിയിൽ ലഭിക്കുന്നത്.\ncan we trust tesla autopilot car: read in malayalam\nStory first published: Wednesday, December 26, 2018, 12:51 [IST]


My Peptic Thoughts: March 2010\nസംഭവം നടക്കുന്നത് ഒരു ടി.വി സീരിയലിന്റെയത്ര ലാഘവത്തോടെയാണ് എന്ന് തോന്നും. ഈ കഴിഞ്ഞ ജനുവരി 19ന് പ്രത്യേകമായി ആരും ശ്രദ്ധിക്കാതെ ഒരുകൂട്ടം വിദേശികള്^വെളുത്ത വര്‍ഗക്കാര്^ദുബൈയിലെ ഒരു പഞ്ചനക്ഷത്ര ഹോട്ടലില് മുറിയെടുക്കുന്നു. മൊത്തം ഇരുപത്താറുപേര് ഒറ്റക്കും കൂട്ടായുമാണ് മുറികളെടുക്കുന്നത്. അവരില് രണ്ടുമൂന്ന് സ്ത്രീകളുമുണ്ട്. അതേ ഹോട്ടലിലേക്ക് സിറിയയില്‍നിന്ന് വന്ന മഹ്മൂദ് അല്‍മബ്ഹൂഹ് എന്ന ഒരാളും മുറിയെടുക്കുന്നു. ഫലസ്തീന്‍കാരുടെ 'ഹമാസ്' എന്ന വിപ്ലവസംഘടനയുടെ സ്ഥാപകനേതാക്കളില് ഒരാളാണ് ഈ അമ്പതുകാരന്. മഹ്മൂദ് മുറിയിലേക്ക് പോകുന്നതിന്റെ പിറകില്‍തന്നെ ടെന്നിസ് കളിക്കാരന്റെ വേഷത്തില് ഒരാള് അദ്ദേഹത്തെ പിന്തുടരുന്നുണ്ട്.\nപിന്നെ സംഭവിക്കുന്നത് സാവധാനത്തിലാണ്. മഹ്മൂദ് പുറത്തുപോയ സമയം ഒരു സ്ത്രീയടക്കം മൂന്നുപേര് അദ്ദേഹത്തിന്റെ മുറിയുടെ ഇലക്ട്രോണിക് പൂട്ട് ഭേദിച്ച് ഉള്ളില് പ്രവേശിക്കുന്നു. മഹ്മൂദ് മുറിയിലേക്കുവരുമ്പോള് കാത്തിരിക്കുന്നവര് അദ്ദേഹത്തെ ഒരു മരുന്ന് മണപ്പിച്ച് ബോധരഹിതനാക്കി ശ്വാസം മുട്ടിച്ച് കൊല്ലുന്നു. ചുരുങ്ങിയ സമയത്തിനുള്ളില് കൊലയാളി സംഘം ചെറിയ ഗ്രൂപ്പുകളായി, ദുബൈ വിട്ട് സൂറിച്ച്, ഫ്രാങ്ക്ഫര്‍ട്ട്, ലണ്ടന് തുടങ്ങിയ സ്ഥലങ്ങളിലേക്ക് പോകുന്നു. ഇവരില് മിക്കവരുടെയും തുടര്‍യാത്ര ഇസ്രായേലിലേക്കാണ്. ആയുധങ്ങളില്ല, രക്തപ്പാടുകളില്ല, ശബ്ദമില്ല. ആദ്യനോട്ടത്തില് തോന്നുക ഹമാസ്നേതാവ് മരിച്ചത് ഹൃദ്രോഗംപോലുള്ള സ്വാഭാവിക കാരണങ്ങളാലാണെന്നാണ്.\nഎന്നാല്, ഇരുപത്തിനാല് മണിക്കൂറിനുള്ളില് മഹ്മൂദിന്റെ മരണം ഒരു കൊലപാതകമാണ് എന്ന് വ്യക്തമാകുന്നു. ഇസ്രായേല് ചാരസംഘടനയായ 'മൊസാദ്' ആണ് ഇതിനു പിന്നിലെന്ന് ദുബൈ പൊലീസ് അവകാശപ്പെടുന്നു. മൊസാദ് തലവനായ മെയര് ഡഗാനും ഇസ്രായേല് പ്രധാനമന്ത്രി ബിന്യമിന് നെതന്യാഹുവിനും എതിരായി അറസ്റ്റ് വാറന്റുകള് ദുബൈ പൊലീസ് ഇറക്കിക്കഴിഞ്ഞു.\nദുബൈയില് വന്ന കൊലയാളി സംഘത്തിലെ ഭൂരിപക്ഷം പേരും കാണിച്ച പാസ്പോര്‍ട്ട് അനുസരിച്ച് അവ ഇസ്രായേലിലും ഇംഗ്ലണ്ടിലുമായി ഇരട്ട പൌരത്വമുള്ള വ്യക്തികളുടേതാണ് എന്നാണ്. ഇവയില്‍നിന്നുതന്നെ കൈവിരല് അടയാളം ഉപയോഗിക്കാത്ത പാസ്പോര്‍ട്ടുകളുടെ കോപ്പി എടുത്ത് അവയില് ഘാതകരുടെ ഫോട്ടോ ഒട്ടിച്ചുകൊണ്ടാണ് കൃത്രിമ പാസ്പോര്‍ട്ടുകള് ഉണ്ടാക്കിയിട്ടുള്ളത്. ബ്രിട്ടന്റെ മാത്രമല്ല, ആസ്ത്രേലിയ, ജര്‍മനി, ഫ്രാന്‍സ് തുടങ്ങിയ രാജ്യങ്ങളില്‍നിന്നുള്ള പാസ്പോര്‍ട്ടുകളും കൊലയാളികള് ഉപയോഗിച്ചിട്ടുണ്ട്.\nഈ രാജ്യങ്ങള് ഇസ്രായേലിനെ 'ഔപചാരികമായി' പ്രതിഷേധം അറിയിച്ചതില് കവിഞ്ഞ് മറ്റ് പ്രതികരണങ്ങള് ഉണ്ടായില്ല. ഇംഗ്ലണ്ടിന്റെ പ്രതികരണം കണ്ടാല് തോന്നുക അവര്‍ക്ക് ഇതൊക്കെ നേരത്തേ അറിയുമായിരുന്നു എന്നാണ്. എന്നാല്, ഈ പ്രതിഷേധങ്ങളും പ്രതികരണങ്ങളും കെട്ടടങ്ങുന്നതും പെട്ടെന്നായിരിക്കും. ഈ കൊലപാതകത്തില് പങ്കുണ്ടെന്ന് ഇസ്രായേല് അവകാശപ്പെടുകയോ നിഷേധിക്കുകയോ ചെയ്തിട്ടില്ല.\nരാഷ്ട്രങ്ങള് ചാരസംഘങ്ങളെക്കൊണ്ടും വാടക കൊലയാളികളെക്കൊണ്ടും നടത്തുന്ന കൊലപാതകങ്ങള്‍ക്ക് എന്തെങ്കിലും പ്രത്യേകതയുണ്ടോ? സി.ഐ.എ പോലെയുള്ള ചാരസംഘടനകള്‍ക്ക് ആഗോളതലത്തില് അനധികൃതമായി കൊലപാതകങ്ങള് നടത്തുന്നതിന് പ്രത്യേകപദ്ധതികള് തന്നെ ഇല്ലേ? ഈ കൊലക്ക് ഒരു പ്രത്യേകതയുണ്ട്. പഞ്ചനക്ഷത്ര ഹോട്ടലില്‍വെച്ചാണ് ഇത് നടക്കുന്നത്. കൊലയാളികള് ലോബികളിലൂടെ നടക്കുന്നത്, ഫ്രണ്ട് ഓഫിസില് കാത്തുനില്‍ക്കുന്നത്, ഇതെല്ലാം ക്ലോസ്ഡ് സര്‍ക്യൂട്ട് ടി.വികള് റെക്കോഡ് ചെയ്തു കഴിഞ്ഞു. ഇവരില് പലരുടെയും ഡി.എന്.എ പ്രിന്റുകളുണ്ട്. അതുകൊണ്ടുതന്നെ ഈ കൊലപാതകത്തില് പങ്കെടുത്ത പലരെയും കുറിച്ച് ധാരാളം സൂചനകളുണ്ട്. അവര് എപ്പോഴെങ്കിലും പിടിക്കപ്പെടാനുള്ള സാധ്യതകളുണ്ട്.\nരാഷ്ട്രീയ കൊലപാതകങ്ങള് മൊസാദിന്റെ ചരിത്രത്തിന്റെ ഭാഗമാണെന്നും. പല കൊലപാതകങ്ങളും തെളിയിക്കപ്പെട്ടിട്ടില്ല. ചിലതെങ്കിലും നടപ്പാക്കുന്നതില് തെറ്റുപറ്റുകയും മൊസാദ് ഏജന്റുമാര് പിടിക്കപ്പെടുകയും ചെയ്തിട്ടുണ്ട്. 1997ല് നോര്‍വേയിലെ ലിലിഹാംനര് എന്ന പട്ടണത്തില്‍വെച്ച് തെറ്റായ ഐഡന്റിറ്റിയുടെ പേരില് മൊസാദ് ഏജന്റുമാര് ഒരു മൊറോക്കോ എഴുത്തുകാരനെ വെടിവെച്ചുകൊന്നു. അഞ്ച് ഏജന്റുമാരും പിടിക്കപ്പെടുകയും തടവിലാക്കപ്പെടുകയും ചെയ്തു. കുറച്ച് കൊല്ലങ്ങള്‍ക്ക് മുമ്പ് ഹമാസ് നേതാവായ ഖാലിദ് മിശ്അലിനെ മരുന്ന് കുത്തിവെച്ചു കൊല്ലാന് മൊസാദ് ഏജന്റുമാര് ശ്രമിച്ചു. ജോര്‍ദാന് തലസ്ഥാനമായ അമ്മാനിലാണ് ഇത് നടന്നത്. മിശ്അലിന്റെ സെക്യൂരിറ്റി ഗാര്‍ഡുമാര് കനേഡിയന് ടൂറിസ്റ്റ്വിസയില് അമ്മാനിലെത്തിയ ഏജന്റുമാരെ പിടിച്ചു. ഇവരെ രക്ഷിക്കാന് ഇസ്രായേല് ചെയ്തത് തടങ്കലില് കഴിയുന്ന ഹമാസ്നേതാവ് ശൈഖ് യാസീനെ മോചിപ്പിക്കുകയായിരുന്നു.\nമബ്ഹൂഹിന്റെ കൊലപാതകം എന്തു പ്രതികരണമാണുണ്ടാക്കിയത് എന്ന് ഇനി പരിശോധിക്കാം. ഇസ്രായേലിലെ ചില പ്രധാനപത്രങ്ങള്, ഉദാഹരണത്തിന് 'ജറൂസലം ടൈംസ്', 'ഹാരെറ്റ്സ്' തുടങ്ങിയവ ഇതിനെ പ്രകീര്‍ത്തിച്ച് എഴുതി. ശത്രുക്കള് എവിടെ ആയാലും അവരെ നശിപ്പിക്കാന് ഇസ്രായേലിന് കെല്‍പുണ്ടെന്നായിരുന്നു ഈ പത്രങ്ങളുടെ വീമ്പുപറച്ചില്.\nകൊല്ലപ്പെട്ട മഹ്മൂദ് അല്‍മബ്ഹൂഹ് എന്ന വ്യക്തിക്കെതിരെയുള്ള ആരോപണം അദ്ദേഹം ഹമാസിന്റെ നേതാക്കളില് ഒരാളാണെന്നും രണ്ട് ഇസ്രായേലി പട്ടാളക്കാരെ വധിച്ചതില് അദ്ദേഹത്തിന് പങ്കുണ്ടെന്നുമാണ്. ഫലസ്തീനിലെ ഗസ്സ ആസ്ഥാനമാക്കി പ്രവര്‍ത്തിക്കുന്ന സംഘടനയാണ് ഹമാസ്. കഴിഞ്ഞ തെരഞ്ഞെടുപ്പില് മിതവാദിയായ മഹ്മൂദ് അബ്ബാസിനെ പുറംതള്ളി ഹമാസ് ആണ് അധികാരത്തില് വന്നത്. ഗസ്സ പ്രദേശത്ത് താമസിക്കുന്ന 15 ലക്ഷം ആളുകളില് ഭൂരിപക്ഷത്തിന്റെ പിന്തുണ ഹമാസിനുണ്ട്. സാമൂഹിക സേവനവും ഭീകരപ്രവര്‍ത്തനവും ഒന്നിച്ച് നടത്തുന്ന ഒരു സംഘടന എന്നാണ് ഹമാസ് വിശേഷിപ്പിക്കപ്പെടുന്നത്.\nചൂണ്ടുവിരലിന്റെ അഗ്രത്തിലൊരു ചാട്ടുളിയും\nഉതിര്‍ന്നു വിഴുന്ന വാക്കുകളില് തീപ്പൊരിയും\nമുഖത്തൊരു നീതിമാന്റെ ഭാവവുമണിഞ്ഞ്\nനോട്ടത്തിലെ ഒളിപ്പിക്കാന് കഴിയാത്ത അശ്ലിലത്തെ പറ്റി.\nഫെമിനിസം പ്രസംഗിച്ച് വീടണഞ്ഞ്\nകറിയില് ഉപ്പു കുറഞ്ഞതിന്ന്\nവേലക്കാരിയുടെ കരണത്തടിക്കുന്നവളെ കുറിച്ച്.\nവിട്ടിലെത്തി കണ്ണേറിന്ന് മുളകുഴിയുന്നവനെ കുറിച്ച്.\nമാംസനിബ്ന്ദ്ധമല്ലാത്ത പ്രണയത്തെ കുറിച്ചാണയിട്ട്\nവേശ്യപുരയിലെ മാംസളതയെ പുല്‍കുന്നവനെ കുറിച്ച്.\nദൈവത്തിന്റെ ഔന്ന്യത്യത്തെ വിളംബരം ചെയ്ത്\nജനങ്ങള്‍ക്കിടയില് ദൈവത്തെയ്ക്കാള് ഉന്നതി നടിക്കുന്ന\nആത്മീയതയുടെ മൊത്തവ്യാപാരികളെ കുറിച്ച്.\nചീഞ്ഞു നാറുന്ന സംസ്കാരീക-രാഷ്ട്രീയ നേത്രത്വത്തെ പറ്റി.\nഇടപെടലിന്റെ ഭൂമികയില് നിന്നൊളിച്ചോടുന്ന\nജനങ്ങളെന്ന കഴുതകളെ കുറിച്ച്....\nഅങ്ങിനെ, അങ്ങിനെ, വര്‍ത്തമാന കാലത്തിന് അഴുക്കുകളെ\nവാക്കുകളിലൂടെ തുറന്നു കാട്ടി\nഒരു കോമരം പോലെ...\nസ്വയമറിവിലെയ്ക് ടോര്‍ച്ച് തെളിയിച്ച്\nപെരുവിരല് വിളിച്ചു പറഞ്ഞു.\nകണ്ടുവോ നിനക്കെതിരെ ചൂണ്ടിയ മൂന്നുവിരലുകളെ\nകേട്ടുവോ നിനക്കെതിരെ അവ ഉയര്‍ത്തും ചോദ്യശരങ്ങളെ\nപ്രഞ്ജനയുടെ ഉണര്‍വ്വിന്റെ ഞെട്ടലില് മുക്തിനേടും മുന്‍പ്\nനടുവിരല് ഉറക്കെ ചോദിച്ചു\nസ്വയം തിരുത്തലിന്റെ ചിന്തകളെ ചങ്ങലക്കിട്ട്\nനീ പറയും വൃഥാ വാക്കുകള്\nഅത്മനിന്ദയുടെ കൂരിരുട്ടല്ലെ ?\nമനസ്സിന്റെ കീ ബോര്‍ഡില്\nഉത്തരം ടൈപ്പ് ചെയ്യും മുന്‍പ്\nമുന്നറിയിപ്പിന്റെ പ്രവാചക ശബ്ദത്തില്\nമോതിരവിരല് അടക്കം പറഞ്ഞു\nമനനത്തിന്റെ ചങ്ങലകള് പൊട്ടി\nചിതറി തെറിക്കുന്ന ചോദ്യങ്ങള്\nഇനി നിന്നെ ഉറക്കില്ല\nവെറുമൊരു കരിന്തിരിയാകും നീ\nഅല്ലെങ്കില് ഒരു മുഷിഞ്ഞ ഭാണ്ഡം\nഅതിജീവനത്തിന്റെ കരുത്തു സംഭരിച്ച്\nഞാനിനിയും പുതിയ വലിയ ചങ്ങലകള് മെനയും\nസ്വയം വിമര്‍ശനത്തിന്റെ ചിന്തകളെ\nകരിങ്കലിന്റെ ഭിത്തികളുള്ള കാരഗൃഹങ്ങളില് ബന്ദിക്കും\nക്യൂബയുടെ ചെറുത്തു നില്‍പ്പിന്റെ രാഷ്ടീയത്തെ പറ്റി\nതകരുന്ന ഡോളറിന്റെ മൂല്യത്തെ പറ്റി\nപടരുന്ന പട്ടിണിയെ കുറിച്ച്\nതുടരുന്ന അത്മാഹത്യകളെ കുറിച്ച്\nഅധിനിവേശകന്റെ അഭിനിവേശങ്ങളെ കുറിച്ച്\nമതവല്‍ക്കരണത്തിന്റെ ഫാസിസത്തെ കുറിച്ച്\nഫെമിനിസത്തിന്റെ കെട്ടു കാഴ്ചയെ കുറിച്ച്\nവേട്ടക്കരുടെ രാഷ്ട്രീയത്തെ കുറിച്ച്\nഇരകളുടെ അരാഷ്ട്രീയത്തെ കുറിച്ച്\nബുഷും, , എണ്ണയും, ലാദനും, ഭീകരതയും\nപ്രഭാഷണ പരംബരകള് നടത്തി\nഒറ്റ ചാട്ടുളിയില് ഇരയെ വീഴ്ത്തുന്ന വീര്യത്തില്\nഒരിക്കല് നീ സത്യത്തെ മുഖാമുഖം കാണും\nഅന്നു നീ ചര്‍ദിച്ചത് നീ തിന്നേണ്ടിവരും\nതീര്‍ച്ചയുടെ തീര്‍പ്പിന്റെ നാളില്\nസാക്ഷികൂട്ടില് ഞാനുമുണ്ടാവും മനസാക്ഷിയും.\nചില ചോദ്യങ്ങള് അല്ലെങ്കില്\nജീവിതത്തില് നാം പുതുവഴി വെട്ടെണ്ടിവരും.


മതിയായ സൗകര്യങ്ങളില്ല, നാട്ടുകാരെ പിഴിയുന്ന നിരക്കും; സില്‍വര്‍ലൈന് കെഎസ്ആര്‍ടിസിക്ക് ബാധ്യതയാകുമോ? – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/News/മതിയായ സൗകര്യങ്ങളില്ല, നാട്ടുകാരെ പിഴിയുന്ന നിരക്കും; സില്‍വര്‍ലൈന് കെഎസ്ആര്‍ടിസിക്ക് ബാധ്യതയാകുമോ?\nOctober 1, 2015\t1 Comment 3,867 Views\nഏറെ കൊട്ടിഘോഷിച്ച് ആരംഭിച്ച സില്‍വര്‍ലൈന് ജെറ്റ് ബസുകള് കെഎസ്ആര്‍ടിസിക്ക് ബാധ്യതയാകുമോ? വൈ-ഫൈ, സിസിടിവി ക്യാമറ തുടങ്ങിയ സൗകര്യങ്ങളുമായാണ് സില്‍വര്‍ലൈന് ജെറ്റ് ആരംഭിച്ചതെങ്കിലും ഇവയില് പലതും ഇപ്പോള് ലഭ്യമല്ല. പോരാത്തതിന് നാട്ടുകാരെ പിഴിയുന്ന നിരക്കും. വൈ-ഫൈ സൗകര്യം എല്ലാ ബസുകളിലും ലഭ്യമല്ല. സ്‌ത്രീകളുടെ സുരക്ഷയ്‌ക്ക് എന്ന പേരില് വിളംബരം ചെയ്ത സിസിടിവി ക്യാമറകളും പല ബസുകളിലും പ്രവര്‍ത്തിക്കുന്നില്ല. അമിതമായ യാത്രാ നിരക്കാണ് സില്‍വര്‍ലൈന് ജെറ്റിനെ യാത്രക്കാര് കൈവിടാനുള്ള മറ്റൊരു കാരണം. ഉദാഹരണത്തിന് തിരുവനന്തപുരത്തുനിന്ന് കൊല്ലത്തേക്ക് സില്‍വര്‍ലൈന് ജെറ്റില് 111 രൂപയാണ് നിരക്ക്. ഇത് സൂപ്പര് ഡിലക്‌സ് എയര് ബസിനേക്കാള് കൂടുതലും മള്‍ട്ടി ആക്‌സില് വോള്‍വോയ്‌ക്ക് സമാനവുമാണ്. ഇത്രയും കൂടിയ നിരക്ക് ഈടാക്കുന്ന സില്‍വര്‍ലൈന് ജെറ്റിന് എയര് സസ്‌പെന്‍ഷന് ഇല്ലെന്നതാണ് യാത്രക്കാരുടെ പ്രധാന പരാതി. കുറഞ്ഞ സമയംകൊണ്ട് ലക്ഷ്യസ്ഥാനത്ത് എത്താനാകുന്ന തരത്തിലാണ് സില്‍വര്‍ലൈന് ജെറ്റ് അവതരിപ്പിക്കപ്പെട്ടത്. എന്നാല് കേരളത്തിലെ മോശം റോഡുകളും ട്രാഫിക് കുരുക്കും കാരണം പലപ്പോഴും കൃത്യസമയത്ത് ഓടിയെത്താന് സില്‍വര്‍ലൈന് ജെറ്റ് ബസുകള്‍ക്ക് സാധിക്കാറില്ല. യാത്രാസുഖം തീരെയില്ലാത്ത ഇത്തരം ബസുകള് ദീര്‍ഘദൂരയാത്രയ്‌ക്ക് അനുയോജ്യമല്ലെന്നും യാത്രക്കാര് പറയുന്നു. സില്‍വര്‍ലൈന് ജെറ്റിന്റെ പോരായ്‌മകളെക്കുറിച്ച് ഒരു അന്വേഷണം…\nഏറെ കൊട്ടിഘോഷിച്ചും വാര്‍ത്തകളില് ഇടംനേടിയുമാണ് സില്‍വര്‍ലൈന് ജെറ്റ് സര്‍വ്വീസുകള് ആരംഭിച്ചത്. ജൂലൈ 15ന് തിരുവനന്തപുരം തമ്പാനൂരില് ഗതാഗതവകുപ്പ് മന്ത്രി തിരുവഞ്ചൂര് രാധാകൃഷ്‌ണനാണ് സില്‍വര്‍ലൈന് ജെറ്റ് ഫ്ലാഗ് ഓഫ് ചെയ്തത്. തുടക്കത്തില് തിരുവനന്തപുരം-കാസര്‍കോട്, കാസര്‍കോട്-തിരുവനന്തപുരം, തിരുവനന്തപുരം-പാലക്കാട്-തിരുവനന്തപുരം, കോട്ടയം-കണ്ണൂര്-കോട്ടയം, ചങ്ങനാശേരി-കോഴിക്കോട്-ചങ്ങനാശേരി റൂട്ടുകളിലാണ് ജെറ്റ് സര്‍വ്വീസ് നടത്തിയത്. തിരുവനന്തപുരം-കാസര്‍കോട് യാത്രയ്‌ക്ക് 750 രൂപ നിരക്കാണ് ജെറ്റില് ഈടാക്കിയത്. ഒരു ജില്ലയില് ഒരു സ്റ്റോപ്പ് എന്ന ക്രമത്തില് 12 മണിക്കൂര്‍കൊണ്ട് കാസര്‍കോട് എത്തുമെന്നായിരുന്നു അന്നത്തെ വാഗ്ദ്ധാനം. തുടക്കത്തില് നല്ല വരുമാനവും ലഭിച്ചിരുന്നു. എന്നാല് ക്രമേണ കളക്ഷനും യാത്രക്കാരുടെ എണ്ണവും കുറയുന്നതാണ് കണ്ടത്.\nവൈ-ഫൈയുമില്ല, സിസിടിവി ക്യാമറയുമില്ല\nസില്‍വര്‍ലൈന് ജെറ്റ് അവതരിപ്പിക്കുമ്പോള് ഉണ്ടായിരുന്ന പ്രധാന പ്രഖ്യാപനം വൈ-ഫൈയും സിസിടിവി ക്യാമറയുമായിരുന്നു. എന്നാല് തിരുവനന്തപുരം-കാസര്‍കോട് സര്‍വ്വീസില് ഒഴികെ മറ്റൊരു ബസിലും വൈ-ഫൈ സേവനം ലഭ്യമല്ലായിരുന്നു. അതുപോലെ തന്നെ സിസിടിവി ക്യാമറ പല ബസിലും പ്രവര്‍ത്തിക്കുന്നുണ്ടായിരുന്നില്ല. കൂടാതെ ഇത് നിരീക്ഷിക്കാനുള്ള സംവിധാനവും കെഎസ്ആര്‍ടിസി ഏര്‍പ്പെടുത്തിയിരുന്നില്ല എന്നതാണ് വാസ്‌തവം. ലാപ്‌ടോപ്-മൊബൈല് ചാര്‍ജ് ചെയ്യാനുള്ള സംവിധാനവും പുഷ്‌ബാക്ക് സീറ്റുകളുമാണ് ഏക ആശ്വാസമായി പറയാവുന്നത്.\nഎയര് സസ്‌പെന്‍ഷനില്ലാതെ നടുവൊടിയും…\nദീര്‍ഘദൂര യാത്രകള്‍ക്കായി ഇപ്പോഴും എയര് സസ്‌പെന്‍ഷനില്ലാത്ത സൂപ്പര്‍ഫാസ്റ്റും ഫാസ്റ്റ് പാസ‌ഞ്ചറുകളും ഓടിക്കുന്ന കെഎസ്ആര്‍ടിസിക്ക്, സില്‍വര്‍ലൈന് ജെറ്റ് ബസുകള് നിര്‍മ്മിച്ചപ്പോള് അതിന്റെ ആവശ്യകത മനസിലായില്ല. ദീര്‍ഘദൂരയാത്രകള്‍ക്ക് യാത്രാസുഖത്തിനാണ് യാത്രക്കാര് മുന്‍തൂക്കം നല്‍കുന്നത്. അതുകൊണ്ടുതന്നെയാണ് സ്വകാര്യബസുകളെ യാത്രക്കാര് കൂടുതലായി ആശ്രയിക്കാന് കാരണവും. ഇത് എന്നാണ് കെഎസ്ആര്‍ടിസി അധികൃതര് മനസിലാക്കുക?\nപോക്കറ്റ് കാലിയാകുന്ന അമിതനിരക്ക്\nഎയര്‍സസ്‌പെന്‍ഷനില്ല, പ്രഖ്യാപിച്ചപോലെ വൈ-ഫൈയുമില്ല, എന്നാല് ഈടാക്കുന്നത് വോള്‍വോയ്‌ക്ക് സമാനവും ഡീലക്‌സിനേക്കാള് കൂടിയ നിരക്കും. ഇതാണ് സില്‍വര്‍ലൈന് ജെറ്റില്‍നിന്ന് യാത്രക്കാര് അകലാനുള്ള മുഖ്യ കാരണം. കുറഞ്ഞസമയംകൊണ്ട് ഓടിയെത്തും, സംഗതിയൊക്കെ കൊള്ളാം. പക്ഷെ നാട്ടിലില്ലാത്ത നിരക്ക് നല്‍കി സില്‍വര്‍ലൈന് ജെറ്റില് പോകുന്നതിനേക്കാള് നല്ലത് അത്രത്തോളം നിരക്കും, എന്നാല് എസി ഉള്‍പ്പടെ യാത്രാസുഖം കൂടുതലുള്ള വോള്‍വോയല്ലേ? ആരെങ്കിലും ഇങ്ങനെ ചിന്തിച്ചാല് അവരെ കുറ്റം പറയാനാകുമോ? ആവശ്യമായ സൗകര്യങ്ങളിലാത്താതതിനാല് മോട്ടോര് വാഹന നിയമ ചട്ട പ്രകാരം സില്‍വര്‍ലൈന് ജെറ്റില് ഏര്‍പ്പെടുത്തുന്നത് അമിത നിരക്കാണ്. അതുകൊണ്ടുതന്നെ സില്‍വര്‍ലൈന് ജെറ്റിന്റെ നിരക്കില് ഒരു പുനഃപരിശോധന അനിവാര്യമായിരിക്കുന്നു.\nഡ്രൈവര്‍മാര് പിഴയൊടുക്കി മുടിയും…\nയാത്രക്കാരെ ഏറെ ആകര്‍ഷിക്കുന്ന തരത്തിലാണ് സില്‍വര്‍ലൈന് ജെറ്റിന്റെ സമയക്രമീകരണം. തിരുവനന്തപുരം-കൊല്ലം യാത്രയ്‌ക്ക് സൂപ്പര്‍ഫാസ്റ്റില് ട്രാഫിക്ക് കുരുക്ക് ഇല്ലാത്തപ്പോള് 1.45 മണിക്കൂറാണ് സമയം. എന്നാല് ഏകദേശം 1-1.5 മണിക്കൂര് സമയത്തിനുള്ളില് സില്‍വര്‍ലൈന് ജെറ്റിന് ഓടിയെത്താനാകും. എന്നാല് അമിതവേഗത്തിന് പൊലീസിന്റെയും മോട്ടോര് വാഹന വകുപ്പിന്റെയും ക്യാമറകളില് സില്‍വര്‍ലൈന് ജെറ്റ് തുടരെ കുടുങ്ങാന് തുടങ്ങി. ഇതിന്റെ പേരില് പണികിട്ടയത് ഡ്രൈവര്‍മാര്‍ക്കും. അമിതവേഗത്തിന്റെ പേരിലുള്ള പിഴ ഡ്രൈവര്‍മാര് സ്വന്തം പോക്കറ്റില്‍നിന്നാണ് ഒടുക്കിയിരുന്നത്. കൂടാതെ മോശം റോഡും ട്രാഫിക് ബ്ലോക്കും കാരണം പലപ്പോഴും സമയത്തിന് എത്താന് സാധിക്കാനാകാത്ത പ്രശ്‌നവും ഉണ്ട്. പ്രത്യേകിച്ചും ചങ്ങനാശേരി-കോഴിക്കോട്, തിരുവനന്തപുരം-പാലക്കാട്, കോട്ടയം-കണ്ണൂര് തുടങ്ങിയ പകല് സര്‍വ്വീസുകള് മിക്കപ്പോഴും വൈകിയാണ് ലക്ഷ്യസ്ഥാനത്ത് എത്തിയിരുന്നത്.\nഇക്കഴിഞ്ഞ വ്യാഴാഴ്‌ച പാലക്കാട്-തിരുവനന്തപുരം സില്‍വര്‍ലൈന് ജെറ്റില് വൈറ്റിലയില്‍നിന്ന് കഴക്കൂട്ടത്തേക്ക് യാത്ര ചെയ്തപ്പോള് 11 യാത്രക്കാര് മാത്രമാണ് ബസില് ഉണ്ടായിരുന്നതെന്ന് ജ്യോതിഷ് കുമാര് എന്ന യാത്രക്കാരന് പറയുന്നു. ഇതില് മൂന്നുപേര് ആലപ്പുഴയിലും മൂന്നുപേര് കൊല്ലത്തും ഇറങ്ങി. അഞ്ചുയാത്രക്കാരുമായാണ് ബസ് തിരുവനന്തപുരത്തേക്ക് വന്നത്. കഴിഞ്ഞമാസം ഏറെ പ്രതീക്ഷയോടെ പാലക്കാട്ടുനിന്ന് തിരുവനന്തപുരത്തേക്ക് ജെറ്റില് വന്നപ്പോള് 11 മണിക്കൂര് എടുത്തതായി ജോഷ് എബ്രഹാം തോമസ് പറയുന്നു. വൈ-ഫൈ പ്രതീക്ഷിച്ചു കയറിയിട്ട്, അത് ഇല്ലാത്തതിന്റെ പേരില് ജീവനക്കാരുമായി തര്‍ക്കിക്കേണ്ടിവന്ന വിജീഷ് കുമാറിന്റെയും കോഴിക്കോട്ട് ഒരു പരീക്ഷയ്‌ക്കുവേണ്ടി ചങ്ങനാശേരിയില്‍നിന്ന് ജെറ്റില്‍പോയിട്ട്, സമയത്തിനെത്താതെ പരീക്ഷ നഷ്‌ടമായ കൃഷ്‌ണകുമാറിന്റെയും അനുഭവങ്ങള് വേറെ.\nസില്‍വര്‍ലൈന് ജെറ്റില് വൈ-ഫൈ ഇല്ലെങ്കിലും കുഴപ്പമില്ല, നിരക്ക് കുറയ്‌ക്കുകയും, എയര് സസ്‌പെന്‍ഷന് ബസുകള് രംഗത്തിറക്കുകയുമാണ് വേണ്ടതെന്ന് യാത്രക്കാര് പറയുന്നു. നിലവിലുള്ള ബസുകള് ഹ്രസ്വദൂര സര്‍വ്വീസായോ, സൂപ്പര്‍ഫാസ്റ്റായോ ഡീഗ്രേഡ് ചെയ്യുകയാണ് വേണ്ടതെന്ന് യാത്രക്കാര് പറയുന്നത്. പകരം എയര് സസ്‌പെന്‍ഷനുള്ള ബസുകള് ദീര്‍ഘദൂര യാത്രയ്‌ക്കായി രംഗത്തിറക്കണം. കൂടാതെ നിരക്ക് കുറയ്‌ക്കുന്ന കാര്യവും പരിഗണിക്കണം. പകല്‍യാത്രയ്‌ക്ക് പകരം എംസി റോഡിലൂടെയും എന്‍എച്ചിലൂടെയും രാത്രി സര്‍വ്വീസായി ഓടിച്ചാല് സില്‍വര്‍ലൈന് ജെറ്റിന് നല്ല കളക്ഷന് ലഭിക്കുമെന്ന് കണക്കുകള് വ്യക്തമാക്കുന്നു. ഇത്തരത്തില് സര്‍വ്വീസ് പുനഃക്രമീകരിക്കുകയും വേണം. –\nThis is sսchaenjoyable game and we had an idal birthay Daddy.?\nLarry added. ?Can we plaｙ ?What?s the est factor\nabout God? omorrow too?? he begɡed his Mommy.


(Dog എന്ന താളിൽ നിന്നും തിരിച്ചുവിട്ടതു പ്രകാരം)\nമനുഷ്യൻ ഇണക്കി വളർത്തുന്ന ഒരു ഓമനമൃഗമാണ് നായ. ചാര ചെന്നായയുടെ ഉപജാതിയും(Subspecies) സസ്തനികളിലെ കാനിഡെ കുടുംബത്തിലെയും കാർണിവോറ ഓർഡറിലെയും അംഗങ്ങളുമാണ് നായ്ക്കൾ. ഇവ മനുഷ്യനുമായി വളരെയേറെ ഇണങ്ങുന്നു. മനുഷ്യൻ ആദ്യമായി ഇണക്കി വളർത്താൻ ആരംഭിച്ച ജീവിയും നായയാണ്. ഇന്ന് കാവലിനും മറ്റുപലവിധ ജോലികൾക്കും മനുഷ്യന് കൂട്ടിനുമായി (Companian animal) നായ്ക്കളെ ഉപയോഗിക്കുന്നു. ഇന്ന് എണ്ണൂറിലധികം വിവിധയിനം നായകൾ ഉണ്ടെന്ന് കണക്കാക്കപ്പെടുന്നു. അവയിൽ ഏറ്റവും ചെറിയ ഇനമായ ചിഹ്വാഹ്വ മുതൽ ഏറ്റവും വലിയ ഇനങ്ങളായ ഐറിഷ് വുൾഫ്ഹൗൻഡും ഗ്രേറ്റ് ഡേനും വരെ ഉൾപ്പെടുന്നു.\nവിക്കിമീഡിയ കോമൺസിലെ Dogs എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\n"https://ml.wikipedia.org/w/index.php?title=നായ&oldid=3675471" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 08:21,4ഒക്ടോബർ 2021.


വയനാട് നടന്നത് ക്വട്ടേഷൻ തലവന്മാരുടെ ആഘോഷം; കൂടുതൽ തെളിവുകൾ പുറത്ത് - IBC Live\nവയനാട് നടന്നത് ക്വട്ടേഷൻ തലവന്മാരുടെ ആഘോഷം; കൂടുതൽ തെളിവുകൾ പുറത്ത്\nPosted By: Editoron: January 11, 2022 In: KERALA, LATEST, NEWS, TOP NEWS\nവയനാട് റിസോർട്ടിൽ നടന്ന രഹരിപ്പാർട്ടിയെ പറ്റിയുള്ള കൂടുതൽ തെളിവുകൾ പുറത്ത്. നടന്നത് ക്വട്ടേഷൻ തലവന്മാരുടെ ആഘോഷമായിരുന്നു എന്നാണ് വിവരം. പൊലീസിന് കൃത്യമായ വിവരം ലഭിച്ചതിനെ തുടർന്ന് രണ്ട് ദിവസമായി പൊലീസ് റിസോർട്ടിലുണ്ടായിരുന്നു. മഫ്ടിയിലായിരുന്നു താമസം. തമ്മനം ഷാജി, ഓം പ്രകാശ്, പുത്തൻപാലം രാജേഷ് എന്നിവരെയൊക്കെ പാർട്ടിയിലേക്ക് ക്ഷണിച്ചിരുന്നു. സ്വർണക്കടത്ത് കേസ് പ്രതി പെരുമ്പാവൂർ അനസും സ്ഥലത്തെത്തിയിരുന്നു.\nവയനാട് പടിഞ്ഞാറത്തറയിലെ റിസോർട്ടിൽ ലഹരി പാർട്ടി നടത്തിയ കേസിൽ ടിപി കേസ് പ്രതി കിർമാണി മനോജ് ഉൾപ്പെടെ 16 പേർ പിടിയിലായിരുന്നു. എംഡിഎംഎയും കഞ്ചാവും ഇവരിൽ നിന്ന് കണ്ടെത്തി. ഗുണ്ടാനേതാവ് കമ്പളക്കാട് മുഹ്സിന്റെ വിവാഹ വാർഷികാഘോഷത്തിനാണ് ഇവർ ഒത്തുകൂടിയതെന്നും പിടിയിലായത് ക്വട്ടേഷൻ സംഘാംഗങ്ങളാണെന്നും പൊലീസ് അറിയിച്ചു.\nഇവരെ പടിഞ്ഞാറത്തറ പൊലീസ് സ്റ്റേഷനിലേക്ക് മാറ്റി. അറസ്റ്റ് ഉടനെ രേഖപ്പെടുത്തും. രഹസ്യ വിവരത്തെ തുടർന്നായിരുന്നു പൊലീസ് നടപടി. വയനാട് എസ്.പിയുടെ നേതൃത്വത്തിലുള്ള സംഘമാണ് പ്രതികളെ പിടികൂടിയത്. ലഹരി മരുന്ന് പാർട്ടിക്കിടെ ഇന്ന് പുലർച്ചെയായിരുന്നു പൊലീസ് നടപടി.\nധീരജിന്റെ കൊലപാതകത്തിൽ ഒരാൾ കൂടി അറസ്റ്റിൽ\nയുപി ബിജെപിക്ക് അപ്രതീക്ഷിത തിരിച്ചടിയായി എംഎൽഎമാരുടെ രാജി


‘വിസ്താര’ ഒക്ടോബറില് പറന്നുയരും – DN News\nHome/News/Business/‘വിസ്താര’ ഒക്ടോബറില് പറന്നുയരും\n‘വിസ്താര’ ഒക്ടോബറില് പറന്നുയരും\nടാറ്റാ ഗ്രൂപ്പും സിംഗപ്പൂര് എയര്‍ലൈന്‍സും ചേര്‍ന്ന് ഇന്ത്യയില് ആരംഭിക്കുന്ന വിമാനക്കമ്പനിയുടെ പേര് ‘വിസ്താര’ എന്നുതന്നെ. വിശാലമായ എന്ന അര്‍ത്ഥമുള്ള സംസ്‌കൃത പദമാണ് വിസ്താര. ടാറ്റാസിംഗപ്പൂര് എയര്‍ലൈന്‍സ് ചെയര്‍മാന് പ്രസാദ് മേനോന്, വിസ്താര ചീഫ് എക്‌സിക്യൂട്ടീവ് ഓഫീസര് ഫീ ടീക്ക് യോ എന്നിവര് ചേര്‍ന്ന് ബ്രാന്‍ഡ് നാമം അവതരിപ്പിച്ചു.\nസപ്തംബറോടെ ആദ്യ വിമാനമെത്തുമെന്നും ഒക്ടോബറില് സര്‍വീസ് തുടങ്ങാനാകുമെന്നാണ് പ്രതീക്ഷിക്കുന്നതെന്നും ഇരുവരും വ്യക്തമാക്കി. ഇരുകൂട്ടരും ചേര്‍ന്ന് ആരംഭിക്കുന്ന വിമാനക്കമ്പനിയുടെ പേര് വിസ്താര എന്നായിരിക്കുമെന്ന് ഞായറാഴ്ച ‘മാതൃഭൂമി’ റിപ്പോര്‍ട്ട് ചെയ്തിരുന്നു.\nഡിസംബറിന് മുമ്പായി അഞ്ച് വിമാനങ്ങളെത്തുമെന്ന് ഫീ ടീക്ക് യോ പറഞ്ഞു. ഏഴ് എ320 നിയോ പ്ലെയിനുകള് ഉള്‍പ്പെടെ 20 എയര്‍ബസ് എ320 വിമാനങ്ങള് പാട്ടത്തിനെടുക്കാനാണ് കമ്പനിയുടെ പദ്ധതി. അഞ്ച് വര്‍ഷം കൊണ്ട് 20 വിമാനങ്ങളാണ് ലക്ഷ്യമിടുന്നത്.\nഫുള് സര്‍വീസ് വിമാനക്കമ്പനിക്ക് കൃത്യമായ ആവശ്യകതയുള്ള നഗരങ്ങളിലേക്കാവും കമ്പനി സര്‍വീസ് നടത്തുകയെന്ന് സി.ഇ.ഒ. അറിയിച്ചു. വിമാനക്കമ്പനിയില് ടാറ്റാ സണ്‍സിന് 51 ശതമാനവും സിംഗപ്പൂര് എയര്‍ലൈന്‍സിന് 49 ശതമാനവും ഓഹരി പങ്കാളിത്തമാണ് ഉള്ളത്.\nഗാസ: കയ്‌റോയില് സമാധാന ചര്‍ച്ച പുനരാരംഭിച്ചു\nകടല്‍കൊലക്കേസ്: നടപടികള് വേഗത്തിലാക്കണമെന്ന് ഇറ്റാലിയന് പ്രധാനമന്ത്രി\nകെ.എം ഷാജിയെ അയോഗ്യനാക്കിയ ലഘുലേഖയ്ക്ക് പിന്നില് സി.പി.എം ആണോയെന്ന് അന്വേഷിക്കണമെന്ന് കെ. സുധാകരന്


വിജയലക്ഷ്മിയുടെ നാദവിസ്മയത്തിനു മുന്നിൽ ഇരുളും വഴിമാറുന്നു | Janayugom\t22 July, 2017\nSunday 02:11 AM\nവിജയലക്ഷ്മിയുടെ നാദവിസ്മയത്തിനു മുന്നിൽ ഇരുളും വഴിമാറുന്നു\nby Reporter\tകോട്ടയം: മംഗല്യ ജീവിതത്തിനൊപ്പം വൈക്കം വിജയലക്ഷ്മി കാഴ്ചയുടെ നിറപ്പകിട്ടാർന്ന ലോകത്തിലേക്കും നടന്നടുക്കുന്നു. ജന്മനാ കാഴ്ചയില്ലാത്ത വിജയലക്ഷ്മിക്ക് ഇപ്പോൾ കണ്ണുകളിൽ വെളിച്ചം തിരിച്ചറിയാനും അവ്യക്തതയോടെയെങ്കിലും നിഴലുകൾ കാണാനും കഴിയുന്നുണ്ട്.\nവിജയലക്ഷ്മിക്ക് നേരിയതോതിൽ കാഴ്ച ലഭിച്ചു തുടങ്ങിയതായി ഇവരെ ചികിത്സിക്കുന്ന ഡോക്ടർ ദമ്പതികളായ ശ്രീകുമാറും ശ്രീവിദ്യയും പറഞ്ഞു. അധികം വൈകാതെ കാഴ്ച പൂർണമായും ലഭിക്കുമെന്നാണ് വിശ്വാസമെന്നും ഇവർ പറഞ്ഞു. നിലവിൽ പ്രകാശം തിരിച്ചറിയാൻ കഴിയുന്നുണ്ട്. കൂടാതെ വളരെ അടുത്തുള്ള വസ്തുക്കളെ നിഴൽപോലെ കാണാനും സാധിക്കും. നിഴലു പോലെ വിജയലക്ഷ്മിക്കൊപ്പമുള്ള അമ്മയ്ക്കും അറിയാനാകുന്നുണ്ട് ആ മാറ്റം. ‘പണ്ട് നടന്നു പോകുന്ന വഴിയിൽ ആരെങ്കിലും നിന്നാൽ അവൾക്ക് അറിയില്ലായിരുന്നു. പക്ഷേ ഇപ്പോൾ അവളുടെ അടുത്ത് നമ്മൾ ചെന്നു നിന്നാലും വഴിയിൽ തടസ്സമുണ്ടെങ്കിലുമൊക്കെ അവൾക്കറിയാം. അവിടേക്കവൾ നോക്കുന്നുണ്ടെന്നും അവർ പറയുന്നു.\nഓരോ ദിവസം ചെല്ലുന്തോറും പ്രകാശം തിരിച്ചറിയാനുള്ള ശേഷി വർധിക്കുന്നുണ്ടെന്ന് വിജയലക്ഷ്മി പറഞ്ഞു. ചെറിയ തോതിൽ വസ്തുക്കളെ തിരിച്ചറിയാൻ തുടങ്ങിയതോടെ വിജയലക്ഷ്മിയുടെ കുടുംബവും ഏറെ പ്രതീക്ഷയിലാണ്. തലച്ചോറിലെ ഞരമ്പിനു സംഭവിച്ച തകരാറാണ് വിജയലക്ഷ്മിക്കു കാഴ്ചയില്ലാതാക്കിയത്.\nഹോമിയോ ഡോക്ടർമാരായ ശ്രീകുമാറും ശ്രീവിദ്യയും സ്വയം വികസിപ്പിച്ചെടുത്ത ചികിത്സാവിധിപ്രകാരമുള്ള ചികിത്സയാണ് നൽകുന്നത്. ഏകദേശം പത്തുമാസം നീണ്ടുനിന്ന ചികിത്സയ്ക്കൊടുവിലാണ് വിജയലക്ഷ്മി പ്രകാശത്തെ തിരിച്ചറിഞ്ഞു തുടങ്ങിയതെന്ന് ഡോക്ടർമാർ വ്യക്തമാക്കി.


'തൃണമൂല് ബിജെപിയേക്കാള് മോശം വര്‍ഗീയ പാര്‍ട്ടി': ഗോവയിലെ തൃണമൂല് നേതാവ് പാര്‍ട്ടി വിട്ടു\nWed May 18 2022 11:47:18 GMT+0530 (India Standard Time)\nBY BRJ24 Dec 2021 5:54 PM GMT\nBRJ24 Dec 2021 5:54 PM GMT\nപനാജി: തൃണമൂലില് ചേര്‍ന്ന് മൂന്ന് മാസത്തിനുശേഷം മുന് ഗോവ എംഎല്‍എ ലാവൂ മാംലേദാര് പാര്‍ട്ടി വിട്ടു. തൃണമൂല് കോണ്‍ഗ്രസ് ബിജെപിയേക്കാള് മോശം വര്‍ഗീയപാര്‍ട്ടിയാണെന്നും ഹിന്ദുക്കളും ക്രിസ്ത്യാനികളും തമ്മില് വിഭജനം സൃഷ്ടിക്കാനാണ് പാര്‍ട്ടി ശ്രമിക്കുന്നതെന്നും അദ്ദേഹം കുറ്റപ്പെടുത്തി.\n2021 സപ്തംബറിലാണ് മുന് പോണ്ട എംഎല്‍എയായ ലാവൂ തൃണമൂലിലേക്ക് മാറിയത്. അദ്ദേഹത്തോടൊപ്പം നിരവധി നേതാക്കളും തൃണമൂലിലെത്തിയിരുന്നു. 40 അംഗ ഗോവ നിയമസഭയിലേക്ക് അടുത്ത വര്‍ഷം ഫെബ്രുവരിയിലാണ് തിരഞ്ഞെടുപ്പ് നടക്കുക.\nതിരഞ്ഞെടുപ്പില് വിജയിക്കുകയാണെങ്കില് സ്ത്രീകള്‍ക്ക് പ്രത്യേക സ്‌കീം നടപ്പാക്കുമെന്ന് അവകാശപ്പെട്ട് തൃണമൂല് സംസ്ഥാനത്തുനിന്ന് ഡാറ്റ ശേഖരിക്കുന്നുണ്ടെന്ന് അദ്ദേഹം ആരോപിച്ചു.\nബംഗാളിലെ മികച്ച വിജയത്തിന്റെ പശ്ചാത്തലത്തിലാണ് താന് തൃണമൂലിലേക്ക് മാറിയതെന്ന് അദ്ദേഹം പറഞ്ഞു.\nതൃണമൂല് ഒരു സെക്കുലര് പാര്‍ട്ടിയെന്നാണ് കരുതിയിരുന്നത്. കഴിഞ്ഞ 10-15 ദിവസമായി എന്റെ അനുഭവം അവര് ബിജെപിയേക്കാള് മോശം വര്‍ഗീയ പാര്‍ട്ടിയാണെന്നാണ്- അദ്ദേഹം കൂട്ടിച്ചേര്‍ത്തു.\nമഹാരാഷ്ട്രവാദി ഗോമന്തക് പാര്‍ട്ടിയുമായി തൃണമൂല് ഈ തിരഞ്ഞെടുപ്പില് ഐക്യമുന്നണി രൂപീകരിച്ചിട്ടുണ്ട്. 2012-17 കാലത്ത് ലാവൂ മാംലേദാര് മഹാരാഷ്ട്രവാദി ഗോമന്തക് പാര്‍ട്ടി എംഎല്‍എയായിരുന്നു.


Cops Find Ex-Colleague Footpath 15 വർഷങ്ങൾക്കു മുൻപ് കാണാതായ പൊലീസുകാരനെ രണ്ട് സഹപ്രവർത്തകർ അവിചാരിതമായി കണ്ടെത്തി\n15 വർഷങ്ങൾക്കു മുൻപ് കാണാതായ പൊലീസുകാരനെ രണ്ട് സഹപ്രവർത്തകർ അവിചാരിതമായി കണ്ടെത്തി. മധ്യപ്രദേശിലെ ഗ്വാളിയോർ തെരുവിൽ നിന്നാണ് പഴയ സഹപ്രവർത്തകനെ രണ്ട് പൊലീസുകാർ കണ്ടെത്തിയത്. മാനസിക നില തകരാറിലായ ഇയാളെ ഒരു സന്നദ്ധസംഘടനയുടെ സഹായത്തോടെ അഭയകേന്ദ്രത്തിലേക്ക് മാറ്റി.\nഡെപ്യൂട്ടി സൂപ്രണ്ടുമാരായ രത്നേഷ് സിംഗ് ടോമാറും വിജയ് സിംഗ് ബഹാദൂറും ചേർന്നാണ് പഴയ സഹപ്രവർത്തകനെ കണ്ടെത്തിയത്. ഇരുവരും ഗ്വാളിയോർ പട്ടണത്തിലൂടെ രാത്രി വാഹനമോടിച്ച് പോവുകയായിരുന്നു. അരികെ ഒരു ഹാളിൽ വിവാഹ പാർട്ടി നടക്കുന്നുണ്ടായിരുന്നു. സഞ്ചാരത്തിനിടെയാണ് ഭിക്ഷക്കാരനെപ്പോലെ തോന്നിക്കുന്ന ഒരാളെ രത്നേഷും വിജയും കണ്ടത്. ആളുകൾ വലിച്ചെറിഞ്ഞ ഭക്ഷണം ശേഖരിക്കുകയായിരുന്നു ഇയാൾ. തണുത്ത് വിറച്ച് ആകെ അവശനായിരുന്ന ഇയാളെ കണ്ട് പൊലീസുകാർ വാഹനം നിർത്തി ഒരു ജാക്കറ്റ് നൽകി.\nRead Also : കൊവിഡ്: ഡൽഹിയിൽ ഗുരുതര സാഹചര്യം; മരണനിരക്ക് കൂടുന്നു\nജാക്കറ്റ് വാങ്ങിയ ഇയാൾ പൊലീസുകാരെ പേരെടുത്ത് വിളിച്ചു. ഞെട്ടിപ്പോയ ഇവർ വൈകാതെ തങ്ങളുടെ സഹപ്രവർത്തകൻ മനീഷ് മിശ്രയെ തിരിച്ചറിഞ്ഞു. ഇൻസ്പെക്ടറായി ജോലിക്ക് കയറിയ ഇയാളെ 2005ലാണ് കാണാതാവുന്നത്. മികച്ച അത്‌ലറ്റും ഷാർപ്പ് ഷൂട്ടറുമായിരുന്ന മനീഷ് 99ലാണ് ജോലിക്ക് കയറിയത്. പിന്നീട് മാനസിക രോഗം പിടികൂടിയ ഇയാളെ കുടുംബം കുറച്ചു നാൾ ചികിത്സിച്ചു. പിന്നീടൊരു ദിവസം ഇയാളെ കാണാതാവുകയായിരുന്നു. ഇയാൾക്ക് വീണ്ടും ചികിത്സ നൽകുമെന്ന് പൊലീസ് ഉദ്യോഗസ്ഥർ അറിയിച്ചു.\nStory Highlights – Cops Find Missing Ex-Colleague On Footpath After 15 Years\nRead more on: missing | police


old-photos: Latest old-photos News & Updates, old-photos Photos&Images, old-photos Videos | Samayam Malayalam | Page2\nമികച്ച നടനുള്ള രണ്ടാം സ്ഥാനം സ്വന്തമാക്കി മോഹന്‍ലാല്; പഴയ ചിത്രം വൈറലാകുന്നു\nഅന്ന് അജിത്തിനൊപ്പം നിന്ന് പടമെടുത്തു, ഇന്ന് അജിത്തിനൊപ്പം തമിഴ് സിനിമയുടെ മുന്‍നിരയില്; ആളെ മനസിലായോ?\nഇടിയൊന്നും പുത്തരിയല്ല, കപ്പും കിട്ടിയിട്ടുണ്ട്; വെെറലായി വിക്രമിന്റെ കൗമാരക്കാല ചിത്രങ്ങള്\nസാറയും കുടുംബവും അന്നും ഇന്നും; താരത്തിന്റെ അമ്പരപ്പിക്കുന്ന മാറ്റത്തിന് കെെയ്യടി\nഇത് നമ്മുടെ ആ പഴയ നയന്‍താര തന്നെയല്ലേ...; വെെറലായി ചിത്രങ്ങള്\nപേര്: പൂര്‍ണിമ മോഹന്, ക്ലാസ്: പത്ത് സി; ഓര്‍മ്മച്ചിത്രവുമായി പൂര്‍ണിമ\nഈ ചിരി എവിടെയെങ്കിലും കണ്ട് പരിചയമുണ്ടോ , മലയാളികളുടെ സ്വന്തം നായികയാണ്\nപണ്ടേ ആളൊരു 'കില്ലര്' ആയിരുന്നല്ലേ? കുട്ടിക്കാല ചിത്രവുമായി ഇഷ്ടനായിക\nമുൻ പ്രധാനമന്ത്രി മൻ‌മോഹൻ സിങിൻ്റെ അപൂർവ ചിത്രങ്ങൾ\n'എടുത്ത് പൊക്കിയിരിക്കുന്നത് ആ മലയാള നടിയെ തന്നെ'; കോളേജ് ഓര്‍മ്മകളുമായി മാല പാര്‍വതി


ഗെയില്: സര്‍ക്കാര് ചര്‍ച്ചയ്ക്ക് വിളിച്ചു; തയാറല്ലെന്ന് സമരക്കാര്\nFriday3November 2017 4:31 pm IST\nതിരുവനന്തപുരം: ഗെയില് വിരുദ്ധ സമരക്കാരെ സംസ്ഥാന സര്‍ക്കാര് ചര്‍ച്ചയ്ക്ക് വിളിച്ചു. നവംബര് ആറിന് കളക്ട്രറേറ്റില് സര്‍വ്വകക്ഷി യോഗം ചേരും. വ്യവസായ മന്ത്രി എ.സി മൊയ്തീനാണ് ചര്‍ച്ച വിളിച്ചത്. എന്നാല് നിര്‍മാണ പ്രവര്‍ത്തികള് നിര്‍ത്താതെ സര്‍ക്കാരുമായി ചര്‍ച്ചയ്ക്കില്ലെന്ന് സമരസമിതി അറിയിച്ചു. നിലപാട് സര്‍ക്കാരിനെ അറിയിക്കുമെന്നും സമരസമിതി നേതാക്കള് അറിയിച്ചു. ഭൂമി ഏറ്റെടുക്കലുമായി ബന്ധപ്പെട്ട് വ്യക്തതവരുത്താനും കർഷകരുടെ ആശങ്ക അകറ്റാനുമാണ് സര്‍ക്കാര് ചര്‍ച്ചയ്ക്ക് ക്ഷണിച്ചത്. ഇപ്പോഴത്തെ ക്രമസമാധാന പ്രശ്നങ്ങൾ സർക്കാരിന്റെ കഴിവുകേട് മൂലം ഉണ്ടായതാണെന്നാണ് പരക്കെയുള്ള വിമര്‍ശനം. അതിനാല് പദ്ധതിയുടെ എല്ലാ വശങ്ങളും ജനങ്ങളുമായി പങ്ക് വച്ച് അവരേക്കൂടി വിശ്വാസത്തിലെടുക്കാനാണ് സർക്കാർ ശ്രമം. ഗെയില് വിരുദ്ധ സമരം അക്രമാസക്തമായതിന് പിന്നില് തീവ്രസ്വഭാവമുള്ള സംഘടനകളാണെന്ന് പോലീസിന് വിവരം ലഭിച്ചിരുന്നു. നാട്ടുകാരെ തെറ്റിദ്ധരിപ്പിച്ച് സംഘര്‍ഷം ഉണ്ടാക്കുകയാണ് ചെയ്തത്. സമരക്കാര്‍ക്കിടയില് നുഴഞ്ഞുകയറി ചിലര് പ്രശ്‌നങ്ങളുണ്ടാക്കാന് ശ്രമിച്ചതായും സംശയമുണ്ടെന്നും വടകര റൂറല് എസ്പി പുഷ്‌കരന് പറഞ്ഞു. ഇതുസംബന്ധിച്ച് കൂടുതല് അന്വേഷണം നടത്തണമെന്നാവശ്യപ്പെട്ട് ഉന്നത ഉദ്യോഗസ്ഥര്‍ക്ക് റിപ്പോര്‍ട്ട് കൈമാറാണ് തീരുമാനം. പ്രതിഷേധത്തിനിടയിലും ഇന്നലെ മുക്കത്ത് ഗെയിലിന്റെ പൈപ്പിടല് പ്രവൃത്തി തടസ്സമില്ലാതെ നടക്കുന്നുണ്ട്. ജനങ്ങളുടെ ആശങ്കയകറ്റിയും മതിയായ നഷ്ടപരിഹാരം നല്‍കിയും ഗെയില് പദ്ധതി പൂര്‍ത്തിയാക്കാന് സംസ്ഥാന സര്‍ക്കാര് തയ്യാറാവണമെന്ന് ബിജെപി ആവശ്യപ്പെട്ടിരുന്നു.\nഗെയില്: ജനങ്ങളെ തെറ്റിദ്ധരിപ്പിച്ച് എസ്ഡിപിഐ\nഗെയില് സമരത്തിന്പിന്നില് രാഷ്ട്രീയതാല്‍പ്പര്യവും


IND vs SA : അവനെ ഈ ടീമില് എവിടെ ഉള്‍പ്പെടുത്തും, ഇന്ത്യന് ബാറ്ററെക്കുറിച്ച് ദിനേശ് കാര്‍ത്തിക് | IND vs SA : Where does Hanuma Vihari fit in this IndianTeam; asks Dinesh Karthik\nദക്ഷിണാഫ്രിക്ക എക്കെതിരെ തുടര്‍ച്ചയായി രണ്ട് അര്‍ധസെഞ്ചുറികളുമായി വിഹാരി തിളങ്ങിയിരുന്നു. ഈ സാഹചര്യത്തില് വിഹാരിയെ ടെസ്റ്റ് ടീമില് ഉള്‍പ്പെടുത്തണമെന്ന് മുന് താരം വിവിഎസ് ലക്ഷ്മണ് അടക്കം അഭിപ്രായപ്പെട്ടിരുന്നു. ഈ സാഹചര്യത്തിലാണ് കാര്‍ത്തിക്കിന്‍റെ പ്രിതകരണം.\nChennai, First Published Dec 7, 2021, 4:54 PM IST\nചെന്നൈ: ദക്ഷിണാഫ്രിക്കക്കെതിരായ ടെസ്റ്റ് പരമ്പരയില്(IND vs SA) മധ്യനിര ബാറ്റര് ഹനുമാ വിഹാരിയെ(Hanuma Vihari) ഇന്ത്യന് ടീമില്(Team India) ഉള്‍പ്പെടുത്താനുള്ള സാധ്യത വിരളമാണെന്ന് മുന് ഇന്ത്യന് താരം ദിനേശ് കാര്‍ത്തിക്(Dinesh Karthik). ന്യൂസിലന്‍ഡിനെതിരായ ടെസ്റ്റ് പരമ്പരക്കുള്ള(IND vs NZ) ടീമില് ഇടം ലഭിക്കാതിരുന്ന വിഹാരി നിലവില് ദക്ഷിണാഫ്രിക്ക എ ടീമിനെതിരെ അനൗദ്യോഗിക ടെസ്റ്റ് പരമ്പര കളിക്കുകയാണ്.\nവിഹാരിയെ ഉള്‍പ്പെടുത്തുന്നതിന് പകരം പരീക്ഷിച്ച് തെളിഞ്ഞ പതിവ് ബാറ്റര്‍മാരെതന്നെ പരിശീലകന് രാഹുല് ദ്രാവിഡ്(Rahul Dravid) ടീമിലുള്‍പ്പെടുത്താനാണ് സാധ്യതയെന്ന് ദിനേശ് കാര്‍ത്തിക്ക് പറഞ്ഞു. ന്യൂസിലന്‍ഡിനെതിരായ ടെസ്റ്റ് പരമ്പരയില് വിഹാരിക്ക് ടീമിലിടം ലഭിക്കാത്തത് നിര്‍ഭാഗ്യകരമാണ്. എന്നാല് വിഹാരിയുടെ അഭാവത്തില് ടെസ്റ്റ് ടീമില് കളിച്ചവര് തിളങ്ങിയ സാഹചര്യത്തില് ദക്ഷിണാഫ്രിക്കക്കെതിരെ അദ്ദേഹത്തിന് ടീമിലിടം കിട്ടാനുള്ള സാധ്യത വിരളമാണെന്നും കാര്‍ത്തിക് ക്രിക് ബസിനോട് പറഞ്ഞു.\nകെ എല് രാഹുലും(KL Rahul) രോഹിത് ശര്‍മയും(Rohit Sharma) തിരിച്ചെട്ടുകയും മൂന്നാം ഓപ്പണറായി മായങ്ക് അഗര്‍വാള് സ്ഥാനം നിലനിര്‍ത്തുകയും ചെയ്യുമെന്നാണ് ഞാന് കരുതുന്നത്. അതുപോലെ ചേതേശ്വര് പൂജാരയും അജിങ്ക്യാ രഹാനെയും അവരുടെ സ്ഥാനം നിലനിര്‍ത്തും. ഇതിന് പുറമെ ന്യൂസിലന്‍ഡിനെതിരെ തിളങ്ങിയ ശ്രേയസ് അയ്യരും ശുഭ്മാന് ഗില്ലും എന്തായാലും ടീമിലുണ്ടാവും. ഈ സാഹചര്യത്തില് വിഹാരിക്ക് എന്തു സംഭവിക്കുമെന്ന് അറിയില്ല. ന്യൂസിലന്‍ഡിനെതിരായ പരമ്പരയില് സ്വാഭാവികമായും അദ്ദേഹം ടീമിലുണ്ടാവേണ്ടതായിരുന്നു. പക്ഷെ അദ്ദേഹം ഇന്ത്യ എക്കായി കളിക്കാന് പോയതിനാല് ന്യൂസിലന്‍ഡിനെതിരായ പരമ്പരയില് സ്ഥാനം ലഭിച്ചില്ല.\nഇനി ഈ ഇന്ത്യന് ടീമില് വിഹാരിക്ക് എവിടെയാണ് ഇടം കൊടുക്കുകയെന്നും കാര്‍ത്തിക് ചോദിച്ചു. കാരണം നിലവിലെ ടീമിലെ എല്ലാവരും അവരവരുടെ സ്ഥാനം നിലനിര്‍ത്താനുള്ള പ്രകടനം പുറത്തെടുത്തിട്ടുണ്ട്. കാണ്‍പൂരിലെയും മുംബൈയിലെയും വെല്ലുവിളി ഉയര്‍ത്തുന്ന പിച്ചുകളില് 30-40 റണ്ണെടുത്തവരായാല് പോലും അവരുടെ ഇന്നിംഗ്സിനെ വിലകുറച്ചു കാണാനാവില്ല. അവര് ക്രീസില് നില്‍ക്കുകയും റണ്ണടിക്കുകയും ചെയ്തു. അതുകൊണ്ടുതന്നെ ഇനി ഈ ടീമില് എവിടെയാണ് വിഹാരിക്ക് സ്ഥാനം നല്‍കുക എന്നതാണ് പ്രധാനപ്പെട്ട ചോദ്യം. അരങ്ങേറ്റ സെഞ്ചുറിയോടെ ശ്രേയസ് അയ്യര് ടീമിലെ വിഹാരിയുടെ സ്ഥാനം കൈയടക്കി എന്നുവേണമെങ്കില് പറയാവുന്നതാണെന്നും കാര്‍ത്തിക് പറഞ്ഞു.\nരാഹുലും രോഹിത്തും മടങ്ങിയെത്തുമ്പോള് ശുഭ്മാന് ഗില്ലിനെ മധ്യനിരയില് കളിപ്പിക്കാനായിരുന്നു ടീം മാനേജ്മെന്‍റ് നേരത്തെ തീരുമാനിച്ചിരുന്നത്. രാഹുലിന് പരിക്കേറ്റതും രോഹിത്തിന് വിശ്രമം അനുവദിച്ചതുമാണ് ഗില്ലിനെ വീണ്ടും ഓപ്പണറാക്കാന് കാരണം. ദക്ഷിണാഫ്രിക്കക്കെതിരെ രാഹുലും രോഹിത്തും മടങ്ങിയത്തെുമ്പോള് ഗില്ലിനെ വീണ്ടും മധ്യനിരയില് പരീക്ഷിക്കാന് തീരുമാനിച്ചാല് അതും വിഹാരിക്ക് വലിയെ വെല്ലുവിളിയാവും. 26ന് സെഞ്ചൂറിയിനിലാണ് ദക്ഷിണാഫ്രിക്കക്കെതിരായി മൂന്ന് മത്സര പരമ്പരയിലെ ആദ്യ ടെസ്റ്റ് തുടങ്ങുന്നത്.\nLast Updated Dec 7, 2021, 4:54 PM IST


Video- ‘ഭയത്തിനും വിദ്വേഷത്തിനും നിഷേധാത്മകതയ്ക്കും ഇനി ഇവിടെ സ്ഥാനമില്ല’-സുപ്രിം കോടതി വിധി പുതിയ തുടക്കമെന്ന് മോദി\nNov 9, 2019, 06:51 pm IST\nഅയോദ്ധ്യ ഭൂമി തര്‍ക്കക്കേസിലെ സുപ്രീംകോടതിയുടെ ഇന്ത്യയുടെ സമൂഹ്യ വിജയമാണെന്ന് പ്രധാനമന്ത്രി നരേന്ദ്ര മോദി.പുതിയ ഇന്ത്യയ്ക്ക് തുടക്കമായി. പുതിയ ഇന്ത്യയില് ഭയത്തിനും, വെറുപ്പിനും നിഷേധാത്മകതയ്ക്കും ഇനി സ്ഥാനമില്ലെന്നും അദ്ദേഹം പറഞ്ഞു. രാമജന്മഭൂമി വിധിയുടെ പശ്ചാത്തലത്തില് രാഷ്ട്രത്തെ അഭിസംബോധന ചെയ്യുകയായിരുന്നു മോദി.\n‘സുപ്രീം കോടതി വിധി പുതിയ പ്രഭാതം കൊണ്ടുവന്നു, ഇനി അടുത്ത തലമുറ പുതിയ ഇന്ത്യയെ നിര്‍മ്മിക്കും.’-അദ്ദേഹം പറഞ്ഞു.\n”ഇന്ന് നവംബര് ഒന്ന് ആണ്. ബര്‍ലിന് മതില് തകര്‍ത്ത ദിവസം. ഇന്ന് കര്‍താര്‍പൂര് ഇടനാഴിയും ഉദ്ഘാടനം ചെയ്യപ്പെട്ടു. ഇപ്പോള് അയോധ്യവിധിയും വന്നതോടെ ഈ തിയതി ചരിത്രം എന്നും ഓര്‍മ്മിപ്പിക്കപ്പെടുന്നതായി മാറി. ഇന്ത്യന് നിയമവ്യവസ്ഥയുടെ ചരിത്രദിനമാണ് ഇന്ന്. അയോധ്യക്കേസില്‍ഏകകണ്ഠമായ വിധി വന്നത് ഏറെ സന്തോഷകരം. ഇത് ഭാരതത്തിന്റെ പാരമ്പര്യത്തെ ഉയര്‍ത്തിപിടിക്കുന്ന നടപടിയാണെന്നും അദ്ദേഹം പറഞ്ഞു.\nശക്തമായ ജനാധിപത്യ ബോധത്തിന്റെ പ്രതിഫലനമാണ് ഈ വിധി. വിധി ജുഡീഷ്യറിയുടെ സുതാര്യത ഉറപ്പാക്കുന്നു.കോടതിയും ജഡ്ജിമാരും അഭിനന്ദനം അര്‍ഹിക്കുന്നു. സംയമനം പാലിച്ച എല്ലാ സമുദായങ്ങളും അഭിന്ദനം അര്‍ഹിക്കുന്നു. സങ്കീര്‍ണമായ പല വിഷയങ്ങള്‍ക്കും നീതിയുടെ പരിഹാരം ഉണ്ടെന്ന് അയോധ്യ വിധി വ്യക്തമാക്കുന്നുവെന്നും പ്രധാനമന്ത്രി പറഞ്ഞു.\nബസ്തറിലെ കുട്ടികള് സന്തോഷത്തില്; മാവോയിസ്റ്റ് ഭീകരാക്രമണങ്ങളെ തുടര്‍ന്ന് അടച്ചിട്ട സ്‌കൂളുകള് 14 വര്‍ഷങ്ങള്‍ക്ക് ശേഷം തുറന്നു\nപ്രസംഗത്തിലുടനീളം കൊലവിളിയും ഭീഷണിയും; ഒവൈസിക്കെതിരെ കേസടുക്കാന് കോടതി ഉത്തരവ്\n‘ഇവിടെ ഭയത്തിനും വിദ്വേഷത്തിനും സ്ഥാനമില്ല, സർവ്വസമ്മതമായ അയോധ്യാ വിധി രാജ്യത്തിനാകെ ആഹ്ളാദം പകരുന്നത്’; പ്രധാനമന്ത്രി നരേന്ദ്ര മോദി


ജനിതകമാറ്റം വന്ന പുതിയ കൊവിഡ് വൈറസ് രാജ്യത്താദ്യമായി ആറ് പേരിൽ സ്ഥിരീകരിച്ചു – EBM News Malayalam\nദില്ലി: ജനിതകമാറ്റം വന്ന പുതിയ കൊവിഡ് വൈറസ് യുകെയില് നിന്ന് തിരികെ ഇന്ത്യയിലെത്തിയ ആറ് പേരില് സ്ഥിരീകരിച്ചു. ആറ് പേരുടെ സാമ്പിളുകളില് പുതിയ സാര്‍സ് കൊറോണവൈറസ് കൊവിഡ് 19 വകഭേദം കണ്ടെത്തിയെന്ന് കേന്ദ്ര ആരോഗ്യമന്ത്രാലയം സ്ഥിരീകരിച്ചു. ബംഗളുരുവിലെ നിംഹാന്‍സില് ചികിത്സയിലുള്ള മൂന്ന് പേര്‍ക്കും, ഹൈദരാബാദ് സിസിഎംബിയില് ചികിത്സയിലുള്ള2പേര്‍ക്കും, പുനെ എന്‍ഐവിയില് ചികിത്സയിലുള്ള ഒരാള്‍ക്കുമാണ് പുതിയ വകഭേദമുള്ള വൈറസ് ബാധിച്ചതായി സ്ഥിരീകരിച്ചിരിക്കുന്നത്.\nപുനെ വൈറോളജി ഇന്‍സ്റ്റിറ്റ്യൂട്ടില് നടത്തിയ പരിശോധനയിലാണ് വൈറസ് വകഭേദം ഇന്ത്യയിലുമെത്തിയതായി കണ്ടെത്തിയത്. യുകെയില് നിന്ന് മടങ്ങിയെത്തിയ നിരവധി വിമാനയാത്രക്കാര്‍ക്ക് കൊവിഡ് സ്ഥിരീകരിച്ചിരുന്നു. ഇവരെ എല്ലാവരെയും പുതിയ വൈറസ് ബാധിച്ചോ എന്ന പരിശോധന നടത്തുന്നുണ്ട്.\nഅതേസമയം, പുതിയ വൈറസ് വകഭേദത്തെയും ചെറുക്കുമെന്ന് അവകാശപ്പെടുന്ന കൊവിഡ് വാക്‌സിനായുള്ള, ഡ്രൈറണ് ഇന്നും രാജ്യത്ത് എട്ട് സംസ്ഥാനങ്ങളില് തുടരുകയാണ്. രാജ്യത്ത് കൊവിഡ് വാക്‌സിന് കുത്തിവെപ്പിനുള്ള പരിശീലനം ഏതാണ്ട് പൂര്‍ത്തിയായതായി കേന്ദ്ര ആരോഗ്യമന്ത്രാലയം അറിയിച്ചു. അന്‍പതിനായിരം പേര്‍ക്ക് ഇതിനോടകം പരീശീലനം നല്‍കിയിരുന്നു.\nമുഖക്കുരുവിനും കറുത്ത പാടുകള്‍ക്കും നാരങ്ങ\nകൊവിഡിന്റെ രണ്ടാംതരംഗത്തില് രാജ്യം ഞെട്ടിവിറക്കുകയാണ്. 24 മണിക്കൂറിനിടെ…


Latest: Nazriya Nazim Shared A Romantic Still With Hubby Fahadh Faasil,ഒരു കണ്ണ് അടച്ച് നസ്രിയക്കൊപ്പം ഫഹദ് ഫാസിൽ! താരങ്ങളുടെ റൊമാന്റിക് ചിത്രം വൈറലാകുന്നു... - Malayalam Filmibeat\n| Updated: Friday, September 4, 2020, 20:17 [IST]\nസോഷ്യൽ മീഡിയയിൽ സജീവമാണ് നടി നസ്രിയ നാസീം. ഇൻസ്റ്റഗ്രാമിലും ട്വിറ്ററിലും ഫേസ്ബുക്കിലുമെല്ലാം നടി സജീവമാണ്. സോഷ്യൽ മീഡിയയിൽ നിന്ന് ഫഹദ് അൽപം അകന്ന് നിൽക്കുന്നുണ്ടെങ്കിലും ആ കുറവ് കൂടി തെന്നിന്ത്യൻ പ്രേക്ഷകരുടെ പ്രിയതാരം നികത്തുന്നുണ്ട്. അഭിനയത്തിൽ സജീവമല്ലെങ്കിലും സോഷ്യൽ മീഡിയയിൽ താരം നിറസാന്നിധ്യമാണ്. ഫഹദിന്റെ സിനിമ വിശേഷങ്ങൾ പലതും നസ്രിയയുടെ സോഷ്യൽ മീഡിയ പേജിലൂടെയാണ് പ്രേക്ഷകർ അറിയുന്നത്.\nഇപ്പോൾ സോഷ്യൽ മീഡിയയിൽ വൈറലാകുന്നത് നസ്രിയയുടേയും ഫഹദിന്റേയും ചിത്രമാണ്. ന‍ടിയുടെ ട്വിറ്റർ പേജിലൂടെയാണ് ചിത്രം പങ്കുവെച്ചിരിക്കുന്നത്. നാവ് നീട്ടി ചിരിക്കുന്ന ഇമോജിക്കൊപ്പമാണ് ചിത്രം പങ്കുവെച്ചിരിക്കുന്നത്. ഫോണിൽ കളിക്കുന്ന നസ്രിയേയാണ് ചിത്രത്തിൽ കാണാൻ കഴിയുന്നത്. ഫഹദിന്റെ പകുതി ഭാഗം മാത്രമാണ് ചിത്രത്തിലുള്ളത്. വീട്ടിൽ നിൽക്കുന്നതിന്റെ ഗെറ്റപ്പിലായിരുന്നു താരങ്ങൾ ഫോട്ടോയിൽ പ്രത്യക്ഷപ്പെട്ടിരിക്കുന്നത്. താരങ്ങളുടെ ചിത്രം സമൂഹമാധ്യമങ്ങളിൽ വൈറലായിട്ടുണ്ട്.\nദിവസങ്ങൾക്ക് മുൻപ് ഫഹദുമായുള്ള ഒരു ചിത്രം നസ്രിയ ഇൻസ്റ്റഗ്രാമിൽ പങ്കുവെച്ചിരുന്നു. താരദമ്പതിമാരുടെ ചിത്രം സോഷ്യൽ മീഡിയയിൽ വൈറലുമായിരുന്നു. സഹോദരൻ നവീൻ നസീം ഉൾപ്പെടെ കമന്റുമായി രംഗത്തെത്തിയിരുന്നു തീയുടേയും ലവ് സിമ്പലുമായിരുന്നു നവീൻ ചിത്രത്തിന് നൽകിയത്. ഇത് എന്ത് ചിരിയാണെന്ന് ചോദിച്ച് ആരാധകരും രംഗത്തെത്തിയിരുന്നു. ഈ ചിത്രം സമൂഹമാധ്യമങ്ങളിൽ ചർച്ചയാകുമ്പോഴാണ് ട്വിറ്ററിൽ താരദമ്പതിമാരുടെ ചിത്രം പ്രത്യക്ഷപ്പെട്ടത്.\nദിവസങ്ങൾക്ക് മുൻപ് ഗാനം ആലപിച്ച് നസ്രിയ എത്തിയിരുന്നു. സോഷ്യൽ മീഡിയയിൽ വൈറലായി നസ്രിയയുടെ പാട്ട്. ഇൻസ്റ്റഗ്രാം സ്റ്റോറിയായിട്ടാണ് നടി ആലപിച്ച രണ്ട് വരി ഗാനം പങ്കുവെച്ചത്. ബിഗ് ബ്രദറില കണ്ടോ കണ്ടോ എന്ന ഗാനമാണ് നസ്രിയ ആലപിച്ചത്. രണ്ട് വരികൾ മാത്രമാണ് ആലപിച്ചിരിക്കുന്നതെങ്കിലും ഇത് സോഷ്യൽ മീഡിയയിൽ വൈറലായിരുന്നു. സിനിമയിലും നടി ഗാനം ആലപിച്ചിട്ടുണ്ട്. 2014 ൽ പുറത്തിറങ്ങിയ സലാല മൊബൈൽസിലും ബാംഗ്ലൂർ ഡെയ്സിലും വരത്തനിലും ഗാനം ആലപിച്ചിരുന്നു .ഈ ഗാനങ്ങളെല്ലാം ഏറെ ശ്രദ്ധിക്കപ്പെടുകയും ചെയ്തിരുന്നു.\nRead more about: nazriya nazim fahadh faasil നസ്രിയ ഫഹദ്\nLatest: Nazriya Nazim Shared A Romantic Still With Hubby Fahadh Faasil


Byju's in talks to acquire US-based reading platform Epic: Report | എപിക് ഓണ്‍ലൈന് റീഡിങ് പ്ലാറ്റ്‌ഫോമിനെ ഏറ്റെടുക്കാന് ബൈജൂസ് - Financialviews.in\nഎപിക് ഓണ്‍ലൈന് റീഡിങ് പ്ലാറ്റ്‌ഫോമിനെ ഏറ്റെടുക്കാന് ബൈജൂസ്\nബെംഗളൂരു: അമേരിക്ക ആസ്ഥാനമായി പ്രവര്‍ത്തിക്കുന്ന എപിക് എന്ന ഓണ്‍ലൈന് റീഡിങ് പ്ലാറ്റ്‌ഫോമിനെ ഏറ്റെടുക്കാന് ബൈജൂസ് ആലോചിക്കുന്നതായി വാര്‍ത്ത. അമേരിക്കന് വിപണിയില് അടിവെച്ചടിവെച്ച് മുന്നേറാനുള്ള ശ്രമത്തിന്റെ ഭാഗമായാണ് ബൈജൂസിന്റെ ഈ നീക്കം. 250 പബ്ലിഷേര്‍സിന്റേതായി 40000ത്തിലധികം പുസ്തകങ്ങള് ഉള്ള ഒരു പ്ലാറ്റ്‌ഫോമാണ് എപിക്. 12 വയസില് താഴെയുള്ള കുട്ടികളുടെ വിദ്യാഭ്യാസം ലക്ഷ്യമിട്ടാണ് ഇതിന്റെ പ്രവര്‍ത്തനം.\n300 ദശലക്ഷം ഡോളറിന്റേതാണ് ഇടപാടെന്ന് ടെക് ക്രഞ്ച് റിപ്പോര്‍ട്ട് ചെയ്യുന്നു. കഴിഞ്ഞ വര്‍ഷം 20 ദശലക്ഷം കുട്ടികള് വായനക്കാരുണ്ടായ ഇടത്ത് നിന്ന് 50 ദശലക്ഷം കുട്ടികള് വായനക്കാരായുള്ള കമ്പനിയായി എപിക് വളര്‍ന്നു. കഴിഞ്ഞ വര്‍ഷം മാത്രം കുട്ടികള് ഒരു ബില്യണ് പുസ്തകങ്ങളാണ് എപികില് നിന്ന് വായിച്ചത്.\nപത്ത് ലക്ഷത്തിലേറെ അധ്യാപകരും ഈ പ്ലാറ്റ്‌ഫോമിനെ ആശ്രയിക്കുന്നുണ്ട്. ഇടപാട് യാഥാര്‍ത്ഥ്യമാവുകയാണെങ്കില് അമേരിക്കന് വിപണിയില് നിന്ന് ബൈജൂസ് ഏറ്റെടുക്കുന്ന രണ്ടാമത്തെ കമ്പനിയാവും ഇത്. 2019 ലാണ് ബൈജൂസ് അമേരിക്ക ആസ്ഥാനമായി പ്രവര്‍ത്തിക്കുന്ന ഒസ്മൊ എന്ന ഗെയിമിങ് കമ്പനിയെ ഏറ്റെടുത്തത്. 120 ദശലക്ഷം ഡോളര് മൂല്യമുള്ളതായിരുന്നു ഇടപാട്. കഴിഞ്ഞ വര്‍ഷം ഓഗസ്റ്റില് ബൈജൂസ് മുംബൈ ആസ്ഥാനമായി പ്രവര്‍ത്തിക്കുന്ന വൈറ്റ് ഹാറ്റ് ജൂനിയര് എന്ന സ്ഥാപനവും ഏറ്റെടുത്തിരുന്നു.\nRead more topics: # ബൈജൂസ് ആപ്പ്, # byjus app, # എപിക്,


Mohanlal got good response after villan - Malayalam Filmibeat\n| Published: Sunday, October 29, 2017, 16:44 [IST]\nമലയാള സിനിമയുടെ നെടുംതൂണുകളാണ് മമ്മൂട്ടിയും മോഹന്‍ലാലും. അടുത്ത സൗഹൃദം പുലര്‍ത്തി മുന്നേറുകയാണ് ഇരുവരും. ഒന്നിനൊന്ന് മികച്ച ചിത്രങ്ങളുമായി സിനിമയില് നിറഞ്ഞു നില്‍ക്കുകയാണ് താരങ്ങള്. ഏകദേശം ഒരേ സമയത്താണ് ഇരുവരും സിനിമയിലേക്ക് എത്തിയത്. തുടക്കത്തില് വില്ലനായി അരങ്ങേറിയ ഇരുവരും പിന്നീട് മുന്‍നിരയിലേക്ക് എത്തുകയായിരുന്നു.\nമോഹന്‍ലാലിന്റെ സിനിമകള്‍ക്ക് വിപണിയില് വന്‍ഡിമാന്‍ഡാണ്. എന്നാല് മമ്മൂട്ടി ചിത്രങ്ങളാവട്ടെ വിപണന തകര്‍ച്ച നേരിടുകയാണ്. അടുത്തിടെ പുറത്തിറങ്ങിയ ചിത്രങ്ങളൊന്നും മമ്മൂട്ടിക്ക് അത്ര നല്ല നേട്ടമൊന്നും സമ്മാനിച്ചില്ല. ദി ഗ്രേറ്റ് ഫാദറിന് ശേഷം പുറത്തിറങ്ങിയ പുത്തന്‍പണം, പുള്ളിക്കാരന് സ്റ്റാറാ തുടങ്ങിയ ചിത്രങ്ങള്‍ക്ക് അത്ര നല്ല പ്രതികരണമല്ല ലഭിച്ചത്.\nഒന്നിനൊന്ന് വ്യത്യസ്തങ്ങളായ കഥാപാത്രവുമായി മോഹന്‍ലാല് മലയാള സിനിമയില് നിറഞ്ഞു നില്‍ക്കുകയാണ്. പ്രേക്ഷകര് ഏറെ പ്രതീക്ഷയോടെ കാത്തിരുന്ന വില്ലന് മികച്ച പ്രതികരണം നേടി തിയേറ്ററുകളില് പ്രദര്‍ശനം തുടരുകയാണ്.\nവില്ലന് തിയേറ്ററുകളിലേക്ക് എത്തിയപ്പോള്\nബി ഉണ്ണിക്കൃഷ്ണനും മോഹന്‍ലാലും ഒരുമിച്ച വില്ലന് വേണ്ടിയുള്ള കാത്തിരിപ്പിലായിരുന്നു ആരാധകര്. നീണ്ട ഇടവേളയ്ക്ക് ശേഷം മഞ്ജു വാര്യരും മോഹന്‍ലാലും ഒരുമിച്ചത് ഈ ചിത്രത്തിന് വേണ്ടിയായിരുന്നു. ഒക്ടോബര് 27 നാണ് ചിത്രം തിയേറ്ററുകളിലേക്ക് എത്തിയത്.\nവില്ലനെ തകര്‍ക്കാന് പല തരത്തിലുള്ള ശ്രമങ്ങളും നടന്നിരുന്നു. ചിത്രം കാണുന്നതിനിടയില് മൊബൈലില് പകര്‍ത്തിയ ആളെ പോലീസ് അറസ്റ്റ് ചെയ്തിരുന്നു. നെഗരറ്റീവ് പ്രതികരണവുമായി നിരവധി പേര് രംഗത്തെത്തിയിരുന്നു.\nമമ്മൂട്ടിയുടെ വിപണന തകര്‍ച്ച\nനവാഗത സംവിധായകരുടേത് ഉള്‍പ്പടെ നിരവധി ചിത്രങ്ങള് മമ്മൂട്ടിയെ തേടിയെത്തിയിട്ടുണ്ട്. കരിയറിലെ തന്നെ മികച്ച ചിത്രങ്ങളിലൊന്നായാണ് മെഗാസ്റ്റാര് മമ്മൂട്ടി മാമാങ്കത്തെ വിശേഷിപ്പിച്ചത്.\nഷാദംത്ത് ചിത്രം സ്ട്രീറ്റ് ലൈറ്റ്‌സാണ് അടുത്തതായി തിയേറ്ററുകളിലേക്ക് എത്തുന്നത്. മമ്മൂട്ടി തന്നെയാണ് ഈ ചിത്രം നിര്‍മ്മിക്കുന്നത്. ഉത്തമവില്ലന്, വിശ്വരൂപം2 തുടങ്ങിയ ചിത്രങ്ങള്‍ക്ക് ക്യാമറ ചലിപ്പിച്ചത് ഷാംദത്തായിരുന്നു.\nമമ്മൂട്ടി ചിത്രങ്ങള്‍ക്ക് നല്ലൊരു ഓപ്പണിങ്ങ് കിട്ടാത്തതാണ് അണിയറപ്രവര്‍ത്തകരെയും ഫാന്‍സുകാരെയും വെട്ടിലാക്കുന്നത്. കളക്ഷന് റിപ്പോര്‍ട്ടുകള് വരെ വ്യാജമാണെന്ന തരത്തില് വിമര്‍ശനങ്ങളും ഉയര്‍ന്നിരുന്നു.\nഓണം റിലീസ് രക്ഷയായില്ല\nഓണത്തിന് മുന്നോടിയായി തിയേറ്ററുകളിലേക്കെത്തിയ പുള്ളിക്കാരന് സ്റ്റാറാ വേണ്ടത്ര ശ്രദ്ധിക്കപ്പെട്ടില്ല. ബോക്‌സോഫീസില് അത്ര നല്ല പ്രതികരണമല്ല ചിത്രത്തിന് ലഭിച്ചത്.\nRead more about: villain mohanlal manju warrier mammootty malayalam film വില്ലന് മോഹന്‍ലാല് മഞ്ജുവാര്യര് വിശാല് മലയാളം സിനിമ മമ്മൂട്ടി\nMohanlal got good response after villan.\nStory first published: Sunday, October 29, 2017, 16:44 [IST]